text:
དང་འདོད་ཅན་གྱི་མི་ངོམ་ཚུ་གིས་ སྤྱི་ལོ་ ༢༠༡༨ ཀྱི་ སྤྱི་ཚོགས་ ༣ པའི་རྒྱལ་ཡོངས་ཚོགས་སྡེའི་བཙག་འཐུའི་ནང་ བཅའ་མར་གཏོགས་ནི་ལུ་ སྒྲ་སྒྲིག་འབད་ཐབས་ཀྱི་དོན་ལུ་ འབྲུག་གི་བཙག་འཐུ་ལྷན་ཚོགས་ཀྱིས་ ཉིནམ་ཅིག་གི་ གོ་བསྡུར་ཞལ་འཛོམས་ཅིག་ འགོ་འདྲེན་འཐབ་ནི་ཨིནམ་ལུ་ བརྡ་འཕྲིན་སྤེལཝ་ཨིན།
དེ་འབདཝ་ལས་ ལས་རིམ་འདི་གི་དོན་ལུ་ ཁྱད་ཚད་ལྡན་པའི་ དང་འདོད་ཅན་གྱི་མི་ངོམ་ཚུ་གིས་ སྤྱི་ལོ་ ༢༠༡༧ སྤྱི་ཟླ་ ༩ པའི་སྤྱི་ཚེས་ ༢༠ འི་ནང་འཁོད་ལུ་ ཀ་ཝང་བྱང་ས་ལུ་ཡོད་པའི་ བཙག་འཐུ་ལྷན་ཚོགས་ཀྱི་ཡིག་ཚང་ལྟེ་བའི་ནང་ མི་སྡེ་དང་བཙག་འཐུའི་སྦྱོང་བརྡར་ལས་ཁུངས་དང་ ཡང་ན་ རང་སོའི་རྫོང་ཁག་བཙག་འཐུའི་ཡིག་ཚང་ནང་ ཐོ་བཀོད་མཛད་གནང་ཟེར་ཞུ་ནི་ཨིན། སྦྱོང་བརྡར་ལས་རིམ་འདི་ཡང་ ཐོ་བཀོད་འབད་མིའི་གྱངས་ཁ་དང་འཁྲིལ་ཏེ་ ས་གནས་ཁག་སོ་སོའི་ནང་ལུ་ སྤྱི་ཟླ་ ༡༠ པའི་ནང་འཁོད་ལུ་ འགོ་འདྲེན་འཐབ་ནི་ཨིན།
ཁ་གསལ་གྱི་དོན་ལུ་ བཙག་འཐུ་ལྷན་ཚོགས་ཡིག་ཚང་ལྟེ་བའི་ནང་ བཙག་འཐུའི་མི་སྡེ་དང་ སྦྱོང་བརྡར་ལས་ཁུངས་ཀྱི་འགོ་འཛིན་ ཕུརཔ་རྡོ་རྗེ་དང་གཅིག་ཁར་ བརྒྱུད་འཕྲིན་ཨང་ ༠༢-༣༤༠༦༠༡ གི་ཐོག་ལས་ འབྲེལ་བ་འཐབ་སྟེ་ བཀའ་དྲིན་བསྐྱང་གནང་ཟེར་ཞུ་ནི་ཨིན།
འབྲུག་གི་བཙག་འཐུའི་ལྷན་འཛིན་སྤྱི་ཁྱབ། Read More
རྩ་ཁྲིམས་ཆེན་མོའི་དགོངས་དོན་དང་ བཙག་འཐུ་དང་འབྲེལ་བའི་ཁྲིམས་ཚུ་དང་འཁྲིལ་ཏེ་ འབྲུག་གི་བཙག་འཐུ་ལྷན་ཚོགས་ཀྱིས་ རྒྱལ་ཡོངས་ཚོགས་སྡེ་དང་ རྒྱལ་ཡོངས་ཚོགས་འདུའི་བཙག་འཐུ་འདི་ སྤྱི་ལོ་ ༢༠༡༨ ལུ་ འགོ་འདྲེན་འཐབ་ནི་ཨིནམ་འབད་ མི་དམང་ལུ་ སྙན་སྒྲོན་ཞུཝ་ཨིན།
བཙག་འཐུའི་གནས་ཡུན་སྐབས་ལུ་ བཙག་འཐུ་འདི་ བར་དཀྲོགས་ག་ནི་ཡང་མེད་པར་ རང་མོས་དང་རྣམ་དག་གི་ཐོག་ལས་འགོ་འདྲེན་འཐབ་ཚུགས་ནིའི་དོན་ལུ་ ཆོས་འབྲེལ་གྱི་ལས་རིམ་ཡང་ན་ གཞན་མི་དམང་སྤུངས་འཛོམས་ཀྱི་ལས་རིམ་ཚུ་ འབད་ནི་ལས་འཛེམ་དགོཔ་ཨིནམ་ལས་ གཞུང་གི་ལས་སྡེ་དང་ རང་སྐྱོང་ལས་སྡེ་ ལས་འཛིན་ སྒེར་གྱི་ཡིག་ཚང་ ཆོས་སྡེ་དང་མི་དམང་ཡོངས་ལུ་ འདི་བཟུམ་མའི་ལས་རིམ་རེ་ འགོ་འདྲེན་འཐབ་ནིའི་འཆར་གཞི་ཡོད་པ་ཅིན་ སྤྱི་ལོ་ ༢༠༡༨ ཀྱི་ སྤྱི་ཟླ་ ༢ པ་ལས་ ༥ པའི་བར་ན་དང་ སྤྱི་ཟླ་ ༨ པ་ལས་ ༡༠ པའི་བར་ན་ལུ་ མ་ཚུདཔ་འབད་ འགོ་འདྲེན་འཐབ་གནང་དགོཔ་འབད་ སྔ་གོང་ལས་ ཞུ་བ་འབདཝ་ཨིན།
ཐོ་བཀོད་གྲུབ་པའི་སྲིད་དོན་ཚོགས་པ་དང་ འདེམས་ངོ་འབད་ འཐོན་ནིའི་བློ་འདོད་ཡོད་མི་ཚུ་ལུ་ཡང་ བཙག་འཐུ་ལྷན་ཚོགས་ཀྱི་ཁ་ཐུག་ལས་ ཁྲིམས་མཐུན་གྱི་ སྒྲ་སྒྲིག་གི་ལས་སྣ་ཚུ་འབད་ནིའི་དོན་ལུ་དང་ གོང་བཞིན་ དང་ལེན་འབད་དགོ་པའི་དྲན་བསྐུལ་འབདཝ་ཨིན།
འབྲུག་གི་བཙག་འཐུའི་ལྷན་འཛིན་སྤྱི་ཁྱབ། Read More
གྲུབ་འབྲས་ཕབ་ལེན།
གསལ་བསྒྲགས།
༉ འབྲུག་གི་བཙག་འཐུ་ལྷན་ཚོགས་ཀྱིས་ འཕྲལ་ཁམས་ཅིག་ལུ་ ས་སྟོང་ཞུགས་ཡོད་མི་འདེམས་ཁོངས་༦༠ དང་ དྭངས་ཆུ་རྒེད་འོག་གི་དོན་ལུ་ འབྲི་ལྷག་ཤེས་ཡོན་དང་རིག་རྩལ་བརྟག་དཔྱད་ འགོ་འདྲེན་འཐབ་ཡོད་མི་གི་གྲུབ་འབྲས་འདི་ དགའ་སྤྲོ་དང་བཅས་པའི་ཐོག་ལས་ གསལ་བསྒྲགས་འབདཝ་ཨིན།
བརྟག་དཔྱད་ནང་ལུ་ ཐོ་བཀོད་འབད་དེ་ཡོད་མི་ཡོངས་བསྡོམས་༥༦ ལས་ མི་གྲངས་༥༠ གིས་བཅའ་མར་གཏོགས་པར་འཐོན་ཡོད་མི་གྲལ་ལས་ ཕོ་༣༦ དང་ མོ་༡༤ འདུག། བརྟག་དཔྱད་ནང་བཅའ་མར་གཏོགས་མི་གྲལ་ལས་ མི་གྲངས་༤༧ (ཕོ་༣༤ དང་ མོ་༡༣) ཀྱིས་ འབྲི་ལྷག་ཤེས་ཡོན་དང་རིག་རྩལ་བརྟག་ནང་ལས་ མཐར་འཁྱོལ་ཏེ་ཡོད་པའི་ལག་ཁྱེར་བྱིན་ནི་ཨིན།
གྲུབ་འབྲས་ཚུ་ཐིམ་ཕུག་འབྲུག་གི་བཙག་འཐུ་ལྷན་ཚོགས་ཀྱི་ཡིག་ཚང་ལྟེ་དང་འབྲེལ་ཡོད་རྫོང་ཁག་བཙག་འཐུ་ཡིག་ཚང་ཡང་ན་ཡོངས་འབྲེལ་ཁ་བྱང་http://www.ecb@.btནང་ལས་ཐོབ་ཚུགས།
འབྲི་དཔྱད་ལོག་སྟེ་བརྟག་དཔྱད་འབད་དགོ་པ་ཅིན་འདི་གི་ཞུ་ཡིག་འདི་སྤྱི་ཚེས་༡༨-༢-༢༠༡༧གྱི་ནང་འཁོད་ཡིག་ཚང་གི་དུས་ཚོད་ལུ་འབྲེལ་ཡོད་རྫོང་ཁག་བཙག་འཐུ་ཡིག་ཚང་ཡང་ན་ཐད་ཀར་དུ་བཙག་འཐུ་ལས་ཁུངས་ཀྱི་འགོ་འཛིན་ལུ་བཙུགས་གནང།
ས་སྟོང༌ཞུགས༌ཡོད༌པའི༌འདེམས༌ཁོངས༌༦༠ ནང་ བཙག་འཐུའི་དོ་འགྲན་འབད་ནི་དང་འདོད་ཡོད་མི་འདེམས་ངོ་ཚུ་གིས་བཙག་འཐུའི་གསལ་བསྒྲགས་འབད་ཚར་བའི་ཤུལ་ལུ་ གདམ་ངོའི་ཡིག་ཆ་བཙུགས་ནི་གི་དོན་ལས་དགོས་མཁོའི་ཡིག་ཆ་བཏོན་ནི་གི་ལཱ་ཚུ་འགོ་བཙུགས་དགོཔ་ལུ་ཡང་བསྐྱར་གྱི་དྲན་གསོ་ཕུལཝ་ཨིན།
རང་ལུགས་གནམ་ལོ་མེ་ཕོ་སྤྲེལ་ལོ་ཟླ་བཅུ་གཉིས་པའི་ཚེས་ ༡༣ འམ་ སྤྱི་ལོ་༢༠༡༧ ཟླ་༢ པའི་ཚེས་ ༩ ལུ་སྤེལ།
(ཆོས་རྒྱལ་ཟླ་སྒོ་རིག་འཛིན་)
འབྲུག་གི་བཙག་འཐུ་ལྷན་འཛིན་སྤྱི་ཁྱབ། Read More
༉ འབྲུག་གི་བཙག་འཐུ་ལྷན་ཚོགས་ཀྱིས་ ཡང་བསྐྱར་དྲན་གསོ་ཞུ་དོན་འདི་ཡང་ ཐོ་བཀོད་གྲུབ་པའི་ཚོགས་རྒྱན་སྐྱུར་མི་ཆ་མཉམ་གྱིས་རང་ སྤྱི་ཚེས་༢༧-༩-༢༠༡༦ གི་ ཚོགས་རྒྱན་ཉིནམོ་ལུ་ ཚོགས་རྒྱན་ས་ཁོངས་ནང་ལྷོད་པའི་སྐབས་ ཚོགས་རྒྱན་སྐྱུར་མི་དེ་གི་ངོས་འཛིན་འབད་ནི་འདི་ འབྲུག་གི་བཙག་འཐུ་ལྷན་ཚོགས་ཀྱིས་སྤྲོད་མི་ ཚོགས་རྒྱན་སྐྱུར་མི་ངོས་འཛིན་འདྲ་པར་ རྐྱངམ་ཅིག་ལུ་ ཆ་འཇོག་འབད་ནི་ཨིན་པའི་ དྲན་གསོ་ཞུཝ་ཨིན།
དེ་འབདཝ་ལས་ ཚོགས་རྒྱན་སྐྱུར་མི་ཆ་མཉམ་གྱི་རང་ ཚོགས་རྒྱན་ཉིནམོ་དེ་ཁར་ ཚོགས་རྒྱན་སྐྱུར་མི་ངོས་འཛིན་འདྲ་པར་ བསྣམ་སྟེ་འབྱོན་དགོཔ་འདི་ ཐུགས་ལུ་བསྣམ་དགོཔ་དང་ རང་སོའི་མི་ཁུངས་ངོ་སྤྲོད་ལག་ཁྱེར་འདི་ཡང་ བསྣམ་ཏེ་འབྱོན་དགོ། གལ་སྲིད་ ཚོགས་རྒྱན་སྐྱུར་མི་ངོས་འཛིན་འདྲ་པར་འདི་ལས་བརྟེན་པའི་ རྩོད་རྙོགས་རེ་འཐོན་ཏེ་འབད་བ་ཅིན་ སྡེ་ཁྲིད་འགོ་དཔོན་གྱིས་ མི་ཁུངས་ངོ་སྤྲོད་ལག་ཁྱེར་འདི་ལུ་གཞི་བཞག་སྟེ་ གྲོས་ཐག་ཆོད་དགོཔ་ཨིན།
དེ་འབདཝ་ལས་ ཐོ་བཀོད་གྲུབ་པའི་ཚོགས་རྒྱན་སྐྱུར་མི་ཆ་མཉམ་གྱིས་ རང་སོའི་ཚོགས་རྒྱན་སྐྱུར་མི་ངོས་འཛིན་འདྲ་པར་འདི་ འབྲུག་རྒྱལ་ཡོངས་རྒྱལ་དར་གྱི་ཚོས་གཞི་ཅན་སྦེ་ཡོད་མི་འདི་ ཨིན་ན་མེན་གི་ལྟ་རྟོག་ཚུ་འབད་གནང་དགོ་པའི་ དྲན་གསོ་ཞུཝ་ཨིན། གལ་སྲིད་ ཁྱོད་རང་ཁྱད་ཚད་ལྡན་པའི་ཚོགས་རྒྱན་སྐྱུར་མི་ཨིན་རུང་ ཚོགས་རྒྱན་སྐྱུར་མི་ངོས་འཛིན་འདྲ་པར་མེད་དེ་འབད་བ་ཅིན་ རང་སོའི་འབྲེལ་ཡོད་རྫོང་ཁག་བཙག་འཐུ་ཡིག་ཚང་ ཡང་ན་ བཙག་འཐུ་ལྷན་ཚོགས་ཀྱི་ཡིག་ཚང་ལྟེ་བ་དང་གཅིག་ཁར་འབྲེལ་བ་འཐབ་སྟེ་ ཚོགས་རྒྱན་སྐྱུར་མི་ངོས་འཛིན་འདྲ་པར་འདི་ལེན་ཞིནམ་ལས་ སྤྱི་ཚེས་༢༧-༩-༢༠༡༦ རེས་གཟའ་ལྷག་པའི་ཚེས་ ཚོགས་རྒྱན་ས་ཁོངས་ནང་འབྱོན་པའི་སྐབས་བསྣམ་འབྱོན་གནང་ཟེར་བའི་དྲན་གསོ་ཞུཝ་ཨིན།
“ཚོགས་རྒྱན་ཉིནམོ་ཚུན་ལུ་འགུག་སྟེ་མ་བཞུགས་པར་ ད་ལྟོ་ལས་རང་མཛད་གནང་” Read More
༉ འབྲུག་གི་བཙག་འཐུ་ལྷན་ཚོགས་ཀྱིས་ མི་མང་ཡོངས་དང་ ཐིམ་ཕུག་རྫོང་ཁག་གི་ རྒྱལ་ཡོངས་ཚོགས་འདུའི་འདེམས་ཁོངས་ བྱང་ཐིམ་ཕུག་-ཀ་ཝང་-གླིང་བཞི་-སྲོས་-ན་རོ་གི་ཚོགས་རྒྱན་སྐྱུར་མི་ཚུ་ལུ་ ཞུ་དོན་འདི་ཡང་ གོང་འཁོད་འདེམས་ཁོངས་འདིའི་ སྤྱི་ཚོགས་ཀྱི་འཐུས་མི་གིས་ སྤྱི་ཚེས་༡༡-༨-༢༠༡༦ ལས་འགོ་བཙུགས་ དགོངས་ཞུ་འབད་དེ་ས་སྟོང་འཐོན་ཡོད་པའི་སྐོར་ འབྲུག་གི་སྤྱི་ཚོགས་ཀྱི་མི་རྗེ་ཚོགས་དཔོན་མཆོག་ལས་ སྤྱི་ཚེས་༢༢-༨-༢༠༡༦ ལུ་ ཡིག་ཨང་ ཨེན་ཨེ་བི་/ཨེ་སི་པི་-༡༨/༢༠༡༦/༡༦༣ སྤྱི་ཚེས་༢༢-༨-༢༠༡༦ ཅན་མ་འབྱོར་ཡོད་པའི་བརྡ་དོན་སྤེལཝ་ཨིན།
དེ་དང་འཁྲིལ་ཏེ་ དུས་མིན་བཙག་འཐུའི་བྱ་སྒོ་རིམ་པ་འདི་ ཆོས་སྲིད་གཉིས་ཀྱི་མངའ་དབང་སྒྱུར་བའི་ ༧དཔལ་མི་དབང་མངའ་བདག་རིན་པོ་ཆེའི་ཞབས་ལས་ འབྲུག་རྒྱལ་པོའི་བཀའ་ཐམ་ཕེབས་པའི་ཤུལ་ལུ་ བཙག་འཐུའི་ཁྲིམས་ལུགས་ཀྱི་དགོངས་དོན་དང་འཁྲིལ་ སྤྱི་ཟླ་༡༠ པའི་སྔ་ཆ་ལུ་འགོ་བཙུགས་ཏེ་ བཙག་འཐུ་འདི་ ཆེད་དམིགས་བཀོད་པའི་ཉིན་གྲངས་༩༠ ནང་འཁོད་ མཇུག་བསྡུ་ནི་ཨིན།
བཙག་འཐུའི་ལས་འཆར་འདི་ ཁྲིམས་ལུགས་ཀྱི་དགོངས་དོན་ཚུ་ལུ་གཞིར་བཞག་ཐོག་འབད་དགོཔ་དང་ དུས་མིན་བཙག་འཐུ་འདི་ ད་ལྟོ་འབྲེལ་ཡོད་རྒེད་འོག་བཞི་ནང་ ས་གནས་གཞུང་གི་བཙག་འཐུ་ འགོ་འདྲེན་འཐབ་འཕྲོ་ཡོད་མི་དང་གཅིག་ཁར་ དུས་མཉམ་མེདཔ་ངེས་བདེན་བཟོ་ཐབས་ལུ་ཨིནམ་མ་ཚད་ འདི་དང་གཅིག་ཁར་ གནམ་དགུན་གྱི་སྤྱི་ཚོགས་འཚོགས་རིམ་ནང་ འདེམས་ཁོངས་ཀྱི་ངོ་ཚབ་བཅར་ཞུགས་འབད་དགོཔ་ཡང་ངེས་བདེན་བཟོ་ཚུགས་ནི་དང་ འདེམས་ཁོངས་ཀྱི་ཚོགས་རྒྱན་སྐྱུར་མི་ཚུ་དང་ འདེམས་ངོའི་གདམ་ངོ་བཏོན་མི་ སྤྱི་ཚོགས་ནང་གི་སྲིད་དོན་ཚོགས་པ་ཚུ་ དེ་ལས་ དང་འདོད་ཅན་གྱི་འདེམས་ངོ་ཚུ་གིས་ དུས་མིན་བཙག་འཐུ་འདི་ནང་ གྲལ་གཏོགས་འབད་ནི་ལུ་ བྱ་རིམ་གྱི་གྲ་སྒྲིག་ཚུའི་དུས་ཚོད་བྱིན་ཐབས་ལུ་ཨིན།
རང་ལུགས་གནམ་ལོ་མེ་ཕོ་སྤྲེལ་ལོ་ ཟླ་བདུན་པ་རྗེས་མའི་ཚེས་གཅིག་འམ་ སྤྱི་ལོ་༢༠༡༦ ཟླ་༩ Read More
༉ འབྲུག་གི་བཙག་འཐུ་ལྷན་ཚོགས་ཀྱིས་ མི་མང་ཡོངས་ལུ་ཞུ་དོན་འདི་ཡང་ སྤྱི་ཚེས་༡༩-༠༧-༢༠༡༦ ལུ་ འགོ་འདྲེན་འཐབ་པའི་ འབྲི་ལྷག་ཤེས་ཡོན་དང་རིག་རྩལ་བརྟག་དཔྱད་གྲུབ་འབྲས་ཀྱི་གསལ་བསྒྲགས་འབདཝ་ཨིནམ་དང་ གྲུབ་འབྲས་འདི་ ཐིམ་ཕུག་འབྲུག་གི་བཙག་འཐུ་ལྷན་ཚོགས་དང་ འབྲེལ་ཡོད་རྫོང་ཁག་བཙག་འཐུ་ཡིག་ཚང་ཁག་ཚུ་ནང་གཟིགས་ཚུགསཔ་མ་ཚད་ ཡོངས་འབྲེལ་ཁ་བྱང་ http://www.election-bhutan.org.bt/ ཐོག་ལས་ཡང་གཟིགས་ཚུགས།
རིག་རྩལ་བརྟག་དཔྱད་འདི་ནང་ བསྡོམས་ཀྱིས་ཨམ་སྲུ་༡༠༢ དང་ ཕོ་རྒས་༣༦༥ གིས་ བཅའ་མར་གཏོགས་ཡོད་མི་གྲལ་ལས་ ཨམ་སྲུ་༩༦ དང་ ཕོ་རྒས་༢༩༨ ཀྱིས་ འབྲི་ལྷག་ཤེས་ཡོན་དང་རིག་རྩལ་བརྟག་དཔྱད་ཀྱི་ ལག་ཁྱེར་ཐོབ་སྟེ་ཡོད།
དབྱེ་དཔྱད་ལོག་སྟེ་འབད་དགོཔ་རེ་ཡོད་པ་ཅིན་ འདི་གི་ཞུ་ཡིག་འདི་ སྤྱི་ཚེས་༤-༠༨-༢༠༡༦ ཕྱི་རུའི་ཆུ་ཚོད་༥ ལས་མ་ཕྱི་བར་ འབྲེལ་ཡོད་རྫོང་ཁག་བཙག་འཐུ་འགོ་དཔོན་ཚུ་དང་ ཡང་ན་ བཙག་འཐུ་གཙོ་འཛིན་འགོ་དཔོན་ལུ་ ཐད་ཀར་དུ་བཙུགས་དགོ།
ས་གནས་གཞུང་གི་བཙག་འཐུ་ཐེངས་གཉིས་པའི་གོ་རིམ་གཉིས་པ་༢༠༡༦ གི་བཙག་འཐུའི་ནང་ འདེམས་ངོ་སྦེ་དོ་འགྲན་འབད་ནིའི་དམིགས་གཏད་ཡོད་མི་ ཁྱད་ཚད་ལྡན་པའི་ཚོགས་རྒྱན་སྐྱུར་མི་ཚུ་གིས་ ཆེད་དམིགས་བཀོད་པའི་འབྲི་ཤོག་ཚུ་དང་འཁྲིལ་བའི་གདམ་ངོའི་ཡིག་ཆ་བཙུགས་ནི་ལུ་ དགོས་མཁོ་ཆེ་བའི་ཡིག་ཆ་ཚུ་ གྲ་སྒྲིག་འབད་དགོ་པའི་ཡང་བསྐྱར་གྱི་དྲན་གསོ་ཞུཝ་ཨིན།
རང་ལུགས་གནམ་ལོ་མོ་ཕོ་སྤྲེལ་ལོ་ ཟླ་དྲུག་པའི་ཚེས་ཉེར་གཉིས་སམ་ སྤྱི་ལོ་༢༠༡༦ ཟླ་༠༧ པའི་ཚེས་༢༦ ལུ་སྤེལ།
(ཆོས་རྒྱལ་ཟླ་གོ་རིག་འཛིན་)
འབྲུག་གི་བཙག་འཐུ་ལྷན་འཛིན་སྤྱི་ཁྱབ། Read More
འབྲུག་གི་བཙག་འཐུ་ལྷན་ཆོགས་ཀྱིས་ མི་མང་ཡོངས་ལུ་ཞུ་དོན་འདི་ཡང་ Read More
༉ འབྲུག་གི་བཙག་འཐུ་ལྷན་ཚོགས་ཀྱིས་ཞུ་དོན་འདི་ཡང་ ཐིམ་ཕུག་ཀ་ཝང་བྱང་ས་ དམངས་གཙོའི་ཁང་བཟང་གི་ བཞི་པ་ཆེན་མོའི་ཚོགས་ཁང་ནང་ལུ་སྦེ་ སྤྱི་ལོ་༢༠༡༦ སྤྱི་ཟླ་༥ པའི་སྤྱི་ཚེས་༡༧་ ༢༤་ ༣༡ དང་ སྤྱི་ཟླ་༦ པའི་ སྤྱི་ཚེས་༧་ ༡༤་ རེས་གཟའ་ལྷགཔ་ ༥ གི་ ཕྱི་རུའི་ཆུ་ཚོད་ ༥.༣༠ ལས་ ༧ ཚུན་གྱི་བར་ན་ མི་མང་ག་གིས་རང་འབད་རུང་ བཅའ་མར་གཏོགས་ཆོག་པའི་ ཚོགས་རྒྱན་སྐྱུར་མིའི་ཤེས་ཡོན་ལས་རིམ་ འགོ་འདྲེན་འཐབ་ནི་ཨིན་མི་ནང་ བཅའ་མར་གཏོགས་གནང་ཟེར་བའི་མགྲོན་བརྡ་ཞུཝ་ཨིན།
མི་མང་ག་གིས་རང་འབད་རུང་ བཅའ་མར་གཏོགས་ཆོག་པའི་ ཚོགས་རྒྱན་སྐྱུར་མིའི་ཤེས་ཡོན་ལས་རིམ་འདི་ ས་གནས་གཞུང་གི་བཙག་འཐུ་ཐེངས་༢ པ་ རན་པའི་གྲ་སྒྲིག་འབད་ནི་དང་ སེམས་ཤུགས་ཅན་གྱི་ཚོགས་རྒྱན་སྐྱུར་མི་ཚུ་དང་ དང་འདོད་ཅན་གྱི་འདེམས་ངོ་ཚུ་གིས་ སྤྱི་འོག་དང་ རྒེད་འོག་༢༠༥ གི་ནང་ལུ་ ཚོགས་རྒྱན་སྐྱུར་མི་ཤེས་ཡོན་ལས་རིམ་ནང་ བཅའ་མར་གཏོགས་མ་ཚུགས་པར་ལུས་མི་ ཐིམ་ཕུག་ནང་འཁོད་ལུ་ སྡོད་མི་ཚོགས་རྒྱན་སྐྱུར་མི་ཚུ་ལུ་ དམིགས་བསལ་གྱིས་ ཕན་ཐོགས་ཚུགས་པའི་དོན་ལུ་ཨིན།
ལས་རིམ་འདི་ མི་མང་ག་གིས་རང་འབད་རུང་ བཅའ་མར་གཏོགས་ཆོག་ནི་དང་ འདི་གི་དོན་ལུ་ ཐོ་བཀོད་ཚུ་ཡང་ ག་ནི་ཡང་འབད་དགོཔ་མེད། འདི་གི་དོན་ལས་ Read More


c: text/html

text:
རྡོ་ཕུག་འབྲུག་པ། དཀར་སྦྱིས་-རྟ་ལོག་འདེམས་ཁོངས།
སྐྱེས་ལོ་༤༥ ལང་མི་ རྡོ་ཕུག་འབྲུག་པ་གིས་ སྤུ་ན་ཁ་ དཀར་སྦྱིས་-རྟ་ལོག་འདེམས་ཁོངས་ལས་ དོ་འགྲན་འབད་ནི་ཨིནམ་ད་ ཁོ་གིས་ ཕི་ལི་པིནསི་ གཙུག་ལག་སློབ་སྡེ་ལས་ སོ་ནམ་དཔལ་འབྱོར་ནང་ མཐོ་རིམ་ཤེས་ཚད་མཐར་འཁྱོལ་ཏེ་ སྤྱི་ལོ་༡༩༩༧ ལས་༢༠༠༧ ཚུན་ སོ་ནམ་ལས་ཁུངས་དང་ སྤྱི་ལོ་༢༠༠༨ ལས་༢༠༠༩ ཚུན་ ངན་ལྷད་བཀག་སྡོམ་ལྷན་ཚོགས་ནང་ ལཱ་འབད་བའི་ཤུལ་ལུ་ གྲོས་སྟོན་པ་སྦེ་ ལཱ་འབད་ཡོདཔ་ཨིན་པས།
ཁོ་གིས་ སྲིད་དོན་ཚོགས་པའི་ནང་ བཅའ་མར་གཏོགས་དགོ་མི་དེ་ཡང་ འབྲུག་རྒྱལ་ཁབ་མཐའ་དབུས་མེད་པའི་ མི་སེར་ཡོངས་ལུ་ ཕྱག་ཕྱིད་གང་དྲག་ཞུ་ཐབས་ལུ་ཨིན་ཟེར་ སླབ་ཨིན་པས།
རྡོ་རྗེ་འབྲུག་པ། བསམ་མཁར་-ཨུ་མཛོ་རོང་འདེམས་ཁོངས།
སྐྱེས་ལོ་༣༠ ལང་མི་ རྡོ་རྗེ་འབྲུག་པ་དེ་ བཀྲིས་སྒང་བཀང་ལུང་-བསམ་མཁར་-ཨུ་མཛོ་རོང་འདེམས་ཁོངས་ལས་ཨིནམ་ད་ ཁོ་གིས་ རྒྱ་གར་ནུབ་བེང་གཱལ་གཙུག་ལག་སློབ་སྡེ་ལས་ ཚོང་འབྲེལ་བདག་སྐྱོང་ནང་ མཐོ་རིམ་ཤེས་ཚད་མཐར་འཁྱོལ་བའི་ཤུལ་ལུ་ གཞུང་མིན་ལས་སྡེ་ཅིག་ནང་ ལས་འགུལ་འཛིན་སྐྱོང་པ་སྦེ་ ལོ་ངོ་ཕྱེད་དང་༣ གྱི་རིང་ ལཱ་འབད་ཡོདཔ་ཨིན་པས།
རྡོ་རྗེ་འབྲུག་པ་གིས་འབད་བ་ཅིན་ མི་སེར་དམངས་གཙོའི་ཚོགས་པ་གིས་ ལོ་ངོ་༥ འི་རིང་ ལྡོག་ཕྱོགས་ཀྱི་ འགན་ཁུར་འབག་སྟེ་ལཱ་འབད་མི་ལུ་ལྟ་སྟེ་ ཁོ་ར་ ངལ་རངས་བྱུང་ཡི་ཟེར་ཨིན་པས།
ཌོག་ཊར་འཕྲིན་ལས་ནོར་བུ། བར་མཚམས་-གཤོང་ཕུག་འདེམས་ཁོངས།
བཀྲིས་སྒང་རྫོང་ཁག་ བར་མཚམས་-གཤོང་ཕུག་འདེམས་ཁོངས་ལས་ ཚོགས་པའི་འདེམས་ངོ་སྦེ་ དོ་འགྲན་འབད་ནི་ཨིན་མི་ ཌོག་ཊར་འཕྲིན་ལས་ནོར་བུ་གིས་ མི་ཡཱན་མར་ ཡཱན་གཱུན་གཙུག་ལག་སློབ་སྡེ་ལས་ ཨེམ་བི་བི་ཨེསི་གི་སློབ་སྦྱོང་འབད་ཡོདཔ་ཨིན་པས།
སྐྱེས་ལོ་༣༩ ལང་མི་གིས་ རྒྱལ་ཁབ་ཀྱི་ གསོ་བའི་ ལྟེ་བ་ལེ་ཤ་ཅིག་ནང་ ལོ་ངོ་༨ ཀྱི་རིང་དང་ མང་སྡེ་ཆུ་ གློག་མེ་ལས་འགུལ་ནང་ ལོ་༡ གི་རིང་ གསོ་བའི་འགོ་དཔོན་སྦེ་ ལཱ་འབད་ཡོདཔ་ཨིན་པས།
ཁོ་གིས་འབད་བ་ཅིན་ དམངས་གཙོའི་གཞུང་དེ་ མཐར་འཁྱོལ་ཅན་ཅིག་ འོང་ནིའི་དོན་ལུ་ མི་སེར་ཡོངས་ཀྱིས་ དེ་ནང་བཅའ་མར་གཏོགས་དགོཔ་ཁག་ཆེ་ཟེར་ཨིན་པས།
གོང་གསར་ཀརྨ་ཆོས་འཕེལ། ར་ལྡི་-སག་སྟེང་འདེམས་ཁོངས།
བཀྲིས་སྒང་ ར་ལྡི་–སག་སྟེང་འདེམས་ཁོངས་ལས་ སྐྱེས་ལོ་༤༣ ལང་མི་ གོང་གསར་ཀརྨ་ཆོས་འཕེལ་གྱིས་ ཚོགས་པའི་ འདེམས་ངོ་ཨིནམ་ད་ ཁོ་གིས་ ཡུ་ཨེསི་ཊེ་སཱེསི་གཙུག་ལག་སློབ་སྡེ་ལས་ སྐྱེ་ལྡན་རིག་པ་ནང་ མཐོ་རིམ་ཤེས་ཚད་མཐར་འཁྱོལ་ཡོདཔ་ཨིན་པས།
བསྟན་རྒྱས་ལྷན་ཁག་ནང་ གནམ་གཤིས་མཁས་མཆོག་སྦེ་ ལོ་༧ དང་ རྒྱལ་ཡོངས་རང་བཞིན་གནས་སྟངས་ལྷན་ཚོགས་ནང་ ཆུ་ལྟ་རྟོག་སྡེ་ཚན་གྱི་ གཙོ་འཛིན་སྦེ་ ལོ་ངོ་༡༢ ལཱ་འབད་ཡོདཔ་ད་ ཁོ་གིས་ འདས་པའི་ལོ་ངོ་༥ སྲིད་དོན་གྱི་ ལམ་ལུགས་ལྟ་བའི་སྐབས་ མི་སེར་དམངས་གཙོའི་ཚོགས་པའི་ ལས་དོན་ལུ་ ངལ་རངས་བྱུང་ཡི་ཟེར་ཨིན་པས།
གོ་པཱལ་གུ་རུང་། དགེ་ལེགས་ཕུག་འདེམས་ཁོངས།
སྐྱེས་ལོ་༤༥ ལང་མི་ གོ་པཱལ་གུ་རུང་གིས་ གསར་སྤང་དགེ་ལེགས་ཕུག་འདེམས་ཁོངས་ལས་ དོ་འགྲན་འབད་ནི་ཨིནམ་ད་ ཁོ་གིས་ རྒྱ་གར་ པུ་ནེ་ཇ་ཝ་ལཱལ་ ནེ་རུ་ གཙུག་ལག་སློབ་སྡེ་ལས་ ནང་དོན་རིག་པའི་ཤེས་ཚད་ མཐར་འཁྱོལ་ཡོདཔ་ཨིན་པས།
འབྲུག་གི་དམག་སྡེ་ནང་ ལོ་ངོ་༢༢ ཀྱི་རིང་ཕྱག་ཞུ་མི་ གོ་པཱལ་གུ་རུང་གིས་འབད་བ་ཅིན་ དམག་མིའི་ཐོག་ལས་ གཞུང་དང་ མི་སེར་ལུ་ ཕྱག་ཞུ་ཡོདཔ་མ་ཚད་ ད་རིས་ སྲིད་དོན་ནང་ བཅའ་མར་གཏོགས་མི་དེ་གིས་ ད་རུང་ རྩ་བ་གསུམ་ལུ་ ཕྱག་ཞུ་ནིའི་གོ་སྐབས་ འཐོབ་ནི་མས་ཟེར་ཨིན་པས།
ཀརྨ་རྡོ་རྗེ། འབྲུག་རྗེས་སྒང་-རྩེ་བཟང་འདེམས་ཁོངས།
སྐྱེས་ལོ་༣༥ ལང་མི་ ཀརྨ་རྡོ་རྗེ་དེ་ དར་དཀར་ན་ འབྲུག་རྗེས་སྒང་-རྩེ་བཟང་འདེམས་ཁོངས་ཀྱི་ འདེམས་ངོ་ཨིནམ་ད་ ཁོ་གིས་ རྒྱ་གར་ ནུབ་བེང་གཱལ་གཙུག་ལག་སློབ་སྡེ་ལས་ མཐོ་རིམ་ཤེས་ཚད་མཇུག་བསྡུ་བའི་ཤུལ་ལུ་ དར་དཀར་ནང་ལུ་ ལོ་༥ གི་རིང་ སློབ་དཔོན་སྦེ་ ཕྱག་ཞུ་ཡོདཔ་ཨིན་པས།
ཁོ་གིས་འབད་བ་ཅིན་ མི་སེར་དམངས་གཙོ་ཚོགས་པའི་ གཞི་རྩ་དང་ ལྟ་བ་དེ་ དབང་ཚད་ཕྱིར་སྤེལ་ལུ་ གཞི་བཞག་སྟེ་ཨིནམ་ལས་ ཚོགས་པའི་ནང་ བཅའ་མར་གཏོགས་ཅི་ཟེར་ཨིན་པས།
ནོ་བིན་ དར་ལ་མི། གསེར་གྱི་ཐང་-རྩི་རང་སྟོད་འདེམས་ཁོངས།
རྩི་རང་གསེར་གྱི་ཐང་ རྩི་རང་སྟོད་འདེམས་ཁོངས་ལས་ ཚོགས་པའི་འདེམས་ངོ་སྦེ་ དོ་འགྲན་འབད་ནི་ཨིན་མི་ སྐྱེས་ལོ་༢༧ ལང་མི་ ནོ་བིན་དར་ལ་མི་གིས་ རྒྱ་གར་ བེང་ལོར་ལས་ ཚོང་བསྒྲགས་དང་ མི་སྟོབས་ནང་ མཐོ་རིམ་ཤེས་ཚད་མཐར་འཁྱོལ་ཡོདཔ་ད་ སྲིད་ཚོགས་ནང་ མ་འཛུལ་བའི་ཧེ་མར་ འབྲུག་པའི་གསར་ཤོག་ཚུ་ནང་ ལཱ་འབད་ཡོདཔ་ཨིན་པས།
ཁོ་གིས་འབད་བ་ཅིན་ སྲིད་དོན་ནང་ བཅའ་མར་གཏོགས་མི་དེ་གིས་ མི་སེར་གྱི་ ངོ་ཚབ་སྦེ་ ལཱ་འབད་ནི་ལུ་ གོ་སྐབས་ བཟང་པོ་ཅིག་ཨིན་མས་ཟེར་ཨིན་པས།
ཚེ་རིང་རྡོ་རྗེ། དགྲ་མེད་རྩེ་-སྔ་ཚང་དེམས་ཁོངས།
སྐྱེས་ལོ་༢༦ ལང་མི་ ཚེ་རིང་རྡོ་རྗེ་གིས་ མོང་སྒར་དགྲ་མེད་རྩེ་-སྔ་ཚང་འདེམས་ཁོངས་ལས་ཨིནམ་ད་ ཁོ་གིས་ རྒྱ་གར་ཧིན་དུསི་ཊཱན་མཐོ་རིམ་སློབ་གྲྭ་ལས་ ཚོང་འབྲེལ་འཛིན་སྐྱོང་ནང་ མཐར་འཁྱོལ་ཡོདཔ་ཨིན་པས།
འབྲུག་པའི་གློག་བརྙན་བཟོ་གྲྭ་ནང་ མདོ་ཆེན་སྦེ་ ལཱ་འབད་བའི་ཁར་ འདས་པའི་ལོ་༢ ཀྱི་རིང་ ཚོང་རྐྱབ་སྡོད་མི་ ཚེ་རིང་རྡོ་རྗེ་གིས་ སྤྱི་ལོ་༢༠༠༨ ལས་ར་ སྲིད་དོན་ནང་ འཛུལ་ཞུགས་འབད་ནི་གི་ སྤྲོ་བ་བསྐྱེད་རུང་ དེ་བསྒང་ ཁོ་ར་ལོ་ན་ཆུང་ཀུ་འབད་ནི་དེ་གིས་ གོ་སྐབས་ལེན་མ་ཚུགས་ཟེར་ཨིན་པས།
ཚེ་དབང་འགྱུར་མེད། ཆུ་སྨད་-ཨུ་ར་འདེམས་ཁོངས།
སྐྱེས་ལོ་༣༢ ལང་མི་ ཚེ་དབང་འགྱུར་མེད་ཀྱིས་ རྒྱལ་ཡོངས་ཚོགས་སྡེའི་ བཙག་འཐུའི་ནང་ ལོག་དོ་འགྲན་འབད་ཡོདཔ་ད་ ཁོ་གིས་ལོག་སྟེ་ བུམ་ཐང་ཆུ་སྨད་-ཨུ་ར་འདེམས་ཁོངས་ལས་ མི་སེར་དམངས་གཙོ་ཚོགས་པའི་འདེམས་ངོ་སྦེ་ དོ་འགྲན་འབད་ནི་ཨིན་པས།
ཁོ་གིས་འབད་བ་ཅིན་ འདས་པའི་ལོ་༥ གི་རིང་ རྒྱལ་ཡོངས་ཚོགས་སྡེའི་ འཐུས་མི་སྦེ་ མི་སེར་ལུ་ ཕྱག་ཞུ་ཡོདཔ་བཞིན་དུ་ ད་རུང་ སྲིད་དོན་ནང་ བཅའ་མར་གཏོགས་ཏེ་ གཞུང་དང་ མི་སེར་ལུ་ ཕྱག་ཞུ་ནི་ཟེར་ཨིན་པས།
ཨྱོན་ཚེ་རིང་། ལམ་གོང་-ཝང་ཅང་འདེམས་ཁོངས།
དེ་བཟུམ་སྦེ་སྐྱེས་ལོ་༤༧ ལང་མི་ ཨྱོན་ཚེ་རིང་གིས་ སྤ་རོ་ལམ་གོང་-ཝང་ཅང་འདེམས་ཁོངས་ལས་ དོ་འགྲན་འབད་ནི་ཨིནམ་ད་ ཁོ་གིས་ཡང་ རྒྱལ་ཡོངས་ཚོགས་སྡེའི་ བཙག་འཐུ་ནང་ ལོག་དོ་འགྲན་འབད་ཡོདཔ་ཨིན་པས།
ཚོགས་སྡེའི་འཐུས་མི་བགྲེསཔ་ ཨྱོན་ཚེ་རིང་གིས་ ཚོགས་པའི་ནང་ བཅའ་མར་གཏོགས་དགོ་མི་དེ་ གཞུང་དང་མི་སེར་ལུ་ འཕྲོ་མཐུད་དེ་ ཕྱག་ཞུ་ཐབས་ལུ་ཨིན་ཟེར་ སླབ་ཨིན་པས།
ཡེ་ཤེས་རྡོ་རྗེ། སྨིན་སྦིས་- བཙན་མཁར་འདེམས་ཁོངས།
སྐྱེས་ལོ་༤༢ ལང་མི་ ཡེ་ཤེས་རྡོ་རྗེ་གིས་ སྤྱི་ལོ་༢༠༠༨ ལུ་ཡང་ ཚོགས་པའི་འདེམས་ངོ་སྦེ་ ལྷུན་རྩེ་སྨིན་སྦིས་-བཙན་མཁར་ འདེམས་ཁོངས་ལས་ དོ་འགྲན་འབད་ཡོདཔ་ད་ ཁོ་གིས་ ཡུ་ཨེསི་མུ་སུ་རི་གཙུག་ལག་སློབ་སྡེ་ལས་ སྐྱེ་ལྡན་རིག་པའི་མཐོ་རིམ་ཤེས་ཚད་ནང་མཐར་འཁྱོལ་ཡོདཔ་ཨིན་པས།
ཁོ་གིས་ སྲིད་དོན་ནང་ བཅའ་མར་གཏོགས་ཞིནམ་ལས་ མཐའ་ཟུར་གཡུས་ཚན་གྱི་ དཀའ་ངལ་ཚུ་ བསལ་ནིའི་ནང་ གཙོ་བོར་བཏོན་ཏེ་ ལཱ་འབད་ནི་ཟེར་ བཤདཔ་ཨིན་པའི་གནས་ཚུལ།

robotstxt: allowed

filter: keep


text:
གནས་ཚུལ་མདོར་བསྡུས།
༣༡/༡/༢༠༡༣
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:21 PM No comments:
སློབ་རིམ་༡༢ པའི་ ཆོས་རྒྱུགས་ཀྱི་ གྲུབ་འབྲས་གསལ་སྟོན།
༣༡/༡/༢༠༡༣ ༉ ཤེས་རིག་ལྷན་ཁག་འོག་གི་ སློབ་གྲྭའི་ཆོས་རྒྱུགས་དང་བརྟག་ཞིབ་བཀོད་ཚོགས་ཀྱིས་ སྤྱི་ལོ་༢༠༡༢ ལོའི་ སློབ་རིམ་༡༢ པའི་ ཆོས་རྒྱུགས་གྲུབ་འབྲས་དེ་ ཁ་ཙ་ གསལ་སྟོན་འབད་ཡོདཔ་བཞིན་དུ་ ཨང་༡ པ་དང་༢ པ་གཉིས་ཆ་ར་ སྤུ་ན་ཁ་ ཨོ་རྒྱན་རིག་པའི་འབྱུང་གནས་སློབ་གྲྭ་ནང་ལས་ ཐོན་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:20 PM No comments:
ཉེས་འཛུགས་འབད་མི་དང་བསྟུན་ ཁུངས་བཀལ་དགོ་པའི་ཞུ་བ།
༣༡/༡/༢༠༡༣ ༉ རྒྱལ་པོའི་ཞིང་གི་ ས་ཆ་བགོ་བཀྲམ་དང་འབྲེལ་བའི་ རྩོད་དོན་ནང་ ཉེས་རྩོད་ཀྱི་ ཉེས་འཛུགས་འབད་མི་ ནང་སྲིད་བློན་པོ་ མི་འགྱུར་རྡོ་རྗེ་གི་ བརྒལ་ལན་སྙན་གསན་ཐེངས་༣ པ་དེ་ མོང་སྒར་རྫོང་ཁག་གི་ ཁྲིམས་འདུན་ནང་ ཁ་ཙ་མཛད་གནང་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:19 PM No comments:
གནས་ཚུལ་མདོར་བསྡུས།
༣༡/༡/༢༠༡༣
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:18 PM No comments:
ཁྲོམ་གསར་པའི་ས་ཁོངས་ ངོས་འཛིན་མ་འབད་ཚུན་ ད་ལྟོའི་ ས་ཁོངས་ནང་ར་ སྡོད་ནི་གི་རེ་བ།
༣༡/༡/༢༠༡༣ རྡོ་རོ་ཁ་ཁྲོམ་གསར་པའི་ས་ཁོངས་ ངོས་འཛིན་མ་འབད་ཚུན་ ད་ལྟོ་ཡོད་མི་ ཚོང་ཁང་ཚུ་ བརྡལ་བཤིག་གཏང་དགོཔ་སྦེ་ མི་སླབ་ཟེར་ དྲུང་པ་ཀུན་བཟང་འཕྲིན་ལས་ཀྱིས་ སླབ་ཨིན་པས།
༉ ད་རེས་ཆགས་ཏེ་ཡོད་མི་ རྡོ་རོ་ཁ་ཁྲོམ་དེ་ རྡོ་རོ་ཁ་སློབ་གྲྭའི་ས་ཁོངས་ནང་ ཚུད་མི་ལུ་བརྟེན་ ཚོང་ཁང་ཚུ་ སྤོ་བཤུད་འབད་དགོཔ་སྦེ་སླབ་སྟེ་ ལོ་༢ ལྷག་ཡོདཔ་ཨིན་པས།
༉ ད་རེས་ཆགས་ཏེ་ཡོད་མི་ རྡོ་རོ་ཁ་ཁྲོམ་དེ་ རྡོ་རོ་ཁ་སློབ་གྲྭའི་ས་ཁོངས་ནང་ ཚུད་མི་ལུ་བརྟེན་ ཚོང་ཁང་ཚུ་ སྤོ་བཤུད་འབད་དགོཔ་སྦེ་སླབ་སྟེ་ ལོ་༢ ལྷག་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:17 PM No comments:
འབྲུག་གི་ལྟ་བཤལ་དཔྱད་ཡིག་ ཆ་འཇོག་འགྲུབ་ནིའི་དོན་ལུ་ གྲ་སྒྲིག་ཡོདཔ།
༣༡/༡/༢༠༡༣ ༉ འབྲུག་གི་ལྟ་བཤལ་དཔྱད་ཡིག་དེ་ ཤུལ་མའི་ གཞུང་འཚོགས་ཞིནམ་ལས་ ཆ་འཇོག་འགྲུབ་ནིའི་དོན་ལུ་ སྤྱི་ཚོགས་འཚོགས་པའི་སྐབས་ གྲོས་བསྡུར་འབད་ནི་ཨིན་པས།
འབྲུག་ལྟ་བཤལ་ཚོགས་སྡེའི་ མདོ་ཆེན་ངོ་ཚབ་ ཀུན་ལེགས་དབང་འདུས་ཀྱིས་ བཤད་མི་དང་འཁྲིལ་བ་ཅིན་ དཔྱད་ཡིག་གི་ ཟིན་བྲིས་བཀོད་ནི་ལུ་ དུས་ཚོད་འགོར་མི་དེ་ཡང་ གྲོས་བསྡུར་ཚུ་ མཐིལ་ཕྱིན་འབད་དགོཔ་བྱུང་བའི་ཁར་ འཕྲལ་འཕྲལ་སྦེ་ར་ བསྒྱུར་བཅོས་ཚུ་འབདཝ་མ་ཚད་ འབྲེལ་བ་ཡོད་མི་ལས་སྡེ་ ལེ་ཤ་ཡོད་ནི་དེ་གིས་ ཨིན་ཟེར་ཨིན་པས།
འབྲུག་ལྟ་བཤལ་ཚོགས་སྡེའི་ མདོ་ཆེན་ངོ་ཚབ་ ཀུན་ལེགས་དབང་འདུས་ཀྱིས་ བཤད་མི་དང་འཁྲིལ་བ་ཅིན་ དཔྱད་ཡིག་གི་ ཟིན་བྲིས་བཀོད་ནི་ལུ་ དུས་ཚོད་འགོར་མི་དེ་ཡང་ གྲོས་བསྡུར་ཚུ་ མཐིལ་ཕྱིན་འབད་དགོཔ་བྱུང་བའི་ཁར་ འཕྲལ་འཕྲལ་སྦེ་ར་ བསྒྱུར་བཅོས་ཚུ་འབདཝ་མ་ཚད་ འབྲེལ་བ་ཡོད་མི་ལས་སྡེ་ ལེ་ཤ་ཡོད་ནི་དེ་གིས་ ཨིན་ཟེར་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:14 PM No comments:
གནས་ཚུལ་མདོར་བསྡུས།
༣༡/༡/༢༠༡༣
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:02 PM No comments:
ཚར་བཟོའི་འགྲེམས་སྟོན་ལས་རིམ་གྱིས་ གཡུས་མི་ཚུ་ལུ་ཕན་ཁྱད་འབྱུང་ནི།
༣༡/༡/༢༠༡༣ ༉ སྐྱེས་ལོ་༧༦ ལང་མི་ ཁའུ་རྒྱས་ཀྱིས་ ལོ་ན་ཆུང་ཀུའི་བསྒང་ལས་ ཁོ་རའི་གཡུས་ཁར་ ནོར་འཚོ་སྟེ་ ནོར་རྫིཔ་ཆ་རོགས་ཚུ་དང་གཅིག་ཁར་སྡོདཔ་ད་ སྤ་ཚར་དང་ ཚར་བཟོ་གི་ལཱ་ནང་ སྤྲོ་བ་སྦོམ་ལེན་ཡོད་རུང་ གཡུས་ཚན་དེ་ནང་ ཚར་གྱི་ལཱ་འབད་ནི་ལུ་ སྤྲོ་བ་བསྐྱེད་མི་མེདཔ་ལས་ ལོ་ངོ་བཅུ་ཕྲག་དག་པ་ཅིག་ དེ་སྦེ་ར་ ལུས་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:56 PM No comments:
གསོ་བའི་འགྲུལ་སྐྱོད་སྡེ་ཕྲན་གྱིས་ མཐའ་ཟུར་གྱི་ མི་སེར་ཚུ་ལུ་ཕན་ཁྱད།
༣༡/༡/༢༠༡༣ ༉ གུ་རམ་གྱི་ ནད་གཞི་ཐོབ་མི་ སྐྱེས་ལོ་༡༥ ལང་མི་ ཧེམ་ ཀ་མཱལ་གྱིས་ སླབ་མིའི་ནང་ གླ་འཐུས་སྤྲོད་མ་དགོཔ་སྦེ་ ཐིམ་ཕུ་ལས་ ཌོག་ཊར་མཁས་མཆོག་སྡེ་ཚན་ཅིག་ གཡུས་ཚན་ནང་ ནད་བརྟག་འབད་བར་འོང་ནི་གི་ ལོ་རྒྱུས་གོ་བའི་ཤུལ་ལས་ སྤྱི་ཟླ་༡ པའི་ཚེས་༢༩ ལུ་ བསམ་རྩེ་ རྡོ་རོ་ཁ་དྲུང་ཁག་ནང་ མོ་རའི་ གུ་རམ་ནད་གཞི་གི་གནས་སྟངས་ བརྟག་དཔྱད་འབད་བར་ སོང་ཡི་ཟེར་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:55 PM No comments:
རྒྱ་འབྲུག་གི་ ས་མཚམས་འཛིན་སྐྱོང་དང་ཉེན་སྲུང་གི་ ཞལ་འཛོམས།
༣༡/༡/༢༠༡༣ ༉ ཁ་ཙ་ ཐིམ་ཕུ་རྒྱལ་ཡོངས་ཚོགས་ཁང་ནང་སྦེ་ བློན་ཆེན་འཇིགས་མེད་འོད་ཟེར་འཕྲིན་ལས་མཆོག་གིས་ རྒྱ་གར་གྱི་ ནང་སྲིད་ལྷན་ཁག་འོག་ ས་མཚམས་འཛིན་སྐྱོང་གི་དྲུང་ཆེན་ ཨེ་ཀེ་ མཱན་གོ་ཊ་དང་གཅིག་ཁར་ མཇལ་ཕྲད་གནང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:51 PM No comments:
མོང་སྒར་ལས་ རྒྱལ་ཡོངས་ཚོགས་སྡེའི་འདེམས་ངོ་གསརཔ།
༣༡/༡/༢༠༡༣ ༉ མོང་སྒར་ ན་རང་རྒེད་འོག་ནང་ལས་ སྐྱེས་ལོ་༣༣ ལང་མི་ སློབ་གྲྭའི་སློབ་དཔོན་ཅིག་ཨིན་མི་ ཚེ་རིང་དབང་ཆེན་དེ་ མོང་སྒར་རྫོང་ཁག་གི་ རྒྱལ་ཡོངས་ཚོགས་སྡེའི་འདེམས་ངོ་སྦེ་ སྤྱི་ཚོགས་ཀྱི་ བཙག་འཐུ་ཐེངས་གཉིས་པའི་ནང་ བཅའ་མར་གཏོགས་མི་དང་པ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:49 PM No comments:
གློག་མེ་ལས་འགུལ་༧ གང་མགྱོགས་འགོ་བཙུགས་ནི་གི་ གྲོས་འཆམ་བྱུང་ཡོདཔ།
༣༠/༡/༢༠༡༣ མི་དབང་མངའ་བདག་རིན་པོ་ཆེ་མཆོག་ རྒྱ་གར་ལུ་ ཉིན་གྲངས་༧ གྱི་རིང་ རྒྱལ་ཁམས་ཀྱི་ གཟིགས་སྐོར་གནང་སྟེ་ ད་རིས་ རྒྱལ་ཁབ་ནང་ ལོག་ཕེབས་ནི།
༉ མི་དབང་མངའ་བདག་རིན་པོ་ཆེ་མཆོག་ རྒྱ་གར་གྱི་རྒྱལ་ས་ ནིའུ་ལྡི་ལི་ལུ་ ཉིན་གྲངས་༧ གྱི་རིང་ རྒྱལ་ཁམས་ཀྱི་ གཟིགས་སྐོར་གནང་པའི་སྐབས་ འབྲུག་དང་ རྒྱ་གར་རྒྱལ་ཁབ་གཉིས་ཀྱིས་ འབྲུག་གཞུང་གི་ལོ་ལྔའི་འཆར་གཞི་༡༡ པའི་ འཆར་བཀོད་སྐོར་ལས་ གསུང་གྲོས་གནང་ཡོདཔ་མ་ཚད་ སྤྱི་ལོ་༢༠༢༠ ལུ་ གློག་ཤུགས་མེ་ག་ཝཱཊི་༡༠,༠༠༠ གི་ དམིགས་ཡུལ་འགྲུབ་ཐབས་ལུ་ ལྷག་ལུས་ གློག་མེ་ལས་འགུལ་༧ གང་མགྱོགས་སྦེ་ འགོ་བཙུགས་གནང་ནི་སྦེ་ གྲོས་འཆམ་བྱུང་ཡི།
༉ མི་དབང་མངའ་བདག་རིན་པོ་ཆེ་མཆོག་ རྒྱ་གར་གྱི་རྒྱལ་ས་ ནིའུ་ལྡི་ལི་ལུ་ ཉིན་གྲངས་༧ གྱི་རིང་ རྒྱལ་ཁམས་ཀྱི་ གཟིགས་སྐོར་གནང་པའི་སྐབས་ འབྲུག་དང་ རྒྱ་གར་རྒྱལ་ཁབ་གཉིས་ཀྱིས་ འབྲུག་གཞུང་གི་ལོ་ལྔའི་འཆར་གཞི་༡༡ པའི་ འཆར་བཀོད་སྐོར་ལས་ གསུང་གྲོས་གནང་ཡོདཔ་མ་ཚད་ སྤྱི་ལོ་༢༠༢༠ ལུ་ གློག་ཤུགས་མེ་ག་ཝཱཊི་༡༠,༠༠༠ གི་ དམིགས་ཡུལ་འགྲུབ་ཐབས་ལུ་ ལྷག་ལུས་ གློག་མེ་ལས་འགུལ་༧ གང་མགྱོགས་སྦེ་ འགོ་བཙུགས་གནང་ནི་སྦེ་ གྲོས་འཆམ་བྱུང་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:24 PM No comments:
ནགས་ཚལ་མེ་རྐྱེན་ནང་འབྲེལ་བ་ཡོད་མི་ བུཚ་༣ འཛིན་བཟུང་འབད་ཡོདཔ།
༣༠/༡/༢༠༡༣ ༉ དབང་འདུས་ཕོ་བྲང་ ཕོབ་སྦྱིས་རྒེད་འོག་ ཀུན་དགའ་ཐང་གཡུས་ཚན་ནང་ ནགས་ཚལ་མེ་རྐྱེན་ ཤོར་བའི་བསྒང་ཡོད་མིའི་ནང་ འབྲེལ་བ་ཡོད་མི་ དོགས་ཅན་༣ འཛིན་བཟུང་འབད་ཡོདཔ་ཨིན་པས།
མེ་རྐྱེན་དེ་ ཁ་ཙ་ ཉིན་མའི་ཆུ་ཚོད་༡༠:༣༠ དེ་ཅིག་ལུ་ འགོ་བཙུགས་མི་དེ་གིས་ ད་ལྟོའི་བར་ན་ཡང་ བསད་མ་ཚུགས་པར་ཡོདཔ་ད་ ནགས་ཚལ་འགོ་དཔོན་ ཌམ་བར་ ཆེ་ཊི་རི་གིས་ སླབ་མིའི་ནང་ གནམ་མ་སྲོ་ཚུན་གྱི་རིང་ སྟོང་ཕུ་ཤིང་གི་ས་ཆ་ ཨེ་ཀར་༢༠,༠༠༠ ལྷགཔ་ཅིག་ འཚིགས་འཚིགསཔ་འོང་ཟེར་ཨིན་པས།
མེ་རྐྱེན་དེ་ ཁ་ཙ་ ཉིན་མའི་ཆུ་ཚོད་༡༠:༣༠ དེ་ཅིག་ལུ་ འགོ་བཙུགས་མི་དེ་གིས་ ད་ལྟོའི་བར་ན་ཡང་ བསད་མ་ཚུགས་པར་ཡོདཔ་ད་ ནགས་ཚལ་འགོ་དཔོན་ ཌམ་བར་ ཆེ་ཊི་རི་གིས་ སླབ་མིའི་ནང་ གནམ་མ་སྲོ་ཚུན་གྱི་རིང་ སྟོང་ཕུ་ཤིང་གི་ས་ཆ་ ཨེ་ཀར་༢༠,༠༠༠ ལྷགཔ་ཅིག་ འཚིགས་འཚིགསཔ་འོང་ཟེར་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:22 PM No comments:
གནས་ཚུལ་མདོར་བསྡུས།
༣༠/༡/༢༠༡༣
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:20 PM No comments:
ལྕགས་ཟམ་རམ་མི་དེ་ ཉིནམ་༢ ཀྱི་ནང་འཁོད་ལུ་ ལོག་བཟོ་སྐྲུན་འབད་ཚར་ནི།
༣༠/༡/༢༠༡༣ ༉ སྤྱི་ཟླ་༡ པའི་ཚེས་༡༥ ལུ་ བཟོ་སྐྲུན་འབད་བའི་བསྒང་ཡོད་མི་ ལྷུན་རྩེ་ ཀུར་སྟོད་རྒེད་འོག་ གླང་ཅན་ཕུག་གི་ ལྕགས་ཟམ་དེ་ རམ་ཡོདཔ་ཨིན་རུང་ ད་རེས་ ལོག་བཟོ་སྐྲུན་འབད་དོ་ཡོདཔ་བཞིན་དུ་ ཉིནམ་༢ ཀྱི་ནང་འཁོད་ལུ་ འགྲུབ་ཚུགས་ནི་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:19 PM No comments:
མཁོ་མངགས་དང་བསྟུན་ སྦྱང་རྩི་ལང་མ་ཚུགས་པར་ཡོདཔ།
༣༠/༡/༢༠༡༣ ༉ བུམ་ཐང་ལས་ཐོན་མི་ སྦྱང་རྩི་དེ་ ཡོངས་གྲགས་ཐལ་ཡོད་མི་ལུ་བརྟེན་ མཁོ་མངགས་འབད་མི་ཚུ་ལུ་ ད་ཚུན་གྱི་བར་ན་ ཚར་ཅིག་ཡང་ སྦྱང་རྩི་ལངམ་སྦེ་ བཀྲམ་སྤེལ་འབད་མ་ཚུགས་པར་ ལུས་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:17 PM No comments:
བུམ་ཐང་ལུ་ གློག་བརྙན་ཁང་ བཟོ་སྐྲུན་འབད་ནི།
༣༠/༡/༢༠༡༣ ༉ ན་ཧིང་ སྤྱི་ཟླ་༤ པའི་ནང་ མི་དབང་མངའ་བདག་རིན་པོ་ཆེ་མཆོག་གིས་ འབྲུག་གློག་བརྙན་ཚོགས་པ་དང་གཅིག་ཁར་ མཇལ་ཕྲད་གནང་པའི་སྐབས་ ཚོགས་སྡེའི་ལཱ་ཚུ་ ཐིམ་ཕུའི་ཕྱི་ཁ་ལས་ཕར་ རྒྱ་བསྐྱེད་འབད་ནིའི་དོན་ལུ་ གཞི་རྟེན་མཁོ་ཆས་ཚུ་མེད་པའི་ དཀའ་ངལ་ཡོད་པའི་སྐོར་ལས་ གསལ་ཞུ་འབད་མི་དང་འཁྲིལ་ མི་དབང་མཆོག་གིས་ བུམ་ཐང་ལས་ ས་ཆ་ཌིས་༥༠ སྐྱིད་སྡུག་གནང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:16 PM No comments:
ཁྲིམས་སྲུང་འགག་པ་གིས་ སྐུ་༥ འཕྱོག་བཟུང་འབད་ཡོདཔ།
༣༠/༡/༢༠༡༣ ༉ དགེ་ལེགས་ཕུག་ཁྲིམས་སྲུང་འགག་པ་གིས་ སྐུ་རྙིངམ་ཚོང་འབྲེལ་འཐབ་ནིའི་ནང་ དཔའ་བཅམ་འབད་མི་ སྐྱེས་ལོ་༢༧ འབད་མི་ཕོ་སྐྱེས་ཅིག་འཛིན་བཟུང་འབད་དེ་ འདས་པའི་ཟླཝ་༢ ཀྱི་རིང་ དོ་དམ་འོག་ལུ་བཞག་ཡོདཔ་ད་ བཀྲིས་སྒང་གཡང་གཉེར་ལས་ཨིན་མི་ སྐྱེས་ལོ་༢༦ འབད་མི་ ཁོ་གི་ཆ་རོགས་དེ་ འཚོལ་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:15 PM No comments:
ཚོད་བསྲེ་ སྦུང་ཚོང་འཐབ་མི་དང་ སིལ་ཚོང་འཐབ་མིའི་བར་ན་ བྲེལ་ཟིང་།
༣༠/༡/༢༠༡༣ ༉ སྤྱི་ཟླ་༡ པའི་ཚེས་༢༨ རེས་གཟའ་མིག་དམར་ལུ་ ཐིམ་ཕུ་བརྒྱ་འཁོར་སོ་ནམ་ཚོང་ཁྲོམ་ནང་སྦེ་ སོ་ནམ་ཚོང་འབྲེལ་དང་ མཉམ་འབྲེལ་ལས་ཁུངས་དང་ བརྒྱ་འཁོར་སོ་ནམ་ཚོང་ཁྲོམ་འཛིན་སྐྱོང་འགོ་དཔོན་ཚུ་གིས་ འཕྲལ་ཁམས་ཅིག་ཁར་ གྲོས་ཐག་བཅད་མི་ཟིན་བྲིས་ཀྱི་སྐོར་ལས་ གོ་བ་བརྡ་སྤྲོད་འབད་བའི་སྐབས་ སྦུང་ཚོང་དང་ སིལ་ཚོང་འཐབ་མི་ཚུ་གི་བར་ན་ བྲེལ་ཟིང་བྱུང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:13 PM No comments:
གནས་ཚུལ་མདོར་བསྡུས།
༣༠/༡/༢༠༡༣
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:10 PM No comments:
གཡོ་སྒྱུ་དང་མ་བྱིན་ལེན་པའི་ཉེས་འགལ་ལུ་ བཙོན་ཁྲིམས་ཟླཝ་༡༡༧ བཀལ་ཡོདཔ།
༣༠/༡/༢༠༡༣ ༉ ཆེ་མཐོ་ཁྲིམས་ཀྱི་འདུན་སའི་ ཁྲིམས་ཁྲི་༡ པ་ལས་ མཐོ་གཏུགས་པ་སྐལ་བཟང་བསྟན་འཛིན་གྱིས་ གཡོ་སྒྱུའི་ལག་ལེན་དང་ མ་བྱིན་ལེན་པའི་སྐོར་ལས་ ཐོག་མའི་ཁྲིམས་འདུན་གིས་ ཉེས་ཁྲིམས་ལོ་༩ ལྷགཔ་ཅིག་བཀལ་མི་ལུ་ ཁེ་རྒུད་མ་བཏུབ་པའི་མཐོ་གཏུགས་འབད་ཡོད་རུང་ ཉེས་ཁྲིམས་བསྒྱུར་ལྡོག་མེདཔ་སྦེ་ རང་འཇགས་བཞག་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:09 PM No comments:
རྒྱ་གར་གྱིས་ འབྲུག་ལུ་ རུ་པི་དུང་ཕྱུར་༤ བསྐྱིན་འགྲུལ་འཛིན་གྲོལ་འབད་ནི།
༢༩/༡/༢༠༡༣ དུས་ཡུན་ལོ་ངོ་༥ གི་དོན་ལུ་ལེན་མི་ སྐྱེད་ཆུང་བའི་ བསྐྱིན་འགྲུལ་དེ་གིས་ རུ་པིའི་དཀའ་ངལ་བསལ་ནི་ལུ་ ལྷན་ཐབས་འབྱུང་ནི།
༉ རྒྱ་གར་གཞུང་གིས་ ད་རུང་ འབྲུག་ལུ་ སྐྱེད་ཚད་ཆུང་བའི་ བསྐྱིན་འགྲུལ་མ་དངུལ་ རུ་པི་དུང་ཕྱུར་༤ འཛིན་གྲོལ་འབད་ནི་སྦེ་ གཏན་འཁེལ་བཟོ་ཡོདཔ་ལས་ རྒྱལ་ཁབ་ནང་ རྒྱ་གར་གྱི་ཏི་རུ་ རུ་པིའི་དཀའ་ངལ་བསལ་ནི་ལུ་ ལྷན་ཐབས་འབྱུང་ཚུགས་པའི་ རེ་བ་ཡོདཔ་ཨིན་པས།
༉ རྒྱ་གར་གཞུང་གིས་ ད་རུང་ འབྲུག་ལུ་ སྐྱེད་ཚད་ཆུང་བའི་ བསྐྱིན་འགྲུལ་མ་དངུལ་ རུ་པི་དུང་ཕྱུར་༤ འཛིན་གྲོལ་འབད་ནི་སྦེ་ གཏན་འཁེལ་བཟོ་ཡོདཔ་ལས་ རྒྱལ་ཁབ་ནང་ རྒྱ་གར་གྱི་ཏི་རུ་ རུ་པིའི་དཀའ་ངལ་བསལ་ནི་ལུ་ ལྷན་ཐབས་འབྱུང་ཚུགས་པའི་ རེ་བ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:44 PM No comments:
འགྲེམ་ཐོག་ཚོགས་རྒྱན་གྱི་དོན་ལུ་ འོས་འབབ་ཡོད་མི་ མང་ཤོས་ཅིག་གིས་ ཐོ་བཀོད་འབད་ཡོདཔ།
༢༩/༡/༢༠༡༣ ༉ སྤྱི་ཟླ་༡ པའི་ཚེས་༢༥ གི་ནང་འཁོད་ལུ་ འགྲེམ་ཐོག་ཚོགས་རྒྱན་གྱི་དོན་ལུ་ ཐོ་བཀོད་འབད་དགོཔ་ཨིན་པའི་ དུས་ཡུན་ཚང་ཡོདཔ་བཞིན་དུ་ ལས་ཁུངས་དང་ ལས་སྡེ་མང་ཤོས་ཅིག་གིས་ར་ ཁོང་རའི་ཐོ་བཀོད་ཚུ་ ཡོངས་འབྲེལ་ཐོག་ལས་ བཏང་ཡོད་རུང་ ལ་ལུ་ཅིག་གིས་ ཐོ་བཀོད་ཤོག་བྱང་ནང་མིན་པར་ འགྲེམ་ཐོག་ཚོགས་རྒྱན་གྱི་ ཞུ་ཡིག་ཤོག་བྱང་དེ་ བཀང་ཞིནམ་ལས་ བཏང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:41 PM No comments:
གནས་ཚུལ་མདོར་བསྡུས།
༢༩/༡/༢༠༡༣
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:40 PM No comments:
ལས་ཁུངས་ཁག་གི་ མདའ་རྩེད་འགྲན་བསྡུར་ཐེངས་དང་པ་ རྩེད་འགྲན་འབད་ནི།
༢༩/༡/༢༠༡༣ ༉ སྤྱི་ལོ་༢༠༡༣ ཟླ་༢ པའི་ཚེས་༡ ལས་ འགོ་བཙུགས་ ཐིམ་ཕུ་ལྕང་གླིང་མི་ཐང་གི་ རྒྱལ་ཡོངས་མདའ་རྩེད་ཐང་ནང་སྦེ་ ལས་ཁུངས་ཁག་གི་བར་ན་ ཕྱི་རྒྱལ་མདའ་གཞུའི་ཐོག་ལུ་ མདའ་རྩེད་འགྲན་བསྡུར་ཐེངས་དང་པ་ རྩེད་འགྲན་འབད་ནི་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:39 PM No comments:
གནས་ཚུལ་མདོར་བསྡུས།
༢༩/༡/༢༠༡༣
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:38 PM No comments:
སྤ་རོའི་ལུང་གཤོང་ནང་ གློག་བརྙན་བཟོ་སའི་ས་ཁོངས་ ངོས་འཛིན་འབད་ནི།
༢༩/༡/༢༠༡༣ ༉ རྒྱ་གར་རྒྱལ་ཁབ་ཀྱི་ གློག་བརྙན་བཟོ་སྐྲུན་འབད་མི་ཚུ་གིས་ འབྲུག་ལུ་ གློག་བརྙན་བཟོ་སའི་ ས་ཁོངས་ཅིག་ གཞི་བཙུགས་འབད་ནིའི་དོན་ལུ་ སྤྲོ་བ་བསྐྱེདཔ་བཞིན་དུ་ ས་ཁོངས་དེ་ སྤ་རོ་ལུ་སྦེ་ ངོས་འཛིན་འབད་ནི་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:37 PM No comments:
ནང་འཁོད་ཐོན་སྐྱེད་ཀྱི་གྱོན་ཆས་ལུ་ གཙོ་རིམ་བཟུང་དགོཔ་གལ་ཅན།
༢༩/༡/༢༠༡༣ ༉ རང་ལུགས་ཀྱི་ གྱོན་ཆས་དང་ ཅ་ཆས་ཚུ་ གོང་ཚད་མཐོ་དྲགས་ནི་དེ་གིས་ ལྟ་བཤལཔ་ལུ་ ཚོང་འབྲེལ་འཐབ་ད་ གོང་ཚད་ཀྱི་ ཐད་ཁར་ ཨ་ཙི་རེ་ དཀའ་ངལ་ཡོད་ལུགས་ཚུ་གི་སྐོར་ལས་ འབྲུག་ལག་བཟོ་ཚོགས་པའི་ཁྲི་འཛིན་ བསྟན་རྡོ་རྗེ་གིས་ འདས་པའི་བདུན་ཕྲག་གི་ བརྡ་བརྒྱུད་ཞལ་འཛོམས་ནང་ སླབ་ཡོདཔ་ཨིན།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:36 PM No comments:
གོ་དང་ དཀྱི་ར་མེ་ཏོག་ཅནམ་ཚུ་ འཐག་ནི་ལུ་ བརྩོན་ཤུགས་བསྐྱེད་ནི།
༢༩/༡/༢༠༡༣ ༉ བུམ་ཐང་ ཆོས་འཁོར་རྒེད་འོག་གི་གཡུས་ཚན་ རྡོ་རྗེ་སྦིས་དང་ སྤང་རེད་ དེ་ལས་ ཟླ་བ་ཁ་གཡུས་ཚན་གསུམ་གྱི་དོན་ལུ་ རྡོ་རྗེ་སྦིས་ལུ་སྦེ་ རྒྱ་གར་ཨ་སམ་ལུ་ འཐག་སྲོལ་ཡོད་མི་ མེ་ཅེ་གི་ཐགས་ཀྱི་ལྟེ་བ་ཅིག་ གཞི་བཙུགས་འབད་བའི་ཤུལ་ལས་ ཨམ་སྲུ་ཚུ་གིས་ པང་ཐགས་རྐྱངམ་གཅིག་ འཐག་དོ་ཡོདཔ་ཨིན་རུང་ ད་ལས་ཕར་ གོ་དང་ དཀྱི་ར་མེ་ཏོན་ཅནམ་ཚུ་ འཐག་ཚུགས་ནི་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:35 PM No comments:
གནས་ཚུལ་མདོར་བསྡུས།
༢༨/༡/༢༠༡༣
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:00 PM No comments:
ད་རིས་ ཚོགས་དཔོན་གྱི་ མཐའ་བསྡོམས་སྙན་གསན་གནང་ནི།
༢༨/༡/༢༠༡༣ ༉ སྤྱི་ཟླ་༡ པའི་ཚེས་༢༥ ལུ་ མོང་སྒར་རྫོང་ཁག་ཁྲིམས་འདུན་ལུ་ ངན་ལྷད་བཀག་སྡོམ་ལྷན་ཚོགས་དང་ ཚོགས་དཔོན་འཇིགས་མེད་ཚུལ་ཁྲིམས་ཀྱི་བར་ན་ སྒྲུབ་བྱེད་སྙན་གསན་མཛད་པའི་སྐབས་ མོང་སྒར་དང་ འབྲས་སྤུངས་ཀྱི་མི་སེར་༣ དེ་ཅིག་གིས་ ཚོགས་དཔོན་དང་གཅིག་ཁར་ ས་ཆ་མ་ཐོབ་པའི་སྐོར་ལས་ གདོང་བཤེར་འབད་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:59 PM No comments:
རྫོང་ཁག་ཚུ་ནང་ མི་སེར་དམངས་གཙོ་ཚོགས་པའི་ཡིག་ཚང་ སྒོ་ཕྱེ་ནི་འགོ་བཙུགས་ཡོདཔ།
༢༨/༡/༢༠༡༣ ༉ མི་སེར་དམངས་གཙོ་ཚོགས་པ་གིས་ འདས་པའི་རེས་གཟའ་ཉི་མ་ལས་ འགོ་བཙུགས་ཏེ་ རྫོང་ཁག་ཚུ་ནང་ ཚོགས་པའི་ཡན་ལག་ཡིག་ཚང་ཚུ་ སྒོ་ཕྱེ་ནི་ འགོ་བཙུགས་ཡོདཔ་མ་ཚད་ ཚོགས་པའི་རྫོང་ཁག་མཉམ་འབྲེལ་བ་ཚུ་ཡང་ ངོས་འཛིན་འབད་དེ་ བསྐོ་བཞག་འབད་ནི་ འགོ་བཙུགས་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:57 PM No comments:
གནས་ཚུལ་མདོར་བསྡུས།
༢༨/༡/༢༠༡༣
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:55 PM No comments:
ས་འོག་འཁོར་ལམ་དང་པ་ འགོ་འབྱེད་འབད་ཡོདཔ།
༢༨/༡/༢༠༡༣ ༉ ད་ལས་ཕར་ དབང་འདུས་ཕོ་བྲང་དང་ རྩི་རང་གི་བར་ན་ འགྲོ་འགྲུལ་འབད་མི་ཚུ་གིས་ དབང་འདུས་ཕོ་བྲང་གི་ས་གནས་ རུ་རི་ཆུ་ལུ་ལྷོདཔ་ད་ ཀི་ལོ་མི་ཊར་༡.༥ དེ་ཅིག་གི་རྩིས་ ས་འོག་འཁོར་ལམ་བདའ་སྟེ་ འགྲུལ་སྐྱོད་འབད་དགོ་ནི་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:55 PM No comments:
བརྒྱ་འཁོར་ཚོད་བསྲེ་ཁྲོམ་ཁར་ སྦུང་ཚོང་རྐྱབ་མི་ཚུ་ལུ་ ཆོག་ཐམ་དགོ་པའི་འོས་འབབ།
༢༨/༡/༢༠༡༣ ༉ ད་ཚུན་ ཐིམ་ཕུ་ལུ་ ཚོད་བསྲེ་སྦུང་ཚོང་འཐབ་མི་ཚུ་ལུ་ ཚོང་འབྲེལ་འཐབ་ཆོག་པའི་ ཆོག་ཐམ་མེད་རུང་ ད་ལས་ཕར་ ངོས་འཛིན་ཆོག་ཐམ་བྱིན་ནི་ཨིན་པས།
དེ་འབདཝ་ད་ སིལ་ཚོང་འཐབ་མི་དང་ སྒོ་ཚོང་རྐྱབ་མི་ ཡང་ན་ ཚོང་ཕྱམ་ཕྱིམ་རེ་རྐྱབ་སྡོད་མི་ཚུ་ལུ་ ཆོག་ཐམ་མ་དགོཔ་སྦེ་ཨིན་པས།
དེ་འབདཝ་ད་ སིལ་ཚོང་འཐབ་མི་དང་ སྒོ་ཚོང་རྐྱབ་མི་ ཡང་ན་ ཚོང་ཕྱམ་ཕྱིམ་རེ་རྐྱབ་སྡོད་མི་ཚུ་ལུ་ ཆོག་ཐམ་མ་དགོཔ་སྦེ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:53 PM No comments:
རོང་མ་སྟེང་གཡུས་ཚན་ནང་ བྱཱར་དགུན་མེད་པར་ བཟའ་སྤྱོད་འབད་མི་ཚོད་བསྲེ།
༢༨/༡/༢༠༡༣ ༉ ལྷུན་རྩེ་ མཁོ་མང་རྒེད་འོག་གི་ རོང་མ་སྟེང་གཡུས་ཚན་དེ་ ས་ཁ་མཐོ་ས་ཅིག་ འབད་ནི་དེ་གིས་ རྒྱལ་ཁབ་ཀྱི་ ས་གནས་གཞན་ཚུ་ནང་བཟུམ་སྦེ་ ཚོད་བསྲེ་གི་རིགས་ཚུ་ སྐྱེས་མི་བཏུབ་དོ་ཡོདཔ་ལས་ གཡུས་མི་ཚུ་གིས་ རི་ཁ་ལུ་སྐྱེས་མི་ དེས་མ་ཟེར་མི་ ཚོད་བསྲེ་གི་རིགས་ཚུ་ རྒྱ་ཆེ་དྲགས་སྦེ་ར་ བཟའ་སྤྱོད་འབད་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:51 PM No comments:
བཟོ་སྐྲུན་དང་ ནགས་མེ་ལུ་བརྟེན་ ནགས་ཚལ་ཉམས་སྲུང་ལུ་དོ་འགྲན།
༢༨/༡/༢༠༡༣ ༉ གོང་འཕེལ་གྱི་འགྱུར་བ་དང་བསྟུན་ བཟོ་སྐྲུན་ལས་སྡེ་ཚུ་ ལོ་གཅིག་བ་ལོ་གཅིག་ ཡར་སེང་འགྱོ་དོ་ཡོདཔ་ལས་ ནགས་ཚལ་ཉམས་སྲུང་འབད་ནི་ལུ་ དོ་འགྲན་ཅིག་ ཤིང་ཆའི་མཁོ་འདོད་ཡར་སེང་འགྱོ་མི་ལུ་བརྟེན་ཏེ་ བྱུང་དོ་ཡོད་པའི་ མངོན་གསལ་བྱུངམ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:48 PM No comments:
སྤ་རོ་ལུག་གཉིས་རྒེད་འོག་ལས་ རྒྱལ་ཡོངས་ཚོགས་སྡེའི་འདེམས་ངོ་།
༢༨/༡/༢༠༡༣ ༉ སྐྱེས་ལོ་༥༣ ལང་མི་ ཚེ་དབང་ནོར་བུ་དེ་ རྒྱལ་ཡོངས་ཚོགས་སྡེའི་ནང་ བཅའ་མར་གཏོགས་ནི་གི་དོན་ལུ་ ཁོ་རའི་ཆ་རོགས་དང་ སྤུན་ཆ་ཚུ་གིས་ སླབ་པའི་ཤུལ་ལུ་ ཟླཝ་གཅིག་གི་ནང་འཁོད་ ཁོ་གིས་ བཅའ་མར་གཏོགས་ནི་སྦེ་ སེམས་ཐག་བཅད་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:47 PM No comments:
རྒྱ་འབྲུག་གི་ མཐུན་ལམ་དང་ མཉམ་འབྲེལ་རྩ་བརྟན་བཟོ་ནི་ལུ་ཁས་ལེན།
༢༦/༡/༢༠༡༣ ད་རིས་ རྒྱ་གར་གྱི་ མི་སེར་རྒྱལ་ཁབ་ཀྱི་ ཉིནམ་བརྩི་སྲུང་ནང་ མི་དབང་མངའ་བདག་རིན་པོ་ཆེ་མཆོག་ སྐུ་མགྲོན་གཙོ་བོ་སྦེ་ འབྲེལ་གཏོགས་གནང་ནི།
༉ རྒྱ་གར་གྱི་ མི་སེར་རྒྱལ་ཁབ་ཀྱི་ ཉིནམ་༦༤ པ་འདི་ ད་རིས་ རྒྱལ་ས་ནིའུ་ལྡི་ལི་ལུ་ མི་དབང་མངའ་བདག་རིན་པོ་ཆེ་མཆོག་ སྐུ་མགྲོན་གཙོ་བོ་སྦེ་ དབུ་བཞུགས་ཐོག་ སྲིད་འཛིན་དང་ སྲིད་བློན་རྣམ་གཉིས་ཀྱིས་གཙོས་པའི་ རྒྱ་གཞུང་གི་ དབུ་ཁྲིད་དང་ སྲིད་དོན་པ་ཚུ་གིས་ མི་སེར་ཚུ་དང་ ལྷན་བཞུགས་ཐོག་ བརྩི་སྲུང་ཞུ་ནི་ཨིན་པས།
༉ རྒྱ་གར་གྱི་ མི་སེར་རྒྱལ་ཁབ་ཀྱི་ ཉིནམ་༦༤ པ་འདི་ ད་རིས་ རྒྱལ་ས་ནིའུ་ལྡི་ལི་ལུ་ མི་དབང་མངའ་བདག་རིན་པོ་ཆེ་མཆོག་ སྐུ་མགྲོན་གཙོ་བོ་སྦེ་ དབུ་བཞུགས་ཐོག་ སྲིད་འཛིན་དང་ སྲིད་བློན་རྣམ་གཉིས་ཀྱིས་གཙོས་པའི་ རྒྱ་གཞུང་གི་ དབུ་ཁྲིད་དང་ སྲིད་དོན་པ་ཚུ་གིས་ མི་སེར་ཚུ་དང་ ལྷན་བཞུགས་ཐོག་ བརྩི་སྲུང་ཞུ་ནི་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:09 PM No comments:
ཕོ་སྐྱེས་༡ ལུ་ བཙོན་ཁྲིམས་ལོ་༣ བཀལ་ཡོདཔ།
༢༦/༡/༢༠༡༣ ༉ ཆུ་ཁ་རྫོང་ཁག་ བསམ་འཕེལ་གླིང་རྒེད་འོག་ལས་ སྐྱེས་ལོ་༣༩ ལང་མི་ ཕོ་སྐྱེས་ཅིག་གིས་ སྤྱི་ཚོགས་ཀྱིས་ གྲོས་ཐག་བཅད་པའི་ཚད་གཞི་ལས་ལྷག་སྟེ་ ཏམ་ཁུ་འཆང་སྤྱོད་འབད་མི་ལུ་བརྟེན་ ཐིམ་ཕུ་རྫོང་ཁག་ཁྲིམས་འདུན་གྱི་ ཁྲིམས་ཁྲི་༥ པ་གིས་ ཁ་ཙ་ བཙོན་ཁྲིམས་ལོ་༣ བཀལ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:04 PM 3 comments:
ཨ་པ་གིས་ བུམོ་གི་རྨགཔ་བསད་ཡོདཔ།
༢༦/༡/༢༠༡༣ ༉ དབང་འདུས་ཕོ་བྲང་ ཁྲིམས་སྲུང་འགག་པ་གིས་ སྤྱི་ཟླ་༡ པའི་ཚེས་༢༤ གི་ཕྱི་རུ་ ཀ་གཞི་རྒེད་འོག་ བར་རྩེ་གཡུས་ཚན་ལས་ སྐྱེས་ལོ་༧༨ ལང་མི་ ཕོ་སྐྱེས་ཅིག་གིས་ ཁོ་རའི་ བུམོ་གི་རྨགཔ་ དམར་བསད་འབད་ཡོད་པའི་ དོགས་པ་ལུ་བརྟེན་ དོ་དམ་འོག་ལུ་ བཙུགས་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:04 PM No comments:
གནས་ཚུལ་མདོར་བསྡུས།
༢༦/༡/༢༠༡༣
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:03 PM No comments:
ཚེམ་རིག་སྦྱོང་བརྡར་ལུ་བརྟེན་ ཚོང་འབྲེལ་ལེགས་ལམ་གྱི་རེ་འདུན།
༢༦/༡/༢༠༡༣ ༉ སྐྱེས་ལོ་༡༩ ལང་མི་ ཕུན་ཚོགས་དབང་མོ་དེ་ ཚེམ་རྐྱབ་མ་ཤེས་མི་ཅིག་འབད་རུང་ སྤྱི་ཟླ་༡ པའི་ཚེས་༢༣ ལུ་ མོ་གིས་ རིན་གོང་དངུལ་ཀྲམ་༧,༥༠༠ སྤྲོད་ཐོག་ལས་ སྒྲོལ་མ་ཚོང་ལས་ཁང་ནང་ལས་ འཕྲུལ་ཚེམ་ཅིག་ མཁོ་སྒྲུབ་འབད་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:59 PM No comments:
འབྲུག་མཉམ་རུབ་ཚོགས་པ་གིས་ འགོ་ཐོག་འདེམས་ངོ་༨ ཀྱི་ངོ་སྤྲོད།
༢༦/༡/༢༠༡༣ ༉ ཁ་ཙ་ འབྲུག་མཉམ་རུབ་ཚོགས་པ་གིས་ འགོ་དང་པ་ ཚོགས་པའི་འདེམས་ངོ་༨ ཀྱི་ ངོ་སྤྲོད་འབད་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:57 PM No comments:
འབྲུག་སྤྱིར་དབང་ཚོགས་པ་གིས་ གཙོ་རིམ་ཅན་གྱི་ དོན་ཚན་༢༥ གསལ་སྟོན།
༢༦/༡/༢༠༡༣ ༉ ཁ་ཙ་ འབྲུག་སྤྱིར་དབང་ཚོགས་པ་གིས་ རྒྱལ་ཁབ་གོང་འཕེལ་དང་འབྲེལ་བའི་ གནད་དོན་ནང་ གཙོ་རིམ་ཅན་གྱི་ དོན་ཚན་༢༥ གསལ་སྟོན་འབད་མི་དང་འབྲེལ་ གསར་སྤང་དང་ དར་དཀར་ནང་ དེ་ལས་ རྩི་རང་རྫོང་ཁག་གསུམ་གྱི་ འདེམས་ངོ་ཚུ་ ངོ་སྤྲོད་འབད་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:41 PM No comments:
བྷུ་ཊཱན་ཀུན་མཉམ་པར་ཊི་གིས་ མི་སྡེ་གོང་འཕེལ་ལུ་ གོ་སྐབས་འདྲ་མཉམ་གྱི་ དམིགས་གཏད་གསལ་སྟོན།
༢༦/༡/༢༠༡༣ ༉ བྷུ་ཊཱན་ཀུན་མཉམ་པར་ཊི་གིས་ གོང་འཕེལ་གྱི་དོན་ལུ་ གཙོ་བོ་ར་ མི་སེར་ལུ་ དབང་ཚད་སྤྲོད་ནི་དེ་ཨིནམ་ད་ དེ་ཡང་ དབུལ་ཕོངས་མར་ཕབ་དང་ འཕྲོད་བསྟེན་སྒྲིང་སྒྲིང་ མ་འོངས་པའི་དོན་ལུ་ རེ་འདོད་འགྲུབ་ཚུགས་པའི་ མི་ཚེའི་གནས་སྟངས་ལུ་ དམིགས་གཏད་བསྐྱེད་ནི་དེ་ཨིན་ཟེར་ ཁ་ཙ་ བརྡ་བརྒྱུདཔ་ཚུ་ལུ་བཏང་མི་ ཚོགས་པའི་གནས་ཚུལ་གསར་སྟོན་ཅིག་ནང་ བཀོད་ནུག།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:37 PM No comments:
འབྲུག་རྒྱལ་ཁབ་འདི་ ལྟ་བཤལ་ས་ཁོངས་དྲག་ཤོས་༣ ནང་ ཚུད་ཡོདཔ།
༢༦/༡/༢༠༡༣ ༉ འབྲུག་ལྟ་བཤལ་ཚོགས་སྡེ་གིས་ སྤྱི་ལོ་༢༠༡༢ ལུ་ རྒྱལ་ཁབ་ནང་ ལྟ་བཤལཔ་འོང་ནིའི་ཚད་གཞི་༡༠༠,༠༠༠ བཟོ་མི་དེ་ དམིགས་ཡུལ་གྲུབ་ཡོདཔ་ཨིན་པས།
ན་ཧིང་གི་ལོ་ནང་ ལྟ་བཤལཔ་བསྡོམས་༡༠༥,༤༡༤ ལྷོད་ཡོདཔ་བཞིན་དུ་ དེ་ནང་ལས་༥༣,༥༠༤ ཌོ་ལར་སྤྲོད་དེ་འོང་མི་ རྒྱལ་སྤྱིའི་ལྟ་བཤལཔ་ཨིནམ་ད་ གཞན་མི་༥༡,༩༡༠ ལུང་ཕྱོགས་ཀྱི་ ལྟ་བཤལཔ་ཚུ་ཨིན་པས།
ན་ཧིང་གི་ལོ་ནང་ ལྟ་བཤལཔ་བསྡོམས་༡༠༥,༤༡༤ ལྷོད་ཡོདཔ་བཞིན་དུ་ དེ་ནང་ལས་༥༣,༥༠༤ ཌོ་ལར་སྤྲོད་དེ་འོང་མི་ རྒྱལ་སྤྱིའི་ལྟ་བཤལཔ་ཨིནམ་ད་ གཞན་མི་༥༡,༩༡༠ ལུང་ཕྱོགས་ཀྱི་ ལྟ་བཤལཔ་ཚུ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:36 PM No comments:
ལྷ་ཁང་དཀར་པོ་གསར་བཞེངས་ལས་འགུལ་ལུ་ཞིབ་དཔྱད།
༢༥/༡/༢༠༡༣ དེ་ཡང་ འབྲེལ་ཡོད་འགོ་དཔོན་ཚུ་གིས་ མ་དངུལ་ཚུལ་མིན་ཐོག་སྤྱོད་ཡོད་པའི་ ཉོགས་བཤད་ཡོད་ནི་དེ་གིས་ཨིན་མས།
༉ ངན་ལྷད་བཀག་སྡོམ་ལྷན་ཚོགས་ཀྱིས་ ཧཱ་ལྷ་ཁང་དཀར་པོ་གསར་བཞེངས་ལས་འགུལ་གྱི་ མ་དངུལ་ལོག་སྤྱོད་འབད་ཡོད་པའི་ ཁ་ཉེས་བཀལ་མི་ཚུ་ལུ་ ཞིབ་དཔྱད་འཕྲོ་མཐུད་དེ་ར་ འབད་བའི་བསྒང་ཡོདཔ་ཨིན་པས།
དེ་ཡང་ ན་ཧིང་ སྤྱི་ཟླ་༡༡ པའི་ནང་ལས་ ངན་ལྷད་བཀག་སྡོམ་ལྷན་ཚོགས་ཀྱི་ འགོ་དཔོན་ཚུ་གིས་ ཞིབ་དཔྱད་རྐྱབ་ནི་ འགོ་བཙུགས་ཡོདཔ་ཨིན་རུང་ ད་ལྟོ་ ཞིབ་དཔྱད་རྐྱབ་པའི་ གནས་སྟངས་ནང་ཨིན་ཟེར་ གནད་དོན་ཁ་གསལ་སྦེ་ སླབ་མ་བཏུབ།
༉ ངན་ལྷད་བཀག་སྡོམ་ལྷན་ཚོགས་ཀྱིས་ ཧཱ་ལྷ་ཁང་དཀར་པོ་གསར་བཞེངས་ལས་འགུལ་གྱི་ མ་དངུལ་ལོག་སྤྱོད་འབད་ཡོད་པའི་ ཁ་ཉེས་བཀལ་མི་ཚུ་ལུ་ ཞིབ་དཔྱད་འཕྲོ་མཐུད་དེ་ར་ འབད་བའི་བསྒང་ཡོདཔ་ཨིན་པས།
དེ་ཡང་ ན་ཧིང་ སྤྱི་ཟླ་༡༡ པའི་ནང་ལས་ ངན་ལྷད་བཀག་སྡོམ་ལྷན་ཚོགས་ཀྱི་ འགོ་དཔོན་ཚུ་གིས་ ཞིབ་དཔྱད་རྐྱབ་ནི་ འགོ་བཙུགས་ཡོདཔ་ཨིན་རུང་ ད་ལྟོ་ ཞིབ་དཔྱད་རྐྱབ་པའི་ གནས་སྟངས་ནང་ཨིན་ཟེར་ གནད་དོན་ཁ་གསལ་སྦེ་ སླབ་མ་བཏུབ།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:13 PM No comments:
ད་རིས་ འཕྲོ་མཐུད་དེ་ ནགས་མེ་བསད་ནི།
༢༥/༡/༢༠༡༣ ༉ ཁ་ཙ་ ཉིན་མའི་ཆུ་ཚོད་༡༡:༣༠ དེ་ཅིག་ལུ་ མོང་སྒར་རྒྱལ་པོའི་ཞིང་ཁྲོམ་གྱི་ ཉེ་འདབས་ས་གནས་ བཀྲིས་སྤོག་ཏོག་ལས་ ནགས་ཚལ་མེ་རྐྱེན་ཤོར་མི་དེ་གིས་ ཉིནམ་༡ ལུ་ར་ སྟོང་ཕུ་ཤིང་ཨེ་ཀར་༢༠༠ དེ་ཅིག་ འཚིགས་ཡོདཔ་ད་ ནགས་མེ་དེ་ ད་ལྟོའི་བར་ན་ཡང་ བསད་མ་ཚུགས་པར་ ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:11 PM No comments:
ནེ་པཱལ་གྱིས་ འབྲུག་ལས་རྒྱལ་ཁ་ཐོབ་ཡོདཔ།
༢༥/༡/༢༠༡༣ ༉ ལོ་བསྟར་བཞིན་དུ་ འགོ་འདྲེན་འཐབ་སྲོལ་ཡོད་མི་ ཨེ་ཤེ་ཡཱན་ ཀི་རི་ཀེཊི་ཚོགས་པའི་ ཀི་རི་ཀེཊི་འགྲན་བསྡུར་ནང་ འབྲུག་པའི་ཨམ་སྲུ་སྡེ་ཚན་གྱིས་ བཅའ་མར་གཏོགས་ཡོདཔ་བཞིན་དུ་ ཁ་ཙ་ ནེ་པཱལ་ཨམ་སྲུ་སྡེ་ཚན་དང་གཅིག་ཁར་ རྩེད་འགྲན་འབདཝ་ད་ ཕམ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:10 PM No comments:
ཚུལ་མིན་འཐབ་མི་ ཤིང་ཆས་ཨེན་ཏ་ཚུ་ འཕྱོག་བཟུང་འབད་ཡོདཔ།
༢༥/༡/༢༠༡༣ ༉ འདས་པའི་བདུན་ཕྲག་ནང་ དབང་འདུས་ཕོ་བྲང་ མངའ་སྡེའི་ནགས་ཚལ་འགོ་དཔོན་ཚུ་གིས་ ཚུལ་མིན་ཐོག་ལས་ ཤིང་ཆས་ཨེན་ཏ་ཚུ་ སྐྱེལ་འདྲེན་འབད་མི་ སྣུམ་འཁོར་ ཊི་པར་ཊཱག་ཅིག་ འཕྱོག་བཟུང་འབད་མི་དེ་ ད་ལྟོ་ མངའ་སྡེའི་ནགས་ཚལ་ཡིག་ཚང་གི་གདོང་ཁར བཞག་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:08 PM No comments:
རྒྱལ་ཡོངས་ལྟ་བཤལ་སྲིད་བྱུས་ བསྐྱར་བཟོ་འབད་ནི་ཨིནམ།
༢༥/༡/༢༠༡༣ ༉ འབྲུག་གི་ལྟ་བཤལ་འཆར་གཞི་ལུ་ ལམ་སྟོན་འབད་ནི་ཨིན་མི་ རྒྱལ་ཡོངས་ལྟ་བཤལ་སྲིད་བྱུས་༢༠༡༢ ཅན་མ་དེ་ ཆ་འཇོག་འབད་ནིའི་དོན་ལུ་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ནང་ བཏང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:07 PM No comments:
ཚོད་བསྲེ་བཙོང་ཁང་ནང་ གློག་མེའི་ཞབས་ཏོག་མེད་པའི་དཀའ་ངལ།
༢༥/༡/༢༠༡༣ ལོ་༥ འི་འཆར་གཞི་༡༡ པའི་ནང་ དགེ་ལེགས་ཕུག་ལུ་ ཚོད་བསྲེ་བཙོང་ཁང་གསརཔ་ བཟོ་སྐྲུན་འབད་ནི་ཨིནམ་མ་ཚད་ ཞབས་ཏོག་མཐུན་རྐྱེན་ཚུ་ཡང་ བཟོ་སྐྲུན་འབད་ནི་ཨིན་པས།
༉ དགེ་ལེགས་ཕུག་གི་ ཚོད་བསྲེ་ཁྲོམ་ཁར་ གནམ་བསྲོ་རནམ་ད་ ཚོད་བསྲེའི་ཚོང་སྒྱུར་འཐབ་པའི་སྐབས་ སྤྱ་རྩི་པེམ་འབར་དང་ ཉི་དྲོད་གློག་མེ་ཚུ་ ལག་ལེན་འཐབ་དགོཔ་ བྱུང་དོ་ཡོདཔ་ཨིན་པས།
༉ དགེ་ལེགས་ཕུག་གི་ ཚོད་བསྲེ་ཁྲོམ་ཁར་ གནམ་བསྲོ་རནམ་ད་ ཚོད་བསྲེའི་ཚོང་སྒྱུར་འཐབ་པའི་སྐབས་ སྤྱ་རྩི་པེམ་འབར་དང་ ཉི་དྲོད་གློག་མེ་ཚུ་ ལག་ལེན་འཐབ་དགོཔ་ བྱུང་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:05 PM No comments:
གཅན་གཟན་སྟག་གིས་ ནུབམོ་ཅིག་ནང་ བ་༤ བསད་ཡོདཔ།
༢༥/༡/༢༠༡༣ ༉ ཀྲོང་གསར་རྫོང་ཁག་ རྡོ་གཞོང་དགོན་པའི་ས་གནས་ནང་ གཅན་གཟན་སྟག་གིས་ སྒོ་ནོར་སེམས་ཅན་ཚུ་ལུ་ གནོདཔ་བཀལ་བའི་གནད་དོན་ཚུ་ བར་སྐབས་ཅིག་ མ་ཐོནམ་ཨིན་རུང་ ནུབ་སྦིས་རྒེད་འོག་ དགའ་གར་གཡུས་ཚན་ནང་ ད་རེས་ཁམས་ ནུབམོ་ཅིག་ནང་ གཡུས་མི་ཅིག་གི་ བ་༤ བསད་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:03 PM No comments:
འཕྲལ་མགྱོགས་ར་ བཙག་འཐུའི་ཤེས་ཡོན་དང་ འགོ་དཔོན་ཚུ་གི་ སྦྱོང་བརྡར་འགོ་བཙུགས་ནི།
༢༥/༡/༢༠༡༣ ༉ འདས་པའི་བདུན་ཕྲག་ནང་ དང་འདོད་ཅན་གྱི་ སྲིད་ཚོགས་གསརཔ་ཚུ་གི་གྲས་ལས་ མཇུག་ར་ འབྲུག་མཉམ་རུབ་ཚོགས་པའི་ཐོ་བཀོད་ ཆ་འཇོག་ཐོག་ ལག་ཁྱེར་ཐོབ་མི་དང་བསྟུན་ དུས་ཅི་ སྤྱིར་བཏང་བཙག་འཐུའི་དོན་ལུ་ སྲིད་ཚོགས་ཚུ་ག་ར་ གྲ་སྒྲིག་འབད་ནི་ འགོ་བཙུགསཔ་བཞིན་དུ་ དེ་དང་འབྲེལ་ བཙག་འཐུ་འགོ་འདྲེན་གྱི་དོན་ལུ་ བཙག་འཐུ་ལྷན་ཚོགས་ཀྱིས་ ལཱ་འབད་དགོཔ་ཚུ་ཡང་ བཟོ་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:58 PM No comments:
གནས་ཚུལ་མདོར་བསྡུས།
༢༤/༡/༢༠༡༣
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:29 PM No comments:
ཉེས་འཛུགས་༢༣ འབད་མི་ལུ་ ཚོགས་དཔོན་གྱིས་ སྒྲུབ་བྱེད་བཀོད་ཡོདཔ།
༢༤/༡/༢༠༡༣ ༉ ངན་ལྷད་བཀག་སྡོམ་ལྷན་ཚོགས་ཀྱིས་ ཚོགས་དཔོན་འཇིགས་མེད་ཚུལ་ཁྲིམས་ལུ་ ཉེས་འཛུགས་༢༣ འབད་མི་ལུ་ ཚོགས་དཔོན་གྱིས་ སྤྱི་ཟླ་༡ པའི་ཚེས་༢༢ ལུ་ སྒྲུབ་བྱེད་བཀོད་མི་ཚུ་ གཤམ་གསལ་ལྟར་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:28 PM No comments:
གཞིས་གསར་ལས་འགུལ་མཐར་འཁྱོལ་བྱུང་མི་ལུ་ བཀའ་དྲིན་དགའ་ཚོར།
༢༤/༡/༢༠༡༣ ༉ ཁ་ཙ་ བློན་ཆེན་འཇིགས་མེད་འོད་ཟེར་འཕྲིན་ལས་མཆོག་གིས་ ཁྱི་ན་དྭངས་གཞིས་གསར་ནང་ གཟིགས་སྐོར་གནང་པའི་སྐབས་ མི་སེར་ཚུ་གིས་ མི་དབང་མངའ་བདག་རིན་པོ་ཆེ་མཆོག་དང་ གཞུང་གི་བཀའ་དྲིན་ལུ་བརྟེན་ གཞིས་གསར་ལས་འགུལ་ མཐར་འཁྱོལ་བྱུང་ཚུགས་མི་དེ་ལུ་ བཀའ་དྲིན་དགའ་ཚོར་ཡོད་ལུགས་ཚུ་ ཞུ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:27 PM No comments:
དམངས་གཙོའི་རིང་ལུགས་ནང་ འགན་ཁུར་འབག་དགོ་པའི་ ལམ་སྟོན་དཔེ་དེབ་གསར་བཏོན།
༢༤/༡/༢༠༡༣ ༉ རྒྱལ་བརྒྱུད་རྒྱལ་ཁབ་དེ་ དུས་ཀྱི་འཕོ་འགྱུར་དང་བསྟུན་ དམངས་གཙོའི་རིང་ལུགས་ནང་ འབྲུག་པའི་ན་གཞོན་དང་ ཕོ་མོ་ཡོངས་ཀྱིས་ སྔར་ལས་ལྷག་སྟེ་ རྒྱལ་ཁབ་ཀྱི་དཔལ་འབྱོར་གོང་འཕེལ་དང་ ལམ་སྲོལ་བཟང་པོ་ དེ་ལས་ རྩོམ་རིགས་དཔེ་དེབ་ཚུ་ རང་དབང་ཐོག་ལས་ རྩོམ་འབྲི་འབད་དགོ་པའི་ འགན་ཁུར་ཕོག་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:24 PM No comments:
བཞེས་སྒོའི་འགྲེམས་སྟོན་ལས་རིམ་ཚུ་ ཕྱིར་བཏོན་འབད་ནི།
༢༤/༡/༢༠༡༤ ༉ ན་ཧིང་ཚུན་ ཐིམ་ཕུ་ལུ་སྡོད་མི་དང་ རྫོང་ཁག་ཚུ་ནང་ལས་འོང་མི་ཚུ་གིས་ ལྕང་གླིང་མི་ཐང་གི་ སྣུམ་འཁོར་བཞག་སའི་ ས་ཁོངས་ནང་སོང་སྟེ་ བཞེས་སྒོའི་འགྲེམས་སྟོན་ཚུ་ནང་ལས་ བཞེས་སྒོ་འདྲ་མིན་སྣ་ཚོགས་ཚུ་ ཉོ་བཟའ་དོ་ཡོདཔ་ཨིན་རུང་ དུས་ཅི་ལས་ དེ་བཟུམ་མའི་གོ་སྐབས་ འཐོབ་མི་ཚུགས་ནི་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:21 PM No comments:
བཟའ་ཚང་༡༡ གིས་ གཱོལ་བིལ་སྒྲིང་གི་ སྒྲིང་ཁྱིམ་ནང་ལས་ ཐོན་འགྱོ་མ་བཏུབ་པའི་དཀའ་རྙོགས།
༢༤/༡/༢༠༡༣ ༉ རྒྱལ་ཡོངས་ཁྱིམ་བཟོ་གོང་འཕེལ་ལས་འཛིན་ཡིག་ཚང་གིས་ ཕུན་ཚོགས་གླིང་ གཱོལ་བིལ་སྒྲིང་གི་ སྒྲིང་ཁྱིམ་ནང་ ཁང་གླ་ཁར་སྡོད་མི་ བཟའ་ཚང་༡༡ ལུ་ སྤྱི་ཟླ་༡ པའི་ཚེས་༡༩ ཚུན་ དུས་ཚོད་བྱིན་ཐོག་ལས་ སྒྲིང་ཁྱིམ་ནང་ལས་ ཐོན་འགྱོ་དགོཔ་སྦེ་ སླབ་ཡོད་རུང་ ད་ལྟོའི་བར་ན་ཡང་ འགྱོ་མ་བཏུབ་པར་སྡོད་ཡོདཔ་ལས་ དྲུང་ཁག་ཁྲིམས་ཀྱི་འདུན་སར་ བསྐྱལ་ནི་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:21 PM No comments:
ཁྲིམས་མཐུན་ཐོག་ ས་ཆ་བགོ་བཀྲམ་འབད་ཡོད་པའི་བདེན་ཁུངས།
༢༤/༡/༢༠༡༤ ༉ ངན་ལྷད་བཀག་སྡོམ་ལྷན་ཚོགས་ཀྱིས་ མོང་སྒར་རྫོང་ཁག་ཁྲིམས་འདུན་ལུ་ ཚོགས་དཔོན་འཇིགས་མེད་ཚུལ་ཁྲིམས་ལུ་ རྒྱལ་པོའི་ཞིང་གི་ ས་ཆ་བགོ་བཀྲམ་དང་འབྲེལ་བའི་ཉེས་འཛུགས་༢༣ དེ་ཅིག་ འབད་མིའི་ལན་ལུ་ ཁ་ཙ་ འགག་བཤེར་གྱི་ལན་ཕུལ་བའི་སྐབས་ ཚོགས་དཔོན་གྱིས་ ཉེས་འཛུགས་རེ་རེ་བཞིན་དུའི་ ར་ཁུངས་ཚུ་ བཀལ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:18 PM No comments:
བདེན་པ་མེད་པའི་ བརྡ་སྐད་རྐྱབ་མི་ལུ་བརྟེན་ མི་ཚུ་རྣམ་རྟོག་ལང་བཅུག་ཡོདཔ།
༢༤/༡/༢༠༡༣ ༉ སྤྱི་ཟླ་༡ པའི་ཚེས་༢༢ ལུ་ དྲོ་པའི་ཆུ་ཚོད་༧:༡༥ དེ་ཅིག་ཁར་ སྤུ་ན་གཙང་ཆུའི་མཐའམ་བདའ་སྟེ་ སྡོད་མི་ཚུ་ ཧང་སྟོང་མར་ ལོང་དགོཔ་ཐོན་ཡོདཔ་མ་ཚད་ ལ་ལུ་ཅིག་ རྣམ་རྟོག་ལང་སྟེ་ ཁྱིམ་ནང་ལས་ ཐོན་འགྱོ་དགོཔ་ཐོན་མི་དེ་ ལུང་གཤོང་ནང་ གཞན་དང་མ་འདྲ་བའི་བརྡ་སྐད་ རྐྱབ་མི་ལུ་བརྟེན་ཏེ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:16 PM No comments:
གནས་ཚུལ་མདོར་བསྡུས།
༢༣/༡/༢༠༡༣
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:32 PM No comments:
ཕྱིའི་ལས་མི་ཚུ་ ནང་འདྲེན་འབད་བའི་སྐབས་ ཏི་རུ་སྔོན་སྤྲོད་འབད་མ་ཆོགཔ་བཟོ་ནི།
༢༣/༡/༢༠༡༣ ༉ རྒྱལ་ཁབ་ནང་ ཁག་འབག་གི་ ལཱ་འབད་མི་ཚུ་གིས་ ཕྱིའི་ལས་མི་ཚུ་ ནང་འདྲེན་འབད་བའི་སྐབས་ ཏི་རུ་སྔོན་སྤྲོད་འབད་དོ་ཡོདཔ་ཨིན་རུང་ ད་ལས་ཕར་ འབྲུག་བཟོ་སྐྲུན་ཚོགས་སྡེ་གིས་ དེ་བཟུམ་འབད་མ་ཆོག་པའི་ གསལ་བསྒྲགས་ཅིག་ འབད་ནི་ཨིན་པས།
དེ་ཡང་ ད་ལྟོའི་ ལམ་ལུགས་དེ་ལུ་བརྟེན་ ཏི་རུ་ཚུ ཐོབ་ཚར་བའི་བསྒང་ལས་ ལས་མི་ཚུ་གིས་ བྲོས་ཟུར་འབད་བའི་དཀའ་ངལ་ སྦོམ་སྦེ་ར་ བྱུང་ནི་དེ་གིས་ཨིནམ་ད་ གནད་དོན་དེ་ སྤྱི་ཟླ་༡ པའི་ཚེས་༢༡ ལུ་འཚོགས་མི་ འབྲུག་བཟོ་སྐྲུན་ཚོགས་སྡེའི་ ཡོངས་ཁྱབ་ཞལ་འཛོམས་ནང་ གྲོས་བསྡུར་འབད་དེ་ ཐག་བཅད་ཡོདཔ་ཨིན།
ཨིན་རུང་ ཏི་རུ་སྔོན་སྤྲོད་འབད་མ་ཆོག་པའི་ གསལ་བསྒྲགས་དེ་གིས་ ཕན་ཐོགས་ག་དེ་སྦེ་ འབྱུང་ཚུགས་ག་མནོ་བའི་ དོགས་པ་ཡོད་ལུགས་ཀྱི་སྐོར་ལས་ཡང་ བསམ་འཆར་ཚུ་ བརྗེ་སོར་འབད་ཡི།
དེ་ཡང་ ད་ལྟོའི་ ལམ་ལུགས་དེ་ལུ་བརྟེན་ ཏི་རུ་ཚུ ཐོབ་ཚར་བའི་བསྒང་ལས་ ལས་མི་ཚུ་གིས་ བྲོས་ཟུར་འབད་བའི་དཀའ་ངལ་ སྦོམ་སྦེ་ར་ བྱུང་ནི་དེ་གིས་ཨིནམ་ད་ གནད་དོན་དེ་ སྤྱི་ཟླ་༡ པའི་ཚེས་༢༡ ལུ་འཚོགས་མི་ འབྲུག་བཟོ་སྐྲུན་ཚོགས་སྡེའི་ ཡོངས་ཁྱབ་ཞལ་འཛོམས་ནང་ གྲོས་བསྡུར་འབད་དེ་ ཐག་བཅད་ཡོདཔ་ཨིན།
ཨིན་རུང་ ཏི་རུ་སྔོན་སྤྲོད་འབད་མ་ཆོག་པའི་ གསལ་བསྒྲགས་དེ་གིས་ ཕན་ཐོགས་ག་དེ་སྦེ་ འབྱུང་ཚུགས་ག་མནོ་བའི་ དོགས་པ་ཡོད་ལུགས་ཀྱི་སྐོར་ལས་ཡང་ བསམ་འཆར་ཚུ་ བརྗེ་སོར་འབད་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:55 PM No comments:
ཆང་འཐུང་མི་ཚུ་ལུ་ ཤེས་ཡོན་བྱིན་ནིའི་འཆར་གཞི།
༢༣/༡/༢༠༡༣ ༉ འདས་པའི་ཟླཝ་ནང་ སྤ་རོ་ལུ་སྦེ་ ཆང་ལུ་བརྟེན་པའི་ གནོད་སྐྱོན་མར་ཕབ་རྐྱབ་ནིའི་ ཞལ་འཛོམས་ཅིག་ འགོ་འདྲེན་འཐབ་པའི་སྐབས་ བཅའ་མར་གཏོགས་མི་ བསྟན་སྲུང་ཕན་བདེའི་ལས་འགུལ་གྱི་ ངོ་ཚབ་ཅིག་གིས་འབད་བ་ཅིན་ ལས་འགུལ་གྱིས་ ཆང་འཐུང་མི་ཚུ་ལུ་ ཤེས་ཡོན་བྱིན་ནིའི་དོན་ལུ་ འཆར་གཞི་ཚུ་ བརྩམ་པའི་བསྒང་ཡོད་ཟེར་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:50 PM No comments:
གནས་ཚུལ་མདོར་བསྡུས།
༢༣/༡/༢༠༡༣
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:49 PM No comments:
Subscribe to: Posts (Atom)


text:
གཞུང་གིས་ སྤྱི་ལོ་༢༠༡༣ ཟླ་༨ པའི་ནང་ འགོ་བཙུགས་མི་ མི་སེར་ཚུ་དང་གཅིག་ཁར་ འཕྱད་ནི་གི་ལས་རིམ་དེ་ གཙོ་བོ་ར་མི་སེར་ཉམས་ཆུང་མགུ་འཐོན་མ་ཚུགས་མི་ཆ་ཁྱབ་ཀྱི་དོན་ལུ་ འཆར་གཞི་ལེགས་ཤོམ་ཅིག་ཨིནམ་སྦེ་གསལ་བཤད་གནང་ཡོདཔ་མ་ཚད་ མི་སེར་དམངས་གཙོ་ཚོགས་པ་གིས་ ཞལ་འཛོམས་ཐེངས་༨༢ འགོ་འདྲེན་འཐབ་ཡོད་མི་དེ་ནང་ མི་༡,༠༠༠ ལྷགཔ་ཅིག་ འོང་ཡོད་མི་ལས་ བརྒྱ་ཆ་༦༠ ལུ་ དཀའ་ངལ་སེལ་དགོཔ་ཡོད་མི་ལུ་བརྟེན་ འབྲེལ་ཡོད་ཡིག་ཚང་ཚུ་ལུ་ སེལ་གནང་དགོ་པའི་ ཡི་གུ་བཏང་ཡོདཔ་བཞིན་དུ་ བརྒྱ་ཆ་༤༠ དེ་ སྐྱིད་སྡུག་དང་འབྲེལ་བའི་ གནད་དོན་ཨིནམ་ལས་ ཐག་བཅད་མ་ཚུགས་པས། དེ་མ་ཚད་ མི་༡,༠༠༠ ལྷགཔ་ཅིག་དང་ ཕྱད་མིའི་ནང་ལས་༣༠༩ རྐྱངམ་གཅིག་ གཞུང་སྐྱོང་ཚོགས་པའི་ རྒྱབ་སྐྱོར་འབད་མི་ཚུ་འོང་ཡོདཔ་ཨིན་པས།
གནད་དོན་གཙོ་བོ་ར་ གཞུང་གིས་ མི་སེར་དང་འཕྱད་ནིའི་ལས་རིམ་འགོ་བཙུགས་མི་དེ་ གཙོ་བོ་ར་ མི་སེར་ཚུ་ལུ་ བློན་ཆེན་དང་ བློན་པོ་ཚུ་དང་ གོ་ཡངས་ཐོག་འབྲེལ་བ་འཐབ་ནི་གི་གོ་སྐབས་བྱིན་ནི་དང་ གཞུང་གི་མཛད་རིམ་ཚུ་གི་སྐོར་ བསམ་འཆར་བརྗེ་སོར་དང་ བསམ་ལན་འབད་ཐབས་ལུ་ཨིན་པས།
ཨིན་རུང་བར་སྐབས་ཅིག་ལས་ ལས་རིམ་འདི་བཤོལ་བཞག་ཡོདཔ་ལས་ མི་སེར་ལུ་ཕན་ཐོགས་འདུག་ཟེར་མི་ལུ་ཐེ་ཚོམ་ཆགས་པའི་གཞི་ཅིག་ཨིན་པས་ཟེར་ཞུ་ནི་ཨིན།།


text:
༉ ཁ་ཙ་ ཕྱི་རུའི་ཆུ་ཚོད་༥ ཚུན་ཚོད་ བཀྲིས་སྒང་རྫོང་ཁག་ནང་ རྒྱལ་ཡོངས་ཚོགས་འདུའི་ འགོ་ཐོག་བཙག་འཐུའི་དོན་ལུ་ རྒྱལ་ཁབ་ཀྱི་ ས་གནས་མཐའ་དབུས་མེདཔ་ལས་ འགྲེམ་ཐོག་ཚོགས་རྒྱན་༥,༣༠༡ ལྷགཔ་ཅིག་ ལྷོད་མི་དེ་ རྫོང་ཁག་༢༠ ནང་ལས་ མཐོ་ཤོས་ཅིག་ འོང་ནི་ཨིན་པས།
དེ་ཡང་ བཀྲིས་སྒང་རྫོང་ཁག་གི་ འདེམས་ཁོངས་༥ གིས་ ཐོ་བཀོད་གྲུབ་པའི་ མི་ངོ་བསྡོམས་༦,༤༠༦ ལུ་ འགྲེམ་ཐོག་ཚོགས་རྒྱན་བསྐྱལ་ཡོད་མི་ལས་ བརྒྱ་ཆ་༨༣ འབྱོར་ཡོདཔ་ད་ འགྲེམ་ཐོག་ཚོགས་རྒྱན་ལྷག་ལུས་ཚུ་ ད་རིས་ཕྱི་རུའི་ཆུ་ཚོད་༥ གི་ནང་འཁོད་ལུ་ ལྷོད་ཚུགས་པའི་ རེ་བ་ཡོདཔ་ཨིན་པས།
འདེམས་ཁོངས་ཚུ་གི་གྲས་ལས་ བར་མཚམས་-གཤོང་ཕུག་འདེམས་ཁོངས་ཀྱིས་ འགྲེམ་ཐོག་ཚོགས་རྒྱན་༡,༣༩༠ ཐོབ་མི་དེ་ མཐོ་ཤོས་ཨིནམ་ད་ འདེམས་ཁོངས་དེ་གི་དོན་ལུ་ མི་ངོ་༡,༦༧༥ གིས་ འགྲེམ་ཐོག་ཚོགས་རྒྱན་གྱི་དོན་ལུ་ ཞུ་ཡིག་བཙུགས་ཡོད་མི་ལས་༢༢༢ ཆ་མེད་པའི་ཤུལ་ལུ་ འགྲེམ་ཐོག་ཚོགས་རྒྱན་བསྡོམས་༡༤༥༣ བཏང་ཡོདཔ་ཨིན་པས།
དེ་གི་ཤུལ་ལས་ར་ བཀང་ལུང་-བསམ་མཁར་-ཨུ་མཛོ་རོང་འདེམས་ཁོངས་ནང་ འགྲེམ་ཐོག་ཚོགས་རྒྱན་༡,༣༡༡ ལྷོད་ཡོདཔ་ད་ ལྷག་ལུས་༡༡༤ ད་རིས་ལྷོད་ཚུགས་པའི་ རེ་བ་ཡོདཔ་ད་ འདེམས་ཁོངས་དེ་གི་ མི་ངོ་༡,༧༠༧ གྱིས་ འགྲེམ་ཐོག་ཚོགས་རྒྱན་གྱི་དོན་ལུ་ ཞུ་ཡིག་བཙུགས་ཡོད་མི་ལས་༢༨༤ ཆ་མེད་ཡར་སོ་ཡི་ཟེར་ ངོས་ལེན་འགོ་དཔོན་ དབང་རྒྱལ་རྡོ་རྗེ་གིས་ སླབ་ཨིན་པས།
ཁྲིམས་ཤིང་འདེམས་ཁོངས་ཀྱིས་ འགྲེམ་ཐོག་ཚོགས་རྒྱན་༡,༣༠༤ བཏང་མི་ལས་ ཁ་ཙ་ཚུན་ཚོད་༡,༡༠༠ ལྷགཔ་ཅིག་ འབྱོར་ཡོདཔ་ད་ འདེམས་ཁོངས་དེ་ནང་ འགྲེམ་ཐོག་ཚོགས་རྒྱན་གྱི་ ཞུ་ཡིག་༡,༥༥༣ བཙུགས་ཡོད་མི་ལས་༢༡༤ ཆ་མེད་སོང་ཡོདཔ་ཨིན་པས།
ཝམ་རོང་འདེམས་ཁོངས་ཀྱི་དོན་ལུ་ འགྲེམ་ཐོག་ཚོགས་རྒྱན་བསྡོམས་༡,༢༡༢ བཏང་ཡོད་མི་ལས་༨༠༠ ལྷགཔ་ཅིག་ ལྷོད་ཡོདཔ་ད་ མི་༡,༣༣༤ གིས་ འགྲེམ་ཐོག་ཚོགས་རྒྱན་གྱི་ ཞུ་ཡིག་བཙུགས་ཡོད་མི་ལས་༢༣༧ ཆ་མེད་ཡར་སོཔ་ཨིན་པས།
དེ་ལས་ ར་ལྡི་-སག་སྟེང་འདེམས་ཁོངས་ཀྱི་ ངོས་ལེན་འགོ་དཔོན་གྱིས་ སླབ་མིའི་ནང་ ད་ལྟོ་ འགྲེམ་ཐོག་ཚོགས་རྒྱན་གྱི་ ཡིག་ཤུབས་ཀ་པ་ཕྱེ་བའི་བསྒང་ཡོད་རུང་ ཁ་ཙ་ཚུན་ཚོད་ འགྲེམ་ཐོག་ཚོགས་རྒྱན་༧༠༠ ལྷགཔ་ཅིག་ ལྷོད་ནུག་ཟེར་ཨིནམ་ད་ འགྲེམ་ཐོག་ཚོགས་རྒྱན་གྱི་དོན་ལུ་ ཞུ་ཡིག་༡,༡༧༡ བཙུགས་ཡོད་མི་ལས་ འདེམས་ཁོངས་དེ་གིས་ འགྲེམ་ཐོག་ཚོགས་རྒྱན་༡,༠༡༢ བཏང་ཡོདཔ་ཨིན་པས།
བཀྲིས་སྒང་གི་ མི་ངོ་༧,༤༤༠ གིས་ ཞུ་ཡིག་བཙུགས་ཡོད་མི་ལས་༡,༠༣༤ ཆ་མེད་སོང་མི་དེ་ཡང་ འགྲེམ་ཐོག་ཚོགས་རྒྱན་གྱི་ འབྲི་ཤོག་ནང་ ཚོགས་རྒྱན་སྐྱུར་མིའི་ ངོས་འཛིན་འདྲ་པར་གྱི་ ཨང་གསལ་བཀོད་མ་འབད་མི་དང་ ཨང་གྲངས་འཛོལ་ཏེ་བཀང་ཡོདཔ་ དབང་ནུས་ལྡན་པའི་ དཔང་པོ་མེད་པའི་ཁར་ དཔང་པོ་གསལ་བཀོད་འབད་ཡོད་རུང་ བཙག་འཐུའི་ཐོ་ཡིག་ནང་མ་ཚུད་མི་ དེ་ལས་ ངོ་སྤྲོད་གསལ་བསྒྲགས་ལག་ཁྱེར་མེདཔ་མ་ཚད་ ལ་ལུ་ཅིག་ནང་ ཁ་བྱང་ཚུལ་མཐུན་མེད་པའི་གུ་ མིང་རྟགས་མ་བཀོད་པར་ བཞག་ནི་དེ་གིས་ཨིན་ཟེར་ འདེམས་ཁོངས་༥ གི་ ངོས་ལེན་འགོ་དཔོན་ཚུ་གིས་ སླབ་ཨིན་པས།
ཨིན་རུང་ རྒྱལ་ཡོངས་ཚོགས་སྡེའི་ བཙག་འཐུའི་དོན་ལུ་ འགྲེམ་ཐོག་ཚོགས་རྒྱན་གྱི་ ཞུ་ཡིག་ཚུ་ མ་མེད་སོང་མི་དང་ཕྱདཔ་ད་ ལེ་ཤ་གིས་ མར་བབས་སོང་མི་དེ་ཡང་ འགོ་ཐོག་བཙག་འཐུའི་དོན་ལུ་ འགྲེམ་ཐོག་ཚོགས་རྒྱན་བཙུགས་མི་ཚུ་གི་ བརྒྱུད་འཕྲིན་ཨང་གྲངས་ཚུ་ འབྲི་ཤོག་ནང་ བཀོད་དགོཔ་བཟོ་ནི་དེ་གིས་ཨིན་ཟེར་ ཁྲིམས་ཤིང་འདེམས་ཁོངས་ཀྱི་ ངོས་ལེན་འགོ་དཔོན་ ཚེ་རིང་དབང་འདུས་ཀྱིས་ སླབ་པའི་ཁར་ ཚུལ་ལྡན་སྦེ་ གསལ་བཀོད་མ་འབད་མི་ཚུ་ལུ་ བརྒྱུད་འཕྲིན་བཏང་ཐོག་ལས་ འབྲི་ཤོག་ཚུ་ ལོག་བཀང་བཅུག་ཅི་ཟེར་ སླབ་ཨིན་པས།
དེ་མ་ཚད་ ཞུ་ཡིག་ཆ་མེད་སོང་མི་ མང་ཤོས་ར་ དྲག་ཁག་གསུམ་གྱི་ དམག་མི་ཚུ་གིས་ འབྲི་ཤོག་ཚུ་ནང་ ཚུལ་ལྡན་སྦེ་ མ་བཀོད་པའི་ཁར་ ཚོགས་རྒྱན་ངོས་འཛིན་འདྲ་པར་གྱི་ ཨང་གྲངས་ཚུ་འཛོལ་ཏེ་ བཀོད་མི་ལུ་བརྟེན་ཨིན་ཟེར་ ཚེ་རིང་དབང་འདུས་ཀྱིས་ བཤདཔ་ཨིན་པས།
བཀྲིས་སྒང་རྫོང་ཁག་ནང་ འགྲེམ་ཐོག་ཚོགས་རྒྱན་དང་ འཕྲུལ་ཆས་ཐོག་ལས་ ཚོགས་རྒྱན་བཙུགས་ནི་གི་ ཁྱད་ཚད་ལྡན་མི་ ཕོ་སྐྱེས་༢༠,༡༡༢ དང་ ཨམ་སྲུ་༢༡,༣༩༨ འབདཝ་ད་ ཚོགས་རྒྱན་སྐྱུར་མི་ ཡོངས་བསྡོམས་༤༡,༥༡༠ ཡོདཔ་ཨིན་པས།
དེ་ལས་ བཀྲིས་གཡང་རྩེ་རྫོང་ཁག་གིས་ ད་ཚུན་གྱི་བར་ན་ འགྲེམ་ཐོག་ཚོགས་རྒྱན་༡,༨༠༠ ལྷགཔ་ཅིག་ ཐོབ་ཡོད་མི་ལས་ ཁམས་དྭངས་-རམ་འཇར་འདེམས་ཁོངས་ནང་༡,༠༠༠ དང་ འབུམ་སྡེ་གླིང་-འཇམ་མཁར་འདེམས་ཁོངས་ཀྱིས་ འགྲེམ་ཐོག་ཚོགས་རྒྱན་༨༠༠ ལྷགཔ་ཅིག་ ཐོབ་ཡོདཔ་ཨིན་པས།
ཁམས་དྭངས་-རམ་འཇར་འདེམས་ཁོངས་ནང་ འགྲེམ་ཐོག་ཚོགས་རྒྱན་གྱི་དོན་ལུ་ ཞུ་ཡིག་༡,༣༣༨ བཙུགས་ཡོད་མི་ལས་༡༨༦ ཆ་མེད་བཏང་ཡོདཔ་ད་ འབུམ་སྡེ་གླིང་-འཇམ་མཁར་ལུ་ ཞུ་ཡིག་༡,༤༩༢ ལྷོ་ཡོད་མི་ལས་༡,༢༦༣ ལུ་ འགྲེམ་ཐོག་ཚོགས་རྒྱན་བཏང་ཡོདཔ་ཨིན་པས།
བཀྲིས་གཡང་རྩེ་ལུ་ ཚོགས་རྒྱན་བཙུགས་ནི་གི་ ཁྱད་ཚད་ལྡན་མི་ ཕོ་སྐྱེས་༧,༩༣༣ དང་ ཨམ་སྲུ་༨,༣༧༡ འབདཝ་ད་ ཡོངས་བསྡོམས་༡༦,༣༠༤ ཡོདཔ་ཨིན་པས།
ནངས་པ་འགོ་འདྲེན་འཐབ་ནི་ཨིན་མི་ འགོ་ཐོག་བཙག་འཐུའི་དོན་ལུ་ རྫོང་ཁག་༢༠ གི་ མི་སེར་༤༣,༠༠༠ ལྷགཔ་ཅིག་གིས་ འགྲེམ་ཐོག་ཚོགས་རྒྱན་བཙུགས་ཡོདཔ་ཨིན་པས།
འབྲུག་གི་བཙག་འཐུ་ལྷན་ཚོགས་ཀྱི་ གནས་ཐོ་དང་འཁྲིལཝ་ད་ རྒྱལ་ཡོངས་ཚོགས་འདུའི་ བཙག་འཐུ་དོན་ལུ་ ཐོ་བཀོད་གྲུབ་པའི་ ཚོགས་རྒྱན་སྐྱུར་མི་ཡོངས་བསྡོམས་༣༨༡,༧༩༠ ཡོད་མི་ལས་༧༩,༦༩༨ གིས་ འགྲེམ་ཐོག་ཚོགས་རྒྱན་བཙུགས་ནི་སྦེ་ ཐོ་བཀོད་འབད་ནུག།
དེ་འབདཝ་ད་ འགོ་ཐོག་བཙག་འཐུའི་དོན་ལུ་ འགྲེམ་ཐོག་ཚོགས་རྒྱན་གྱི་ ཞུ་ཡིག་བསྡོམས་༥༠,༨༥༣ འབྱོར་མི་ལས་༦,༦༣༢ འགྲེམ་ཐོག་ཚོགས་རྒྱན་གྱི་དོན་ལུ་ ཐོ་བཀོད་མ་འབད་མི་ཚུ་ཨིནམ་ལས་ ཆ་མེད་སོང་ཡོདཔ་ད་ ཞུ་ཡིག་༡,༠༡༦ དེ་ ཚོགས་རྒྱན་སྐྱུར་མིའི་ངོས་འཛིན་འདྲ་པར་ཨང་གྲངས་དང་ ཡང་ཅིན་ ཁ་བྱང་ཚུ་ ཁ་གསལ་མེད་མི་ལུ་བརྟེན་ ཆ་མེད་སོང་ཡོདཔ་ཨིན་པས།
རྫོང་ཁག་༢༠ གི་འདེམས་ཁོངས་༤༧ གྱིས་ ད་རིས་ཕྱི་རུའི་ཆུ་ཚོད་༥ ཚུན་ཚོད་ འགྲེམ་ཐོག་ཚོགས་རྒྱན་ཚུ་ ངོས་ལེན་འབད་དེ་ ནངས་པ་ཉིན་མ་ཁམས་ཅིག་ལས་ ཡིག་ཤུབས་ཁ་པ་དེ་ ཁ་ཕྱེ་ནི་ཨིན་པའི་གནས་ཚུལ།


text:
པདྨ་རྒྱལ་མཚན་གྱིས་ སླབ་དོ་བཟུམ་འབད་བ་ཅིན་ ཁོ་ར་ སྤྱི་ལོ་༢༠༡༠ ལུ་ པདྨ་དགའ་ཚལ་རྫོང་ཁག་ནང་ འབྲུག་གོང་འཕེལ་དངུལ་ཁང་གི་ ཡན་ལག་ཡིག་ཚང་ནང་ དངུལ་གཉེར་སྦེ་ སྡོད་པའི་སྐབས་ལུ་ ཚོང་མགྲོན་པ་ ཡུར་སྐྱིད་ཀྱི་ རྩིས་དེབ་ནང་ལས་ ཏི་རུ་སྒེར་སྤྱོད་འབད་བའི་ ཉེས་འཛུགས་ལུ་བརྟེན་ ཡིག་ཚང་གིས་ ཁོ་རའི་ ཐོབ་ལམ་ཚུ་བྱིན་པའི་ཤུལ་ལས་ དགོངས་ཞུ་འབད་བཅུག་ཡོདཔ་ཨིན་པས།
ཁོ་གིས་ བཤད་དོ་བཟུམ་འབད་བ་ཅིན་ ཏི་རུ་སྒེར་སྤྱོད་འབད་འབདཝ་མེདཔ་ལས་ རྫོང་ཁག་ཁྲིམས་འདུན་ལུ་བཙུགས་ཏེ་ རྩོད་བཤེར་འབད་ཡོད་རུང་ དྲང་བདེན་མ་ཐོབ་ཟེར་ སླབ་ཨིན་པས།
རྫོང་ཁག་ཁྲིམས་འདུན་ལུ་ རྩོད་བཤེར་གྱི་དོན་ལུ་ ཞུ་ཡིག་བཙུགས་ཡོད་རུང་ ཁྲིམས་འདུན་གྱིས་ རྩོད་རྩ་ཁོ་རའི་ཁ་ཐུག་ལས་ར་ ར་ཁུངས་ཚུ་ དག་གསལ་སྦེ་ བཀལ་ནི་མེད་པའི་ཁར་ ཁྲིམས་འདུན་ལུ་ བདེན་འཛིན་རུང་བའི་ སྒྲུབ་བྱེད་ཅིག་ ག་ནི་ཡང་ བཏོན་མ་ཚུགསཔ་ལས་ ཞི་རྩོད་དང་ཉེས་རྩོད་བྱ་བའི་གནད་སྤྱོད་ཀྱི་ ཁྲིམས་དེབ་༢༠༠༡ ཅན་མའི་ དོན་ཚན་༣༢.༡ པའི་ ག་པ་ལྟར་ ཕྱིར་འབུད་འབད་དེ་ བསྟར་སྤྱོད་འབད་དགོ་པའི་ འཁྲུན་ཆོད་གནང་ཡོདཔ་ཨིན་པས།
ཨིན་རུང་ རྩོད་རྩ་གི་ དགོངས་ཞུའི་ཐོབ་ལམ་ཐད་ཁར་ ཁོ་གིས་ ཡིག་ཚང་གི་ བྱ་སྒོའི་ལམ་ལུགས་ལས་ འགལ་བ་ཙམ་མ་གཏོགས་ ཉེས་ལས་འཐབ་སྟེ་ ཏི་རུ་ལོག་སྤྱོད་འབད་ཡོད་པའི་ མངོན་རྟགས་མེདཔ་ལས་ ཐོབ་ལམ་ཚུ་ འཐོབ་དགོཔ་སྦེ་ འཁོད་ཡོདཔ་ཨིན་པས།
དེ་མ་ཚད་ པདྨ་རྒྱལ་མཚན་གྱིས་ ཏི་རུ་དེ་ ཚོང་མགྲོན་པ་ ཡུར་སྐྱིད་ཀྱི་དོན་ལུ་བཏོན་ཡོད་རུང་ ཁོ་གིས་ བྲིས་ལྷག་མ་ཤེས་མི་ལུ་བརྟེན་ ཏི་རུ་བཏོན་པའི་སྐབས་ འཛིན་སྐྱོང་པ་དང་ ཡང་ཅིན་ དེའི་ངོ་ཚབ་ཀྱི་ ལག་བྲིས་ལེན་དགོ་མི་དེ་ རྩོད་རྩ་གིས་ མ་ལེན་པའི་ཁར་ ཉིན་བསྟར་བཞིན་དུ་ ཏི་རུའི་རྩིས་ཁྲ་ཚུ་ ཕྱི་རུ་འཛིན་སྐྱོང་འགོ་དཔོན་ལས་ ལག་བྲིས་ལེན་ཏེ་ བཞག་དགོཔ་ཨིན་པས།
དེ་ཡང་ རྩོད་རྩ་གིས་མ་འབདཝ་ལས་ འཛོལ་བ་ཁོ་ལུ་ཡོདཔ་ལས་ དངུལ་ཀྲམ་༤༠,༠༠༠ པོ་དེ་ སྐྱེད་བརྒྱ་ཆ་༡༥ རྩིས་རྐྱབ་སྟེ་ ཞག་གྲངས་༡༠ གྱི་ནང་འཁོད་ལུ་ ཚང་འགྲིགས་འབད་དེ་ ཉམས་རྒུད་པ་ལུ་ སྤྲོད་དགོ་པའི་ འཁྲུན་ཆོད་གནང་ཡོདཔ་ཨིན་པས།
ཨིན་རུང་ རྩོད་རྩ་གིས་ འཁྲུན་ཆོད་དེ་ལུ་ ཁེ་རྒུད་མ་བཏུབ་པར་ ད་རུང་ ཁོ་གིས་ ཆེ་མཐོའི་ཁྲིམས་འདུན་ལུ་ ཏི་རུ་དེ་ ལོག་སྤྲོད་མ་དགོ་པའི་ཁར་ ཁོ་ར་ ལཱ་གཡོག་ནང་ ལོག་འཛུལ་ནི་ཡོདཔ་ཅིག་ མཛད་གནང་དགོ་པའི་ མཐོ་གཏུགས་འབད་ཡོདཔ་ཨིན་པས།
ཆེ་མཐོ་ཁྲིམས་འདུན་གྱིས་ སྐྱེད་སྤྲོད་དགོཔ་སྦེ་ཡོད་མི་དེ་ ཡང་ཆག་གནང་ཡོད་རུང་ གཞན་མིའི་འཁྲུན་ཆོད་ལུ་ བསྒྱུར་བཅོས་མེདཔ་ལས་ དེ་ལུ་ཡང་ རྩོད་རྩ་གིས་འབད་བ་ཅིན་ བསམ་པ་མ་རྫོགས་ཟེར་ཨིན་པས།
དངུལ་ཀྲམ་༤༠,༠༠༠ པོ་དེ་ རྩོད་རྩ་གིས་འབད་བ་ཅིན་ ཉམས་རྒུདཔ་ཡུར་སྐྱིད་ཀྱིས་ མོ་རའི་རྩི་ཁྲ་ནང་ལས་བཏོན་ཏེ་ དངུལ་ཀྲམ་༡༥,༠༠༠ གི་རྩིས་ མོ་རའི་རྨགཔ་ ཤ་བ་ལ་གི་རྩིས་ཁྲ་ནང་ བསྐྱིན་འགྲུལ་བཏབ་ནི་ཡོད་ཟེར་ མོ་དང་ རྩོད་རྩ་འཛོམས་ཐོག་ལས་ རྨགཔ་གི་རྩིས་ཁྲ་ནང་ བཙུགས་ཡོདཔ་ད་ ལྷག་ལུས་དངུལ་ཀྲམ་༢༥,༠༠༠ པོ་དེ་ མོ་ར་གིས་ འབག་སོང་ཡི་ཟེར་ཨིན་པས།
རྩོད་རྩ་གིས་ གནད་དོན་དེ་གི་སྐོར་ལས་ དུས་ཅི་གི་ ལོ་འགོ་བཙུགས་ཁམས་ལུ་ ད་རུང་ མངོན་མཐོའི་ཁྲིམས་འདུན་ལུ་ མཐོ་གཏུགས་འབད་ཡོདཔ་བཞིན་དུ་ སྙན་གསན་ལན་ཐེངས་གསུམ་ འགོ་འདྲེན་འཐབ་ཡོདཔ་ལས་ ཁོ་རའི་ རེ་བ་ཟེར་རུང་ ཏི་རུ་དེ་ ལོག་སྤྲོད་མ་དགོཔ་ཅིག་དང་ ཁོ་ར་ ལཱ་གཡོག་ནང་ ལོག་འཛུལ་ནི་ཡོདཔ་ཅིག་ མཛད་གནང་བའི་ རེ་བ་བསྐྱེད་དོ་ཟེར་ བཤདཔ་ཨིན་པས།
ཁོ་ར་ ས་ཁོངས་ཅིག་ནང་ལྷོདཔ་ད་ དྲང་བདེན་འཐོབ་ནི་གི་ རེ་བ་ཡོདཔ་ལས་ དགོངས་ཞུའི་ཐོབ་ལམ་ཚུ་ཡང་ མ་ལེནམ་ལས་ ཁོ་ར་ གཡོག་ནང་སྡོད་པའི་སྐབས་ ཁོ་རའི་ ཨ་པ་དང་གནས་ཚང་གི་ མིང་ཐོ་ཁར་ བསྐྱིན་འགྲུལ་ལེན་ཡོད་མི་ཚུ་ཡང་ ལོག་བཏབ་མ་ཚུགསཔ་ལས་ ཁོ་རའི་ཡིག་ཚང་གིས་ ད་རུང་ རྫོང་ཁག་ནང་ ཞུ་ཡིག་བཙུགས་བཞག་ནུག་ཟེར་ཨིན་པས།
གནད་དོན་དེ་ནང་ རྩོད་རྩ་གིས་འབད་བ་ཅིན་ ལས་བྱེདཔ་དག་པ་ཅིག་གིས་ཡང་ ཁོ་བཟུམ་མའི་ འཛོལ་བ་འབད་ཡོད་རུང་ ཁོང་ལུ་ ཉེས་བྱ་ག་ནི་ཡང་ མ་བཀལཝ་ལས་ ཁེ་རྒུད་མ་བཏུབ་ཟེར་ ཨིན་པའི་གནས་ཚུལ།


text:
དེ་ཡང་ གདམ་ངོ་པདྨ་བསྟན་འཛིན་གྱིས་ ཚོགས་རྒྱན་༦༡༠ ཐོབ་ཡོདཔ་ད་ ཁོ་གི་ དོ་འགྲན་པ་ ཀརྨ་རྡོ་རྗེ་གིས་ ཚོགས་རྒྱན་༣༦༦ ཐོབ་ཡོདཔ་བཞིན་དུ་ རྒེད་འོག་ནང་ ཚོགས་རྒྱན་བཙུགས་ནི་གི་ འོས་འབབ་ལྡན་མི་༢,༠༧༣ ཡོད་མི་ལས་ སྤྱི་འོག་༦ ལས་ མི་སེར་༩༧༦ གིས་ འཛོམས་འདུའི་བཙག་འཐུ་ནང་ བཅའ་མར་བཏོགས་ཅི།
ཚོང་འབྲེལ་བདག་སྐྱོང་ནང་ མཐོ་རིམ་གོང་མའི་ཤེས་ཚད་ཡོད་མི་ པདྨ་བསྟན་འཛིན་གྱིས་ སླབ་མིའི་ནང་ མི་སེར་གྱིས་ ཁོ་གདམ་འཐུ་འབདཝ་ལས་ སེམས་དགའ་ཡོདཔ་ཨིན་རུང་ ཁོ་གི་ བྱང་ཕྱད་དེ་ ཁོ་རའི་ ཆ་རོགས་ལེགས་ཤོམ་ཅིག་ཨིནམ་ལས་ ཨ་ཙི་ཅིག་ སེམས་ཕམ་བྱུང་ཡི་ཟེར་ཨིན་པས།
ཨིན་རུང་ མི་སེར་གྱིས་ ཁོ་ གདམ་ཁ་རྐྱབ་ཡོདཔ་ལས་ མི་སེར་གྱི་ རེ་བ་དང་འཁྲིལ་ ངོས་ལེན་འབད་དགོ་པས་ཟེར་ འདས་པའི་ལོ་༡༠ གྱི་རིང་ ཨུ་མ་བཟའ་ཁང་ནང་ མི་སྟོབས་འགོ་དཔོན་དང་ སློབ་སྦྱོང་མདོ་ཆེན་སྦེ་ ལཱ་འབད་མི་ པདྨ་བསྟན་འཛིན་གྱིས་ བཤདཔ་ཨིན་པས།
ཁོ་གིས་འབད་བ་ཅིན་ རྫོང་ཁག་གནས་རིམ་གྱི་ བཙག་འཐུའི་དོན་ལུ་ ཉེ་བར་མཁོ་བའི་ ཡིག་ཆའི་རིགས་ཚུ་ གྲ་སྒྲིག་འབད་ནི་དང་ དུས་ཚོད་ཐོབ་པ་ཅིན་ རྫོང་ཁག་གི་ རྒེད་འོག་༡༠ ནང་ ལྟ་སྐོར་འབད་དེ་ མི་སེར་ཚུ་ལུ་ ཁོ་རའི་སྐོར་ ངོ་སྤྲོད་འབད་འོང་ཟེར་ཨིནམ་ད་ རྒེད་འོག་ཆ་མཉམ་ནང་འགྱོཝ་ད་ མི་སེར་༢༡,༠༠༠ དེ་ཅིག་དང་ ཕྱད་འོང་ཟེར་ ཁོ་གིས་ སླབ་པའི་ཁར་ མི་སེར་གྱི་དོན་ལུ་ འཁོར་ལམ་ཁྱབ་ཚུགསཔ་སྦེ་ སེལ་དགོ་པའི་ འགན་ཁུར་སྦོམ་འབག་དགོཔ་བཟུམ་ མཐོངམ་མས་ཟེར་ སླབ་ཨིན་པས།
བཙག་འཐུའི་འགོ་དཔོན་ཚུ་གིས་ འཛོམས་འདུ་ནང་ འོང་མི་ཚུ་ལུ་ ཚོགས་རྒྱན་བཙུགས་ཐངས་ཀྱི་ ཤེས་ཡོན་བྱིན་པའི་ཤུལ་ལུ་ དྲོ་པའི་ཆུ་ཚོད་༡༠.༣༠ དེ་ཅིག་ཁར་ ཚོགས་རྒྱན་བཙུགས་ནི་ འགོ་བཙུགས་ཏེ་ ཉིན་མའི་ཆུ་ཚོད་༣.༣༠ དེ་ཅིག་ཁར་ མཇུག་བསྡུ་ནུག།
ཀརྨ་རྡོ་རྗེ་དེ་ དགེ་ལེགས་ཕུག་ལུ་ འབྲུག་ཆང་བཟོ་འཕྲུལ་ཁང་གི་ ཚོང་འབྲེལ་འཛིན་སྐྱོང་པ་སྦེ་ ལཱ་འབད་ཡོདཔ་ཨིན་པས།
པདྨ་བསྟན་འཛིན་གྱིས་ སྤྱི་ཟླ་༣ པའི་ཚེས་༢༧ ལུ་ འགོ་འདྲེན་འཐབ་ནི་ཨིན་མི་ རྒེད་འོག་འཛོམས་འདུ་ནང་ བྱག་ཕྱོགས་རྒེད་འོག་གི་ གདམ་ངོ་བཏོན་མི་དང་ དོ་འགྲན་འབད་ནི་ཨིནམ་ད་ འཛོམས་འདུའི་ནང་ རྒེད་འོག་ལས་ རྒྱལ་ཡོངས་ཚོགས་སྡེའི་ འཐུས་མི་བགྲེསཔ་ ཚེ་དབང་ལྷ་མོ་དང་ དང་འདོད་ཅན་གྱི་འདེམས་ངོ་ བསྟན་འཛིན་རྒྱལ་མཚན་༢ ལས་༡ གདམ་འཐུ་འབད་ནི་ཨིན་པས།
རྒྱལ་ཁབ་ཀྱི་ ས་གནས་གཞན་ཚུ་ནང་ མི་སེར་ཚུ་ རྒྱལ་ཡོངས་ཚོགས་འདུ་དང་ རྒྱལ་ཡོངས་ཚོགས་སྡེ་གཉིས་ དབྱེ་བ་ཕྱེ་མ་ཚུགས་པར་ མགུ་འཐོམ་ཡོདཔ་བཟུམ་མིན་པར་ སྐྱབས་ཆ་རྒེད་འོག་གི་ མི་སེར་ཚུ་གིས་ འཛོམས་འདུ་དེ་ ག་ཅིའི་སྐོར་ལས་ཨིན་ན་ ལེགས་ཤོམ་སྦེ་ ཧ་གོ་ནུག།
འཛོམས་འདུ་དེ་ཡང་ རེས་གཟའ་ཟླ་བ་ལུ་ ཕོག་ནི་དེ་གིས་ གཡུས་ཁའི་རྒན་གཞོན་ཚུ་གིས་མ་ཚད་པར་ ཐག་རིང་གི་ས་གནས་ ཕུན་ཚོགས་གླིང་དང་ ཐིམ་ཕུ་ སྤ་རོ་ལུ་སྡོད་མི་ ཞི་གཡོགཔ་དང་ ཚོང་པ་ ལས་འཛིན་དང་ སྒེར་སྡེ་ཚུ་ནང་ ལཱ་འབད་མི་ཚུ་གིས་ ཚོགས་རྒྱན་བཙུགས་པར་ འོང་ཡོདཔ་ཨིན་པས།
གྲོང་གཡུས་མི་སེར་མང་རབས་ཅིག་གིས་ སླབ་མིའི་ནང་ ཁོང་གིས་ རྒྱལ་ཡོངས་ཚོགས་འདུ་དང་ རྒྱལ་ཡོངས་ཚོགས་སྡེ་གཉིས་ཀྱི་བར་ན་ དབྱེ་བ་ཕྱེ་ཚུགསཔ་མ་ཚད་ ད་རིས་ འཛོམས་འདུ་ནང་ འོང་མི་དེ་ཡང་ སྤྱི་ཟླ་༤ པའི་ཚེས་༢༣ ལུ་ རྒྱལ་ཡོངས་ཚོགས་སྡེའི་ བཙག་འཐུ་སྐབས་ དོ་འགྲན་འབད་ནི་ཨིན་མི་ གདམ་ངོ་འོས་འབབ་ཅན་ཅིག་ བཙག་འཐུ་འབད་ནིའི་དོན་ལུ་ཨིན་ཟེར་ཨིན་པས།
ཆུ་ཁ་རྫོང་ཁག་ནང་ ཚོགས་རྒྱན་བཙུགས་ནི་གི་ འོས་འབབ་ཡོད་མི་༢༡,༢༠༠ དེ་ཅིག་ཡོདཔ་ཨིན་པའི་གནས་ཚུལ།


text:
སྤྱི་ཟླ་འདི་གི་ སྤྱི་ཚེས་༡༦ ལུ་ མི་དབང་རྒྱལ་བཙུན་མཆོག་གིས་ འཕགས་པའི་དགེ་འདུན་ཚུ་ སྤུ་ན་ཁ་ལས་ ནམ་བྱཱར་གྱི་བཞུགས་གནས་ ཐིམ་ཕུག་བཀྲིས་ཆོས་རྫོང་ གྲྭ་ཚང་ལྟེ་བ་ལུ་བྱོནམ་ད་ གླིང་ཀ་ན་ཕོ་བྲང་ནང་སྦེ་ ཕེབས་བསུ་ཞུ་ཡོད་པའི་གནས་ཚུལ།
Category: གནས་ཚུལ་གལ་ཅན།
འཐབ་འཛིང་གི་གནད་དོན་ལུ་བརྟེན་ གྱི་གསོབ་བྱིན་མི་ དོགས་ཅན་ཕོ་སྐྱེས་༥ འཛིན་བཟུང་།
ཆོས་ཉིད་བཟང་མོ།
ད་རེས་ནངས་པ་ དེང་སང་གི་དུས་ལུ་ ཁྲིམས་ལུགས་ལུ་ མ་གནས་པར་ ན་གཞོན་ཚུ་གིས་ སྨྱོ་རྫས་ལག་ལེན་འཐབ་མི་དང་ སྤྲོ་སྟོན་ཁང་ཚུ་ནང་ སོང་ཞིན་ན་ བྱ་ངན་འབད་མི་ དེ་ལས་ སྡེ་ཚན་བཟོ་ཐོག་ལས་ འཐབ་འཛིང་འབད་མི་འཐོན་དོ་ཡོདཔ་ཨིན་པས།
དེ་ཡང་ འདས་པའི་བདུན་ཕྲག་ སྤྱི་ཚེས་༡༢ ལུ་ སྡེ་ཚན་བཟོ་སྟེ་ འཐབ་འཛིང་འབད་མི་ལུ་བརྟེན་ གྱི་གསོབ་བྱིན་མི་ དོགས་ཅན་ཕོ་སྐྱེས་༥ འཛིན་བཟུང་འབད་དེ་ དོ་དམ་འོག་ལུ་བཞག་ནུག[...]
བསོད་ནམས་ལྷུན་གྲུབ།
འབྲུག་གི་རྒྱལ་ཡོངས་སྐད་ཡིག་རྫོང་ཁ་འདི་ ཉམས་པའི་སྣང་བ་དང་ ཡར་རྒྱས་འགྱོ་དོ་བཟུམ་མའི་ གནས་སྟངས་ཀྱི་ཚོར་བ་ མ་འདྲཝ་སྦེ་ར་ འབྱུང་དོ་ཡོདཔ་ད་ དེང་སང་ འཕྲུལ་རིགས་ཀྱི་བསྐལ་པའི་ནང་ ཕྱི་རྒྱལ་གྱི་མིང་ཚིག་མང་སུ་ཅིག་ ལག་ལེན་འཐབ་དགོ་ནི་དེ་གིས་ རྫོང་ཁའི་ ཁ་སྐད་ལག་ལེན་འཐབ་ནི་ལུ་ མིང་ཚིག་མེད་པའི་ གནས་སྟངས་ཅིག་ཨིན་པས།
རྫོང་ཁ་ལག་ལེན་གྱི་ བཅའ་ཡིག་དང་སྒྲིག་གཞི་ཡོད་རུང་ ལག་ལེན་དངོས་བསྟར་འཐབ་མི་ དཀོན་སུ་ཅིག་འབདཝ་ལས་ ཁ་སྐད་ཀྱི་སྲིད་བྱུས་ མེདཔ་བཟུམ་སྦེ་ཚོརཝ་ཨིན་རུང་ ལྷན་ཚོགས་ཀྱི་ཁ་ཐུག་ལས་ བཅའ་ཁྲིམས་ངེས་པར་དུ་ ལག་ལེན་འཐབ་དགོཔ་སྦེ་ར་ བཀོད་དེ་ཡོད་ཟེར་ སྐད་ཡིག་གོང་འཕེལ་གཙོ་འཛིན་འགོ་དཔོན་ ཨོ་རྒྱན་རྡོ་རྗེ་གིས་བཤདཔ་ཨིན་པས།[...]
ཁྲིམས་འགལ་ཐོག་ལས་ ཨ་ལུ་བཏོན་བཀོ་མི་ལུ་བརྟེན་ དོགས་ཅན་བུམོ་༡ དང་ དབང་བཙོང་འདོད་སྤྱོད་འབད་མི་ ཕོ་སྐྱེས་༡ འཛིན་བཟུང་།
ཆོས་ཉིད་བཟང་མོ།
འདས་པའི་རེས་གཟའ་མིག་དམར་ སྤྱི་ཚེས་༧ ལུ་ ཐིམ་ཕུག་ཁྲོམ་སྡེ་ཁྲིམས་སྲུང་འགག་པ་ཚུ་གིས་ སྐྱེས་ལོ་༡༨ ལང་མི་བུམོ་༡ གིས་ ཁྲིམས་འགལ་ཐོག་ལས་ ཨ་ལུ་བཏོན་བཀོ་ཡོད་པའི་ དོགས་པ་ལུ་བརྟེན་ འཛིན་བཟུང་འབད་དེ་ དོ་དམ་འོག་ལུ་བཞག་ཡོདཔ་ཨིན་པས།
གནད་དོན་དེ་ནང་ གྲལ་གཏོགས་ཡོད་མི་ སྐྱེས་ལོ་༢༡ ལང་མི་ དོགས་ཅན་ཕོ་སྐྱེས་འདི་ འཛིན་བཟུང་འབད་དེ་ ཁྲིམས་སྲུང་འགག་པའི་ དོ་དམ་འོག་ལུ་ འཕྲོ་མཐུད་ཞིབ་དཔྱད་དོན་ལུ་ བཞག་ཡོདཔ་ཨིན་པས།[...]
ཚོང་འབྲེལ་མཆོག་གྱུར་ཚོགས་སྡེ་གིས་ དབུ་ཁྲིད་ཞལ་འཛོམས་ ཐེངས་༢ པ་འགོ་འདྲེན།
ཚོང་ལས་ནང་ གྲལ་གཏོགས་འབད་མི་ བརྒྱ་ཆ་ལས་༩༩ གིས་ བཟོ་གྲྭ་ཆུང་བ་དང་བར་མའི་ ཚོང་ལཱ་འབད་དོ་ཡོདཔ་བཞིན་དུ་ མང་ཤོས་ཅིག་ལུ་ མ་དངུལ་གྱི་གདོང་ལེན་འབྱུང་དོ་ཡོདཔ་ཨིན་པས།
བསོད་ནམས་ལྷུན་གྲུབ།
སྤྱིར་བཏང་ ཚོང་འབྲེལ་འཐབ་ནི་དེ་ ཁེ་སང་བཟོ་ནི་གི་དོན་ལུ་ མནོ་བསམ་གཏངམ་ཨིན་རུང་ ད་རེས་ནངས་པ་ རྒྱལ་ཡོངས་དགའ་སྐྱིད་དཔལ་འཛོམས་ཀྱི་ དམིགས་དོན་གྱི་ཚོང་ལས་ཨིན་པའི་ ངོས་འཛིན་ལག་ཁྱེར་ཡོད་མི་ ཚོང་ལས་ཚུ་གིས་ མཆོག་གྱུར་ཅན་གྱི་ ལེགས་འགྱུར་དང་ ཁྱབ་སྤེལ་འབད་ནི་ལུ་ གཙོ་བོར་བཏོན་དོ་ཡོདཔ་ཨིན་པས།[...]
མི་དབང་མངའ་བདག་རིན་པོ་ཆེ་མཆོག་གིས་ རྒྱལ་པོ་ཞིང་ལས་ ངང་ལམ་གྱི་གཞུང་ལམ་འགོ་འབྱེད་གནང་ཡོདཔ།
སྤྱི་ཟླ་འདི་གི་ སྤྱི་ཚེས་༡༠ ལུ་ མི་དབང་མངའ་བདག་རིན་པོ་ཆེ་མཆོག་གིས་ མོང་སྒར་རྒྱལ་པོ་ཞིང་ལས་ པདྨ་དགའ་ཚལ་ངང་ལམ་ཁ་ཐུག་གི་ ཀི་ལོ་མི་ཊར་༧༧ འབད་མི་ གཞུང་ལམ་འགོ་འབྱེད་གནང་སར་ མི་དབང་རྒྱལ་ཚབ་ འཇིགས་མེད་རྡོ་རྗེ་དབང་ཕྱུག་མཆོག་དང་ བློན་ཆེན་ འབྲུག་ལུ་ རྒྱ་གར་གྱི་གཞུང་ཚབ་ ལྷན་རྒྱས་གཞུང་ཚོགས་ཀྱི་བློན་པོ་ཚུ་དང་ སྤྱི་ཚོགས་ཀྱི་འཐུས་མི་ དེ་ལས་ གཞུང་གི་འགོ་དཔོན་གོངམ་ཚུ་གིས་ཡང་ གྲལ་ཁར་གཏོགས་ཡོདཔ་ཨིན་མས།
རྒྱ་གར་གཞུང་གིས་ མ་དངུལ་རྒྱབ་སྐྱོར་ཐོག་ལས་བཏོན་ཡོད་པའི་ གཞུང་ལམ་འདི་གིས་ མོང་སྒར་ལས་ ངང་ལམ་དང་ བསམ་གྲུབ་ལྗོངས་མཁར་ དེ་ལས་ ཕུན་ཚོགས་གླིང་བརྒྱུད་དེ་ རྒྱ་གར་རྒྱལ་ཁབ་ནང་ དུས་ཐུང་འགྲོ་འགྲུལ་འཐབ་ཚུགས་པའི་ ཁེ་ཕན་ཡོདཔ་བཞིན་དུ་ གློག་ཤུགས་མེ་གཱ་ཝཊ་༢༦༤༠ འབད་མི་ མོང་སྒར་ ཀུ་རི་གོང་རི་ གློག་མེ་ལས་འགུལ་དང་ བོང་སྡེ་མ་བཟོ་གྲྭ་ས་ཁོངས་ལུ་ ལྷག་པར་དུ་ ཕན་ཐོགས་འབྱུང་ནི་ཨིན་པས།
མི་དབང་མངའ་བདག་རིན་པོ་ཆེ་མཆོག་གིས་ མོང་སྒར་ལུ་སྦེ་ འགོ་འདྲེན་འཐབ་པའི་བསྒང་ཡོད་མི་ ཞབས་ཏོག་ལྷན་ཁག་གི་ ལོ་བསྟར་བཟོ་རིགས་གྲོས་ཚོགས་ནང་ བཅའ་མར་གཏོགས་མི་ ཞི་གཡོགཔ་ཚུ་དང་གཅིག་ཁར་ མཇལ་ཕྲད་གནང་ཡོད་པའི་གནས་ཚུལ།[...]
དབང་འདུས་ཕོ་བྲང་རྫོང་ཁག་གི་འཐུས་མི་ བཀྲ་ཤིས་རྡོ་རྗེ་འདི་ རྒྱལ་ཡོངས་ཚོགས་སྡེའི་ཁྲི་འཛིན་དང་ བསམ་གྲུབ་ལྗོངས་མཁར་རྫོང་ཁག་གི་འཐུས་མི་ འཇིགས་མེད་དབང་ཕྱུག་འདི་ ཁྲི་འཛིན་འོགམ་སྦེ་ གདམ་འཐུ་འབད་ཡོདཔ་ཨིན་པས།
འཇིགས་མེད་བསྟན་འཛིན།
སྤྱི་ཟླ་འདི་གི་ སྤྱི་ཚེས་༡༠ རེས་གཟའ་པ་སངས་ཀྱི་དྲོ་པ་ ཆུ་ཚོད་༡༡ དང་སྐར་མ་༣༤ ལུ་ རྒྱལ་ཡོངས་ཚོགས་སྡེའི་ཚོགས་ཁང་ནང་སྦེ་ བཙག་འཐུ་ལྷན་ཚོགས་དང་ རྒྱལ་ཡོངས་ཚོགས་སྡེའི་དྲུང་ཆེན་གཉིས་ཀྱིས་ ཚོགས་སྡེའི་ཁྲི་འཛིན་དང་ ཁྲི་འཛིན་འོགམ་གཉིས་ གདམ་འཐུ་འབད་མི་དེ་ གཞུང་འབྲེལ་དུ་ གསལ་བསྒྲགས་འབད་ནུག[...]
སྐད་སྒྱུར་་་་འཇིགས་མེད་བསྟན་འཛིན།
སྤྱི་ལོ་༢༠༡༩ གི་ལོ་ཕྱེད་ལས་ རྒྱལ་ཁབ་ནང་ སྨན་རིགས་ལངམ་སྦེ་ཡོདཔ་བཟོ་ནི་ལུ་ སྨན་རིགས་བཟོ་གྲྭ་ཁང་གཞི་བཙུགས་ལས་བརྟེན་ ཕྱི་རྒྱལ་ལུ་ ཚོང་འབྲེལ་འཐབ་སྟེ་ ནདཔ་ཚུ་ལུ་ཞབས་ཏོག་ཡར་དྲག་ དེ་ལས་ རྒྱལ་ཁབ་ཀྱི་དཔལ་འབྱོར་ཡར་དྲག་གཏང་ནི་ལུ་ ཁེ་ཕན་འབྱུང་ནི་ཨིན་པས།
སྤྱི་ཟླ་འདི་གི་ སྤྱི་ཚེས་༡༠ ལུ་ བསམ་གྲུབ་ལྗོངས་མཁར་ མོ་ཊཱན་བཟོ་གྲྭ་ཁང་ན་ སྨན་རིགས་བཟོ་ནིའི་འཕྲུལ་ཁང་གཞི་བཙུགས་ཀྱི་ ས་བསླང་རྟེན་འབྲེལ་བརྩི་ནུག[...]
བསོད་ནམས་ལྷུན་གྲུབ།
ད་རེས་ནངས་པ་ གནམ་གཤིས་གྱུར་འགྲོས་དང་ ཆརཔ་དུས་ཚོད་ཁར་ མ་རྐྱབ་མི་ལུ་བརྟེན་ མི་སེར་སོ་ནམ་པ་ཚུ་ལུ་ གདོང་ལེན་འབྱུང་དོ་ཡོད་རུང་ གཡུས་མི་ཚུ་མཉམ་རུབ་ཐོག་ལས་ གནས་སྐབས་བཏོན་ཏེ་ ས་ཞིང་གྱི་འཚོ་བཅུད་དང་བསྟུན་ འོང་འབབ་བཟོ་ནི་ལུ་ སེམས་ཤུགས་བསྐྱེད་དོ་ཡོདཔ་ཨིན་པས།
དེ་ཡང་ སྤྱི་ལོ་༢༠༡༠ ལུ་ སྐམ་དར་མུར་མུར་གཡུས་ཚན་ནང་ ཚོད་བསྲེ་འཛུགས་སྐྱོང་གི་སྡེ་ཚན་བཟོ་ཞིན་ན་ འགོ་བཙུགས་པའི་ཤུལ་ལས་ སྤྱི་ལོ་༢༠༡༣ ལུ་ རྒེད་འོག་སོ་ནམ་རྒྱ་སྐྱེད་ལྟེ་བ་གིས་ གཞུང་འབྲེལ་ཐོག་ལས་ སྡེ་ཚན་བཟོ་སྟེ་ ཚོད་བསྲེ་གི་ལཱ་འབད་ནི་གི་ལས་རིམ་ འགོ་བཙུགས་ཡོདཔ་ཨིན་པས།[...]
སྲིད་དོན་ཚོགས་པ་༥ གི་འགོ་ཁྲིདཔ་དང་ མགྲིན་ཚབ་ཚུ་གི་བར་ན་ དམངས་གཙོའི་གནས་སྟངས་དང་འབྲེལ་བའི་ བསམ་འཆར་བརྗེ་སོར།
བསོད་ནམས་ལྷུན་གྲུབ།
སྤྱི་ཟླ་འདི་གི་ སྤྱི་ཚེས་༡༠ ལུ་ རྒྱལ་གཞུང་གཙུག་ལག་སློབ་སྡེའི་གྲོས་འཛོམས་ཁང་ནང་སྦེ་ འབྲུག་གི་དམངས་གཙོའི་གྲོས་གནས་འཚོགས་པའི་སྐབས་ སྲིད་དོན་ཚོགས་པ་ཚུ་གི་བར་ན་ བསམ་འཆར་བརྗེ་སོར་གྱི་ཐོག་ལས་ གྲོས་བསྟུན་ལས་རིམ་ནང་ གལ་གནད་ཅན་གྱི་གནད་དོན་ ཁག་ལེ་ཤ་ཐོན་ཏེ་འདུག
དེ་ཡང་ སྲིད་དོན་ཚོགས་པ་ཚུ་གིས་ འབྲུག་པའི་དམངས་གཙོ་རིང་ལུགས་འདི་ གཞན་དང་མ་འདྲ་བའི་ རྒྱལ་བརྒྱུད་གསེར་ཁྲིའི་རྩ་བ་ལས་གསོལ་རས་བཟུམ་ཅིག་ གནང་ཡོད་པའི་གཞུང་ ཁྱད་པར་ཅན་ཅིག་ཨིན་པའི་ བསམ་འཆར་ཚུ་བཤད་ཡོད་པའི་གུ་ དམངས་གཙོའི་གཞུང་གི་ གོ་དོན་འཆར་སྣང་ཚུ་ བརྗེ་སོར་འབད་ཡོདཔ་ཨིན་པས།[...]


text:
༉ དར་དཀར་ནང་རྫོང་ཁག་ དར་དཀར་དཔལ་ལ་འབྲིང་རིམ་སློབ་གྲྭ་བར་མའི་སློབ་ཕྲུག་ འཇམ་དཔལ་ཀུན་ལེགས་ཀྱིས་ སྤྱི་ལོ་༢༠༡༢ ཀྱི་ སློབ་རིམ་༡༠ པའི་ཆོས་རྒྱུགས་ནང་ སྐུགས་བསྡོམས་བརྒྱ་ཆ་༩༥ ཐོབ་སྟེ་ ཨང་དང་པ་ཐོན་ཡོདཔ་ཨིན་པས།
སློབ་རིམ་༡༠ པའི་ ཆོས་རྒྱུགས་ནང་ལས་ དར་དཀར་དཔལ་ལའི་ སློ་ཕྲུག་གིས་ ཨང་དང་པ་ཐོན་ཡོདཔ།
༡༥/༢/༢༠༡༣ གཞུང་གི་སློབ་གྲྭ་ཚུ་ནང་ འཛུལ་ཞུགས་ཀྱི་དོན་ལུ་ སྐུགས་ཚད་བརྒྱ་ཆ་༦༡.༤༠ དགོཔ།
༉ དར་དཀར་ནང་རྫོང་ཁག་ དར་དཀར་དཔལ་ལ་འབྲིང་རིམ་སློབ་གྲྭ་བར་མའི་སློབ་ཕྲུག་ འཇམ་དཔལ་ཀུན་ལེགས་ཀྱིས་ སྤྱི་ལོ་༢༠༡༢ ཀྱི་ སློབ་རིམ་༡༠ པའི་ཆོས་རྒྱུགས་ནང་ སྐུགས་བསྡོམས་བརྒྱ་ཆ་༩༥ ཐོབ་སྟེ་ ཨང་དང་པ་ཐོན་ཡོདཔ་ཨིན་པས།
༉ དར་དཀར་ནང་རྫོང་ཁག་ དར་དཀར་དཔལ་ལ་འབྲིང་རིམ་སློབ་གྲྭ་བར་མའི་སློབ་ཕྲུག་ འཇམ་དཔལ་ཀུན་ལེགས་ཀྱིས་ སྤྱི་ལོ་༢༠༡༢ ཀྱི་ སློབ་རིམ་༡༠ པའི་ཆོས་རྒྱུགས་ནང་ སྐུགས་བསྡོམས་བརྒྱ་ཆ་༩༥ ཐོབ་སྟེ་ ཨང་དང་པ་ཐོན་ཡོདཔ་ཨིན་པས།
དེ་ལས་ དབང་འདུས་ཕོ་བྲང་རྫོང་ཁག་ བསན་གཏན་སྒང་འབྲིང་རིམ་སློབ་གྲྭ་བར་མའི་སློབ་ཕྲུག་ ཤེས་རབ་རྡོ་རྗེ་གིས་ སྐུགས་བརྒྱ་ཆ་༩༤.༦༠ ཐོབ་སྟེ་ ཨང་གཉིས་པ་ཐོན་ཡོདཔ་ད་ ཐིམ་ཕུ་མུ་ཏིག་ཐང་ འབྲིང་རིམ་སློབ་གྲྭ་གོང་མ་ལས་ བསོད་ནམས་མཚོ་མོ་དང་ ཌི་བི་ཡ་ ཆེ་ཏི་རི་གཉིས་ཀྱིས་ སྐུགས་བརྒྱ་ཆ་༩༤ རེ་ཐོབ་སྟེ་ ཨང་གསུམ་པ་ཐོན་ནུག།
སློབ་རིམ་༡༠ པའི་ཆོས་རྒྱུགས་ཀྱི་དོན་ལུ་ སློབ་གྲྭ་༨༤ ལས་ སློབ་ཕྲུག་༡༠,༥༤༧ གྱིས་ ཐོ་བཀོད་འབད་མིའི་གྲས་ལས་༣༢༧ གྱིས་ མཐར་འཁྱོལ་མ་ཚུགས་པའི་ཁར་༡༤༦ ཆོས་རྒྱུགས་རྐྱབ་པར་ མ་འོང་པས་ཟེར་ ཁ་ཙ་ འབྲུག་སློབ་གྲྭའི་ཆོས་རྒྱུགས་དང་ བརྟག་ཞིབ་ཚོགས་སྡེ་ལས་ གནས་ཚུལ་གསར་བཏོན་འབད་མིའི་ནང་བཀོད་ནུག།
སྤྱིར་བསྡོམས་མཐར་འཁྱོལ་དེ་ བརྒྱ་ཆ་༩༦.༨༦ ཨིནམ་ལས་ ལོ་ཧེ་མ་དང་ཕྱདཔ་ད་ བརྒྱ་ཆ་༠.༡༨ དེ་ཅིག་ མར་བབས་སོང་ཡོདཔ་ཨིན་པས།
དུས་ཅི་ གཞུང་གི་སློབ་གྲྭ་ཚུ་གི་ སློབ་རིམ་༡༡ པའི་ནང་ འཛུལ་ཞུགས་ཀྱི་ སྐུགས་ཚད་དེ་ བརྒྱ་ཆ་༦༡.༤༠ འབདཝ་ད་ ཨིང་ལིཤ་ཆོས་ཚན་དང་ སྐུགས་མཐོ་ཤོས་ཐོབ་མི་ ཆོས་ཚན་གཞན་༤ བསྡོམས་ཏེ་ སྐུགས་བསྡོམས་༣༠༧ དགོ་ཟེར་ སློབ་གྲྭའི་ཤེས་རིག་ལས་ཁུངས་ཀྱིས་ གསལ་བསྒྲགས་འབདཝ་ཨིན་པས།
དུས་ཅི་ སློབ་རིམ་༡༡ པའི་ནང་ སློབ་ཕྲུག་༤,༤༣༥ དེ་ཅིག་ ལེན་ནི་ཨིན་པའི་གནས་ཚུལ།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:30 PM
Subscribe to: Post Comments (Atom)


text:
དེ་བཟུམ་སྦེ་ དམང་མི་ཚུ་ལུ་ ཧེ་མ་ དངུལ་ཀྲམ་༤,༥༠༠ འབད་མི་དེ་ དངུལ་ཀྲམ་༡༠,༧༦༥ དང་ ཚོགས་པ་ཚུ་ལུ་ དངུལ་ཀྲམ་༥,༠༠༠ བྱིན་ནི་སྦེ་ ཁ་ཙ་ རྫོང་ཁག་ཚོགས་འདུ་དང་ རྒེད་འོག་ཚོགས་སྡེའི་ ཁྲི་འཛིན་ཚུ་གི་ ལོ་བསྟར་ཞལ་འཛོམས་ཐེངས་༧ པ་ འཚོགས་པའི་སྐབས་ལུ་ གྲོས་ཐག་བཅད་ཡི།
རྒཔོ་ཚུ་ལུ་ ལོ་བསྟར་གྱི་འཐུས་ ཡར་སེང་འབད་མི་དེ་ ག་དེ་སྦེ་ཐག་བཅད་ཡོདཔ་ཨིན་ན་ མ་ཤེས་ཟེར་ ནང་སྲིད་དྲུང་ཆེན་ ཚེ་རིང་རྡོ་རྗེ་གིས་ བཤདཔ་ཨིན་པས།
མ་གཞི་ རྒཔོ་ཚུ་གིས་ གྲོས་གཞི་བཀོད་མི་དང་འཁྲིལཝ་ད་ ཉིན་བསྟར་གྱི་འཐུས་ཐོབ་དགོཔ་བཟོ་ནི་དང་ ལོ་བསྟར་གྱི་ འཐུས་ཡར་སེང་འབད་དགོཔ་སྦེ་ གྲོས་གཞི་བཀོད་ཡོདཔ་ཨིན་རུང་ ནང་སྲིད་དྲུང་ཆེན་ ཚེ་རིང་རྡོ་རྗེ་གིས་ ཐག་བཅད་ནི་གི་ དབང་ཚད་མེད་ཟེར་སླབ་ཞིནམ་ལས་ རྒཔོ་ཚུ་ལུ་ ཉིན་བསྟར་གྱི་འཐུས་འཐོབ་ནི་དང་ ལོ་བསྟར་གྱི་ འཐུས་ཡར་སེང་འབད་ནི་ལུ་ གདམ་ཁ་བྱིནམ་ད་ རྒཔོ་ཚུ་གིས་ ལོ་བསྟར་གྱི་ འཐུས་ཡར་སེང་འབད་དགོཔ་སྦེ་ ཞུ་བ་འབད་ཡོདཔ་ཨིན།
རྫོང་ཁག་ཚོགས་འདུ་དང་ རྒེད་འོག་ཚོགས་སྡེའི་འཐུས་མི་ཚུ་ གཞུང་འབྲེལ་གྱི་དོན་ལུ་ རྒེད་འོག་ནང་འཁོད་ཀྱི་ ལྟ་སྐོར་སྐབས་ ཉིན་བསྟར་གྱི་འཐུས་དང་ འགྲོ་འགྲུལ་གྱི་འཐུས་ཚུ་ གནང་ཐབས་ཞུ་ནི་དང་ ཚོགས་པ་ཚུ་གཞུང་འབྲེལ་གྱི་དོན་ལུ་ རང་སོའི་རྒེད་འོག་ལས་ ཕྱི་ཁར་འགྱོ་དགོ་པའི་སྐབས་ ཉིན་བསྟར་གྱི་འཐུས་ ཉིནམ་རེ་ལུ་ དངུལ་ཀྲམ་༣༠༠ རེ་ གནང་ཐབས་ཚུ་གི་སྐོར་ལས་ ཆུ་ཁ་དང་ དར་དཀར་ནང་ སྤ་རོ་ བསམ་གྲུབ་མཁར་རྫོང་ཁག་གི་ རྒཔོ་ཚུ་གིས་ གྲོས་གཞི་བཀོད་ཡོད་ཨིན།
དབང་འདུས་རྒཔོ་ ཕུརཔ་རྣམ་རྒྱལ་གྱིས་ བཤད་མི་དང་འཁྲིལཝ་ད་ ཧེ་མ་ རྒཔོ་འགོ་དང་པ་འབད་བའི་སྐབས་ དངུལ་ཕོགས་དངུལ་ཀྲམ་༦,༠༠༠ ཨིནམ་བཞིན་དུ་ ལོ་བསྟར་གྱི་ འཐུས་དེ་ཡང་ དངུལ་ཀྲམ་༦,༠༠༠ རེ་ བྱིན་ནི་ཡོད་ཟེར་ཨིན་པས།
ས་གནས་གཞུང་གི་ བཙག་འཐུ་ལས་གྲུབ་སྟེ་ རྒཔོ་བཀལ་བའི་བསྒང་ལས་ ཟླ་རིམ་དངུལ་ཕོགས་༡༤,༣༥༥ ཐོབ་སྟེ་འབད་རུང་ ལོ་བསྟར་འཐུས་དེ་ དངུལ་ཀྲམ་༦,༠༠༠ སྦེ་བཞགཔ་ད་ དུམ་གྲ་ཅིག་ མི་བཏུབ་པས་ཟེར་ཨིན་པས།
དེ་མ་ཚད་ ཧེ་མའི་ རྒཔོ་ཚུ་གི་སྐབས་ལུ་ ཁྱིམ་ནང་སྡོད་དེ་ ལཱ་འབད་རུང་བཏུབ་ཨིན་རུང་ ད་རེས་འབད་བའི་བསྒང་ལས་ ཨིན་ཅི་མིན་ཅི་ ཡིག་ཚང་ནང་ སྡོད་དགོཔ་སྦེ་ཨིནམ་ལས་ གཞུང་གི་ཁ་ཐུག་ལས་འབད་རུང་ ཐུགས་བསམ་བཞེད་དགོཔ་འདུག་ཟེར་ཨིན་པས།
བཀྲིས་གཡང་རྩེ་ འཇམ་མཁར་རྒཔོ་ ཆོས་སྐྱིད་ཀྱིས་འབད་བ་ཅིན་ ད་ལྟོ་ཚུན་ཚོད་ཀྱི་བར་ན་ ལོ་བསྟར་གྱི་འཐུས་ དངུལ་ཀྲམ་༦,༠༠༠ ཐོབ་མི་དེ་ རྒེད་འོག་གི་ ལཱ་གལ་ཅན་ཚུ་འཐོན་པའི་སྐབས་ འགྲོ་འགྲུལ་འབད་མིའི་ནང་ བཏང་དོ་ཟེར་ཨིན་པས།
འཐུས་ཐོབ་མི་དེ་གིས་ ལྷག་ནི་ཕར་བཞག་ འཕྲལ་སྐབས་ར་ རང་གི་ཧེམ་ཅུང་ནང་ལས་བཏོན་ཏེ་ ལག་ལེན་འཐབ་དགོཔ་ ཐོནམ་མས་ཟེར་ཨིན་པས།
ཨུ་ར་རྒཔོ་གིས་འབད་བ་ཅིན་ ད་རེས་ནངས་པ་ རྒཔོ་ལུ་ འགན་ཁུར་མ་འདྲཝ་ ལེ་ཤ་ཡོདཔ་མ་ཚད་ མི་སེར་གྱི་སྟབས་བདེ་སྡུག་སྣ་ཚོགས་ འབད་དགོ་མི་ལུ་བརྟེན་ ལཱ་དང་བསྟུན་པའི་ ཐོབ་ལམ་ཚུ་ ངེས་ལྡན་གནང་དགོཔ་ ཁག་ཆེ་བས་ཟེར་ བཤད་པའི་གནས་ཚུལ།


text:
ཟིན་འགོད་དང་བསྐྱར་ཞིབ་སྡེ་ཚན།
ཟིན་འགོད་དང་བསྐྱར་ཞིབ་སྡེ་ཚན་འོག་ལུ་ ཟིན་འགོད་སྡེ་ཕྲན་དང་ བསྐྱར་ཞིབ་སྡེ་ཕྲན་སྦེ་ དབྱེ་བ་ཕྱེ་སྟེ་ཡོད། སྡེ་ཚན་འདི་ རྩོད་དཔོན་ཡོངས་ཁྱབ་འོགམ་གིས་ འགོ་ཁྲིད་འབདཝ་ཨིན། ཟིན་འགོད་སྡེ་ཕྲན་གྱིས་ གཞུང་གིས་ དྲི་གཏུགས་འབད་མི་ དཔྱད་ཡིག་ཚུ་ ཟིན་འགོད་བཏབ་དང་འབྲེལ་ འབྲེལ་ཡོད་ལྷན་ཁག་/ལས་སྡེ་ཚུ་གིས་ མངོན་གསལ་ཅན་གྱི་སྲིད་བྱུས་ལམ་སྟོན་ཚུ་བྱིན་དགོ་པའི་ཁར་ ཟིན་འགོད་བཏབ་ནིའི་དོན་ལུ་ ཡིག་ཚང་འདི་ལུ་ མཁོ་གལ་ལྟར་ གྲོགས་རམ་གང་དྲག་བྱིན་དགོཔ་ཨིན། དེ་གི་དོན་ལུ་ འབྲེལ་ཡོད་ལྷན་ཁག་/ལས་སྡེ་ཚུ་གིས་ འབྲེལ་ཡོད་ལས་སྡེ་དང་ རྩོད་དཔོན་ཡོངས་ཁྱབ་ཡིག་ཚང་གི་བར་ན་ གཞུང་འབྲེལ་གྱི་འབྲེལ་བ་འཐབ་ནི་དང་ ཡིག་ཚང་འདི་གིས་ ཟིན་འགོད་འཐབ་ནིའི་ནང་ ལྷན་ཐབས་ཀྱི་དོན་ལུ་ འབྲེལ་འཛིན་འགོ་དཔོན་ཅིག་ ཡིག་ཐོག་ལུ་ བསྐོ་བཞག་འབད་དགོཔ་ཨིན། སྡེ་ཚན་འདི་གིས་ […]


text:
Video Overview
Lam Dorji discusses his personal life history, and his family lineage of Chakhar. He enumerated three generations of his ancestors and says that he forgot the generations before these three. Since his family is from the line of Chojey (dharma lord), automatically one man in the family must hold the family line. He will be known as Lama, and females in the family are called Azhi (noble lady). Later during the reign of His Majesty, the third King of Bhutan, Jigme Dorji Wangchuk, Lam Dorji's father served in his government. The King later ordered Lam Dorji to serve, as well, and he did so at various levels of government until his retirement.
བླམ་རྡོ་རྗེ་གིས ་བཤད་མི་ལོ་རྒྱུས་འདི་ ཁོ་ར་སྒེར་དང་ ལྕགས་མཁར་གྱི་ ཁོ་རའི་མི་རྒྱུད་ཀྱི་སྐོར་ལས་ བཤདཔ་མ་ཚད་ ཁོ་རའི་ ཕམ་རིམ་ཐེངས་གསུམ་གྱི་སྐོར་ལས་ཡང་ བཤདཔ་ཨིན་རུང་ ཁོ་གིས་ དེའི་ཧེ་མ་གི་ཚུ་ བརྗེད་སོང་ནུག་ཟེར་ཨིན་པས། ཏེ་ཁོ་རའི་མི་བརྒྱུད་འདི་ ཆོས་རྗེའི་བརྒྱུད་པ་ཅིག་འབདཝ་ལས་ མི་ག་འབད་རུང་ཅིག་གིས་ བཟའ་ཚང་གི་འགོ་ཁྲིད་འབད་དོ་ཡོདཔ་ད་ ཕོ་སྐྱེས་ཨིན་པ་ཅིན་ བླམ་གྱི་མཚན་འདི་ཐོབ་དོ་ཡོདཔ་ད་ ཨམ་སྲུའི་རིགས་འབད་བ་ཅིན་ ཨ་ཞེ་ཟེར་ཞུ་དོ་ཡོདཔ་ལས་ རྡོ་རྗེ་འདི་ ཆོས་རྗེ་འདིའི་བླམ་འབད་ཡོདཔ་ཨིན་པས། ཤུལ་ལས་མི་དབང་ཞིང་བཤགས་དམ་པ་ འབྲུག་རྒྱལ་གསུམ་པ་འཇིགས་མེད་རྡོ་རྗེ་དབང་ཕྱུག་གི་སྐབས་སུ་ བླམ་རྡོ་རྗེ་འདི་ མགྲོན་གཉེར་སྦེ་ཕྱག་ཞུ་ཡོདཔ་ད་ ཨ་པའི་ཤུལ་ལས་ མི་དབང་མངའ་བདག་རིན་པོ་ཆེ་མཆོག་གིས་ ཁོ་ཨ་པའི་ཚབ་འབད་དགོཔ་སྦེ་ བཀའ་གནང་ཞིནམ་ལས་ཚུར་ ད་རུང་ དགོངསམ་མ་ཚུན་ཚོད་ཀྱི་བར་ན་ འགན་ཁག་ལེ་ཤ་ཅིག་ར་འབག་སྟེ་ ཕྱག་ཕྱིད་ཞུ་ཡོདཔ་མས།
- བླམ་རྡོ་རྗེ་ Lam Dorjiད་ ད་ངེའི་ཕམ་གི་ལོ་རྒྱུས་ དུམ་གྲ་ཅིག་ཞུ་བ་ཅིན་ ད་ཕ་མའི་ལོ་རྒྱུས་ཀྱི་ཁུངས་དེ་སྦེ་ཨིན། ད་དང་པོ་ཕ་མའི་རིམ་བྱོན་འདི་ཚུ་ མ་པ་སོང་ནུག་སོང་ནི་འདི་ ཧེ་མའི་ཕམ་རིམ་བྱོན་༥ ལས་ཚུར་ ལེགས་ཤོམ་ཅིག་མི་ཤེས་པས་ གསུམ་ལས་ཚུར་ དུམ་གྲ་རེ་ཤེས།
- བླམ་རྡོ་རྗེ་ Lam Dorjiའ་ནཱི་གི་འོག་ལས་མར་ དུམ་གྲ་རེ་ཤེས་མི་དེ་ཡང་ དང་པ་རང་ ད་ང་ར་གི་ཕམ་ ད་ཨང་རྒས་ ཨ་མ་གི་ཨ་མ་ ག་དེ་སྦེ་སྨོ་ཟེར་བ་ཅིན་ ཨ་ཞེ་ཀ་སྤང་ཟེར་སྡོད་ནུག་ཨ་ཞེ་ཀ་སྤང་ ཨ་ཞེ་ཀ་སྤང་གི་འོག་ལས་མ་གཏོགས་ གཞན་མི་ཚུ་ང་གིས་བཤད་མི་ཚུགས་པས།
- བླམ་རྡོ་རྗེ་ Lam Dorjiདེ་འབད་ནི་དེ་གིས་ ཨ་ཞེ་ཀ་སྤང་ཟེར་མི་ ཏེ་དང་པོ་ལྕགས་མཁར་ཨ་ཞེ་ མོ་སྡོད་སྡོདཔ་ཨིན་མས། འདི་གི་ཧེ་མའི་ཕ་མ་འདི་ཚུ་ ང་གིས་ལེགས་ཤོམ་ཅིག་ ཁུངས་བཀལ་མི་ཚུགས་པས་ ཤེས་ནི་དེ་ཤེས་པས་ གནམ་མེད་ས་མེ་ཅིག་ ཁུངས་བཀལ་མི་ཚུགས་པས། དེ་འབདཝ་ད་ ཨ་ཞེ་ཀ་སྤང་ཟེར་མི་དེ་གི་སྤུན།
- བླམ་རྡོ་རྗེ་ Lam Dorjiབུམོ་སྤུན་༣ སྡོད་ནུག ཕོ་སྐྱེས་ཡང་སྡོད་ནུག བུམོ་ཡང་སྡོད་ནུག བུམོ་སྤུན་༣ འདི་ བུམོ་སྤུན་སྦོམ་ཤོས་ ཨ་ཞེམོ་འདི་ ལྕགས་མཁར་གྱི་ལྷ་ཁང་སྣག་ཚང་བདག་འཛིན་འབད་མི་སྦེ་ ནཱ་རང་ལུས་ནུག བར་ན་སྐོརམ་འདི་ བོན་སྦྱིས་ཆོས་རྗེ་ནང་ མནའམ་འབད་འཁྱིད་སོང་ནུག་བ།
- བླམ་རྡོ་རྗེ་ Lam Dorjiཕར་བོན་སྦྱིས་ཆོས་རྗེ་ནང་ མནའམ་འབད་འཁྱིད་སོང་ནུག་ཨ་ཞེ་ དེ་ལས་ ཆུང་ཤོས་འདི་ ཤིང་མཁར་གྱི་ ཤིང་མཁར་གྱི་ བླ་མའི་མནའམ་འབད་འཁྱིད་སོང་ནུག་བ། འདི་འབད་ནི་དེ་གིས་ ཤིང་མཁར་བླམ་དང་ ཉེཝ་ཕོག་དགོ་པའི་ཁུངས་ འདི་ལུ་བརྟེན་ཏེ་ཨིན་ལགས།
- བླམ་རྡོ་རྗེ་ Lam Dorjiཤིང་མཁར་བླ་མ་དང་ཡང་ཉེཝ་ཕོག དེ་ལས་ བོན་སྦྱིས་ཆོས་རྗེ་དང་ཡང་ ཉེཝ་གཏུག་གཏུག་ཕོག་དགོ་པའི་ཁུངས་འདི་ཨིན་ དེ་སྦེ་ཕོགཔ་ཨིན་ཟེར་ ཞུ་ནི་ཨིན། དེ་གི་ཤུལ་ལས་ བུམོ་གཅིགཔོ་འདི་ཨ་ནེམ་ཅིག་སྡོད་ནུག ཨ་ནེམ་ཅིག་ འདི་ལུ་ཨ་ལོ་མིན་འདུག་ སྡོད་ནུག་ དེ་ལས།
- བླམ་རྡོ་རྗེ་ Lam Dorjiདེ་ལས་ ཨ་ཞང་འདི་ བླམ་ཕྱག་རྡོར་ཟེར་སྡོད་ནུག དེ་ལས་ བླམ་ཕྱག་རྡོར་འདི་ ནཱ་ལུ་སྐུ་འཁྲུངས་ཏེ་ བྱ་དཀར་ལྷ་ཁང་བླམ་འབད་ བྱ་དཀར་ལྷ་ཁང་རྨགཔ་འབད་འཁྱིད་སོང་ནུག་ བྱ་དཀར་ལྷ་ཁང་ལུ་སོང་ནུག་ མར་བྱ་དཀར་ལྷ་ཁང་ཟེར་ཡོད་བ་མར་ མར་རྡོ་རིང་ཅིག་མཇལ་ནི་ཡོད་ད་རུང་ ཁྱོད་མ་བྱོནམ་འོང་ མི་མཁྱེནམ་འོང་ མར་ལུ་ཡོད།
- བླམ་རྡོ་རྗེ་ Lam Dorjiམར་ལུ་བླམ་འབད་མར་འཁྱིད་སྦེ་ དེ་ལས་ བླམ་ཕྱག་རྡོར་རྨགཔ་འབད་ མར་བཞུགས་ནུག དེ་ལས་ བླམ་ཕྱག་རྡོར་གྱི་བུཚ་འདི་ ཚེ་དབང་ཟེར་བླམ་ཅིག་འཁྲུངས་ནུག ཚེ་དབང་འདི་ལུ་ལྷོདཔ་ད་ལུ་ འདི་གིས་སྡེ་པའི་གཟིམ་དཔོན་ཟེར་ བཀྲིས་རྡོ་རྗེ་ཟེར་ བཀྲིས་རྡོ་རྗེ་ཨིན་ན་ བཀྲིས་ག་ཨིན་ན་ཅིག་སྡོད་སྡོདཔ་མས།
- བླམ་རྡོ་རྗེ་ Lam Dorjiའ་ནཱི་སྡོད་སྡོདཔ་མས། འདི་ཕར་སྤུ་ན་ཁ་ལུ་ག་ཅི་ལོ་ སྡེ་པའི་གཟིམ་དཔོན་རྣམ་གནང་སྦེ་བཞུགསཔ་ད་ ངེའི་ཨ་པ་གི་ཨ་མ་དང་ཕྱད་ནུག་ ངེའི་ཨ་པ་གི་ཨ་མ་འདི་ སྤ་རོ་[ཟ་རྒྱུ་?]ཆོས་རྗེ་ཟ་མོ་ཨིནམ་བ། སྤ་རོ་ཟ་རྒྱུ་ཆོས་རྒྱུད་ གྲུབ་ཐོབ་དཔའ་བོ་རྡོ་རྗེ་གི་ འདི་གི་སྲས་མོའི་སྲསམོ་ཨིན་པས་ སྲས་མོའི་སྲསམོ་ཨིན། དེ་གིས་འབད།
- བླམ་རྡོ་རྗེ་ Lam Dorjiཕར་ཕྱད་དེ་ དེ་ལས་ ངེའི་ཨང་རྒས་དང་ཕར་ཕྱད་དེ་ ཏེ་ངེའི་ཨ་པ་སྐྱེས་ས་ཕར་སྤ་རོ་ཨིན། སྐྱེས་ས་དང་སྦོམ་ས་ཕར་སྤ་རོ་ཨིན། དེ་འབདཝ་ད་ ཨ་པ་འདི་ངོ་མ་བྱ་དཀར་ལྷ་ཁང་ལས་ཨིན་ རྒྱུད་ནཱ་ལྕགས་མཁར་ལས་རང་ རྒྱུད་ལྕགས་མཁར་ལས་མར་ [རྨགཔ་སྦེ་ རྒྱུད་སྐྱེས་?] རྨགཔ་སྦེ་སྡོད་པའི་བར་ན།
- བླམ་རྡོ་རྗེ་ Lam Dorjiདེ་ལས་ ཕར་ལུ་ སྡེ་པའི་གཟིམ་དཔོན་འབད་བྱོན་ སྡེ་པའི་གཟིམ་དཔོན་གནང་སྦེ་སྡོདཔ་ད་ ཨང་རྒས་དང་ཕྱད་དེ་ ངེའི་ཨ་པ་སྐྱེས་ས་ཕར་སྤ་རོ་ལུ་སྐྱེས་ནུག སྤ་རོ་[ཟ་རྒྱུ་ཆོས་?]ལུ་སྐྱེས་ནུག [ཟ་རྒྱུ་?]ཆོས་རྗེ་ལས་ ཕར་ལས་ཚར་སྦེ་ ཤུལ་ལས་ལོག་སྟེ་ ཕར་ལས་ཚུར་འོངམ་ད།
- བླམ་རྡོ་རྗེ་ Lam Dorjiགཉེན་ནང་རྡོག་རྐྱབ་ནུག་ནཱ་ ངེའི་ཨའི་དང་རྐྱབ་ནུག་གཉེན་ དེ་ལས་ གཉེན་ངེའི་ཨའི་དང་རྐྱབ་ད་ དེ་ལས་ གཉེན་རྐྱབ་སྟེ་ ད་མི་གཅིག་ཨིན་ གཉེན་ནཱ་རྐྱབ་པ་ཅིན་དྲག་ནི་མས་ཟེར་ ཁོང་གཉེན་ནཱ་རྐྱབ་སྟེ་ དེ་ལས་ ལྕགས་མཁར་ཆོས་རྗེ་ཟེར་མི་འབོ་ ལྕགས་རིན་ཆེན་ཟེར་འབོ་ནི་ཡོད་ རིན་ཆེན་རྣམ་རྒྱལ་ཨིན་ མིང་རིན་ཆེན་རྣམ་རྒྱལ་ཟེར་འབོཝ་ཨིན།
- བླམ་རྡོ་རྗེ་ Lam Dorjiདེ་སྦེ་རིན་ཆེན་རྣམ་རྒྱལ་ཟེར་ཨིན་ དེ་འདི་ཤུལ་ལས་ཨིན་ ཨིན་རྒྱུ་འདིའི་ཧ་ེམ་ཚུད་ཅི་ བླ་མ་རིམ་བྱོན་འབད་བ་ཅིན་ ཧེ་མ་བླམ་ནོར་བུ་རྒྱ་མཚོ་ཟེར་སྡོད་ནུག བླ་མ་དེ་ལས་ ནོར་བུ་རྒྱ་མཚོ་ཟེར་སྡོད་ནུག བླ་མ་ལྕགས་དྲག་པ་ཟེར་སྡོད་ནུག
- བླམ་རྡོ་རྗེ་ Lam Dorjiབླ་མ་ནོར་བུ་རྒྱ་མཚོ་ སྡོད་སྨ་རེད་བླ་མ་ བླ་མ་དཔྱད་རིག་ཡང་མིན་འདུག་ཏེ་ བླ་མ་ འདི་ནང་ལས་ཐོན་འོང་མེན་ན་ འུམ་་་དང་པོ་བླ་མ་ཨོ་རྒྱན་བཟང་པོ་ཨིན་པས། ཨོ་རྒྱན་བཟང་པོའི་རྣམ་སྤྲུལ་ བླ་མ་དེ་འོག་བླ་མ་ནོར་བུ་རྒྱ་མཚོ་ཨིན་པས། དེ་འོག་བླ་མ་རེ་འཕེལ་ཨིན་པས། དེ་འོག་བླ་མ་ཁྱིམ་བཅགས་པ་ཟེར་ཨིན་པས་ལགས། དེ་འོག་རིན་ཆེན་རྣམ་རྒྱལ་ཟེར་མི་འདི་ཨིན་པས་ལགས།
- བླམ་རྡོ་རྗེ་ Lam Dorjiདེ་ལས་མར་ འདི་འོག་ལས་ད་ བླ་མ་རིན་ཆེན་རྣམ་རྒྱལ་ལས་མར་ བླམ་ཨོ་རྒྱན་ཟེར་ཡང་འདུག་བླམ་ ད་ང་ལུ་ ད་དེ་ལས་ ང་ལུ་མིང་ ད་ཆོས་ཡོན་ག་ནི་ཡང་མེད་རུང་ མིང་བླ་མའི་ཁྱིམ་ནང་སྡོད་སྡོདཔ་འབད་ནི་དེ་གིས་ བླ་མ་གི་མིང་ཅིག་ཐོབ་སྟེ་འོང་ཡི།
- བླམ་རྡོ་རྗེ་ Lam Dorjiཡོན་ཏན་ཟེར་ ཆོས་ཡོན་ཏན་འདི་ ག་ནི་ཡང་མེད་ མེད་རུང་ བླ་མ་གི་མིང་ཅིག་ཐོབ་སྟེ་འོང་ཡི་ ཁྱིམ་ལས་བརྟེན་ཏེ་ འདི་གི་མིང་ཅིག་ཐོབ་སྟེ་འོང་ཡི་ ད་བླམ་རྡོ་རྗེ་ཟེར་ (speaker Laughs) ཐོབ་སྟེ་འོང་ཡི་ལགས། ཡོན་ཏན་འདི་ག་ནི་ཡང་མེད་ མེད་རུང་བླ་མ་གི་མིང་ཅིག་ཐོབ་འོང་སྟེ་ མ་བཏུབ་རྒྱབ་ཁར་བསྐྱུར་བཞག་མ་བཏུབ་ གདོང་ཁར་འཐོན་མ་བཏུབ།
- བླམ་རྡོ་རྗེ་ Lam Dorjiམི་འདི་ཚུ་གིས་ བླ་མ་གི་མིང་བཏགས་འོངམ་ད་ དགའ་སྐྱོ་མེད་པར་ (speaker laughs) ད་བླ་མ་གི་མིང་ཐོབ་སྟེ་ ཡོན་ཏན་མེད་རུང་ བླ་མ་གི་མིང་གུ་སྡོད་དགོ་པས་ཟེར་ དེ་སྦེ་ཨིན་ལགས། དེ་ལས་ འདི་ལས་བརྒྱུད་དེ་ ད་ག་དེ་སྨོ་ཟེར་བ་ཅིན་ ང་བཅས་ཀྱི་ མ་ལས་འབད་བ་ཅིན།
- བླམ་རྡོ་རྗེ་ Lam Dorjiཁོ་ར་ལྕགས་མཁར་གྱི་ རང་གི་ད་སྣག་ཚང་འདི་ ལྕགས་མཁར་འདི་ལས་ཨིན། འདི་ག་དེ་སྦེ་ཟེར་བ་ཅིན་ ལྕགས་མཁར་ཆོས་རྗེ་ཟེར་སྡོད་ནུག བླམ་ཟེར་སྡོད་ནུག ཆོས་རྗེ་ཟེར་མི་འདི་ དང་ཕུ་ག་ཅི་ལས་བརྟེན་སྡོད་ནུག་ག་ཟེར་བ་ཅིན་ དང་ཕུ་རྒྱལ་རབས་ལས་ མེ་འབར་བཀྲིས་ཁྱེའུ་འདྲེན་ལས་བརྟེན་ དེ་ལས་ འདི་གི་བརྒྱུད་པ་ཨིན་རུང་འདྲ་ མེན་རུང་འདྲ་ བརྒྱུད་པ་ནཱ་ལས་ཨིན་ཟེར་ བརྩིས་མི་ལུ་བརྟེན་ཏེ་ ཆོས་རྗེ་བརྩིས་ནུག
- བླམ་རྡོ་རྗེ་ Lam Dorjiཆོས་རྗེ་བརྩིས་ནུག ཆོས་རྗེ་ཟེར་བའི་ཁུངས་འདི་ལས་བརྟེན་ཏེ་ཨིན། ད་འདི་ག་དེ་སྦེ་སྨོ་ཟེར་བ་ཅིན་ ང་བཅས་ར་གིས་འབད་ དེ་སྦེ་འབད་འབདཝ་ཡང་མེན་ དང་པོ་རྒྱལ་བ་གོང་མ་ གོང་ས་ཨོ་རྒྱན་དབང་ཕྱུག་དང་པ་ རྒྱལ་རབས་དང་པ་གིས་ བཀའ་གནང་ནུག ག་དེ་སྦེ་ཟེར་བ་ཅིན་ ད།
- བླམ་རྡོ་རྗེ་ Lam Dorjiབླམ་ཆོས་རྗེ་གི་ནང་ལས་ ད་ལྕགས་མཁར་ཨ་ཞེ་ཟེར་ཐོབ་དགོ་མི་འདི་ ལྕགས་མཁར་འདི་མ་གཏོགས་ གཞན་གྱིས་ཨ་ཞེ་མི་ཐོབ་ཟེར་ ལྕགས་མཁར་ཆོས་རྗེ་འབད་བ་ཅིན་ ཨ་ཞེ་ཐོབ་ཟེར་ གསུངས་མི་ག་ཅི་སྨོ་ཟེར་བ་ཅིན་ མཁའ་འགྲོ་རྒྱལ་བ་འབུམ་ལྡན་མཚོ་མོ་ ནཱ་སྐུ་འཁྲུངས་པ་ལུ་བརྟེན་ཏེ་ འདི་གིས་འབད་ཨ་ཞེ་ཐོབ་དོ་ཡོདཔ་ཨིན་པས།
- བླམ་རྡོ་རྗེ་ Lam Dorjiགཞན་ཨ་ཞེ་མི་ཐོབ་ཟེར་ཨིན་པས་བ་ དེ་འབད་རུང་ རོགས་ངང་ལ་ཨ་ཞེ་ལོ་ དེ་ལས་ གཏམ་ཞིང་ཨ་ཞེ་ ཐོབ་པས་བ་ཁོང་ཡང་ པད་གླིང་གི་གདུང་རྒྱུད་འབད་ནི་དེ་གིས་ ཨ་ཞེ་ཐོབ་ འདི་ཚུ་ཡང་ ཁོང་ཆ་ཁྱབ་ཡང་ ཨ་ཞེ་ཐོབ་ དེ་སྦེ་ཨ་ཞེ་ཐོབ་དོ་ཡོདཔ་མས་ དེ་ལས་ འདི་ཚུ་གིས་ ཨ་ཞེ་ཐོབ་ དེ་ལས་ད།
- བླམ་རྡོ་རྗེ་ Lam Dorjiདེ་གི་ཤུལ་ལས་མར་ ང་རའི་རིམ་པ་ལས་འབད་བ་ཅིན་ ད་རང་གི་བྱ་བ་མ་ལྕོགས་ བྱ་བ་ལྕོགས་པའི་དུས་ཚོད་ལུ་རང་ དང་པོ་རང་ཨ་པ་འདི་ ཁོ་ར་སྨྱོ་ལོ་འཆོལ་ལོ་སོང་སྟེ་ ཁོ་ར་གིས་ ཨོལ་ལྐོག་བཏོག་ཏེ་ཤི་ཡི་ ཤིཝ་ཅིག་ ཁོ་ཤིཝ་ཅིག་ གོང་ས་འཇིགས་མེད་དབང་ཕྱུག་གི་ གྲོང་གཉེར་འབད་ནི་དེ་གིས་ ང་[འབད་ཐར་ཆོད་ཅི་?]
- བླམ་རྡོ་རྗེ་ Lam Dorji[འབད་ཐར་ཆོདཔ་ད་ འབད་ཐར་ག་ར་ཆོད་ ང་ར་འབད་ཚབ་ཡང་ཆོད་ གཞི་སྟོད་?]ཡང་ཆོད་དེ་ རྒྱབ་ཁར་མ་བསྐྱུར་ དེ་ལས་ རྟིང་ལས་ཞབས་ཀྱིས་གསུངསམ་མས་ ད་ཁྱོད་ལོ་དག་པ་ཅིག་སྡོད་ཤིག་ ཅི་ཁ་མ་ཆོད་པས་ ལོ་དག་པ་ཅིག་ལས་ ང་ར་གིས་འབོ་བར་བཏང་གེ་ཟེར་གསུངས་མས་ དེ་གིས་འབད།
- བླམ་རྡོ་རྗེ་ Lam Dorjiལོ་དག་པ་ཅིག་སྡོད་ཅི་ དེ་གི་བར་ན་རང་ ཅི་ཁ་ཆོད་དེ་ ཡར་ལོ་མར་ལོ་འབད་བའི་བར་ན་ར་ ཁོང་རང་འབད་སར་ ཕྱག་ཞུ་བར་འགྱོ་དགོཔ་ཐོན་སོ་ཡི་ དེ་སྦེ་ཕོག་སོངམ་ད་ ཕྲང་ཕྲང་འབད་ག་ཏེ་ཐོབ་ འཛུལཝ་ད་ཕྲང་ཕྲང་ཕྱག་ཞུ་བར་ ཆང་སྒར་པའི་གྲོས་ཁར་མི་བཙུགས་པས་མིན་འདུག
- བླམ་རྡོ་རྗེ་ Lam Dorjiལཱ་འབད་མི་གི་གྲངས་སུ་འཛུལ་དགོ་པས་ ག་ཏེ་ཡང་ ཧེ་མ་རང་ལཱ་འབད་མི་གི་གྲངས་སུ་འཛུལ་དགོ་པས་བ་ ལཱ་འབད་མི་གི་གྲངས་སུ་ དེ་ལས་ འགྲོས་ཀྱིས་འགྲོས་ཀྱི་འབད་མ་གཏོགས་མིན་འདུག དེ་གིས་འབད་ལཱ་ཡང་དུམ་གྲ་རེ་ ག་ཏེ་ཡང་ དུམ་གྲ་རེ་འབད་ཡི་ལགས།
- བླམ་རྡོ་རྗེ་ Lam Dorjiདུམ་གྲ་རེ་འབད་དེ་ དེ་ལས་ རྟིང་ལས་ཀྲོང་གསར་ལུ་ མར་ཀུན་དགའ་རབ་བརྟན་ལུ་ སྒྲིག་རྒྱུག་པར་འགྱོཝ་ད་ ཀུན་དགའ་རབ་བརྟན་ལས་ ང་བཅས་ཀྱི་ཆ་རོགས་ལ་ལུ་ཅིག་ དམག་མི་ནང་ཚུད་ཅི་ དམག་མི་ཚུདཔ་ད་ དམག་ལྷབ་མི་ཨིན་ ང་དམག་ལྷབ་མི་མེན་ ང་དེ་བསྒང་ ཕྱགསམ་འཕྱག་མི་འབད་སྡོད་ཅི་ ནང་ན་ཕྱགསམ་འཕྱག་མི་འབད་ཚུད་ཅི།
- བླམ་རྡོ་རྗེ་ Lam Dorjiདེ་ལས་ ཕྱགསམ་འཕྱག་སྟེ་ ཟླཝ་རང་མ་འགྱོ་ དེ་གི་བར་ན་རང་ ཀྲོང་གསར་ལུ་ འཆམ་རྐྱབ་མི་འབད་བཙུགས་འབད་ཞིནམ་ལས་ དེ་ལས་ ང་བཅས་རྡོ་གཅལ་ནང་ན་ རྡོ་གཅལ་གང་འཆམ་རྐྱབ་མི་འབད་བཙུགས་བཏངམ་ད་ ཡར་ལས་ཕྱག་ཞུ་མི་ཚུ་དང་ བཀའ་བགྲོསཔ་འདི་ཚུ་དང་ ཨ་དྲུང་ཐབ་ཚང་པ་ག་ར་ཐོན་ཏེ་ རྡོ་གཅལ་ནང་ན་ འཆམ་རྐྱབ་བཏངམ་ད།
- བླམ་རྡོ་རྗེ་ Lam Dorjiདེ་ལས་ མནའ་སྦིས་དྲུང་པ་ནག་འཕེལ་ཟེར་མི་ཅིག་ཡོདཔ་ཨིན། འདི་གིས་རྟས་ལྕག་གིས་དྲང་སྟེ་ ཉིནམ་༣ པོ་འདི་ནཱ་རང་ཨིན་ དྲང་རུང་ དེ་ལས་ ཉིནམ་༣ འབདཝ་ད་ འཆམ་དཔོན་སླ་བསྲེ་ཕྱེལ་བཏང་སྟེ་ ཁོང་ཕྱག་ཞུ་མི་ཚུ་ ལོག་ཅིག་ཁར་ཕྱེལ་ འཆམ་རྐྱབ་ཤེས་མི་ཚུ་ འཆམ་རྐྱབ་མིའི་གྲངས་སུ་བཙུགས་ཏེ་ ཀྲོང་གསར་ལུ་ འཆམ་རྐྱབ་པར་འགྱོ་དགོཔ་ཐོན་སོ་ཡི་ འཆམ་ལྷབ་པར་ ཧེ་མ་འཆམ་ལྷབ་ དེ་ལས་ འཆམ་རྐྱབ་སྦེ།
- བླམ་རྡོ་རྗེ་ Lam Dorjiམར་ལས་ཞུ་སྟེ་འགྱོཝ་ད་དང་ ཚང་སྟེ་འགྱོཝ་ད་ ཏི་རུ་ཏིག་རྐྱང་ ༥ རྒྱ་ཤོག་ལྟབ་གཅིག་མ་གཏོགས་གསོལ་རས་མེད་ མར་ལས་ཞུ་སྟེ་འགྱོཝ་ད་ འདི་ཞུ་སྟེ་འབག་འབད་ཞིན་ན་ བཞེས་སྒོ་ཡང་མ་བཏུབ་སྦེ་ ཐོབ་ནི་ཡོད་ཀྲོང་གསར་ལས་ དེ་ལས་ གོ་ལ་ཡང་ང་བཅས་ར་གིས་གྱོན་དགོ
- བླམ་རྡོ་རྗེ་ Lam Dorjiདེ་ལས་ བཞེས་སྒོ་ཡར་ལས་གནང་ནི་ཡོད་ ཀྲོང་གསར་རྫོང་ནང་ འཆམ་ལྷབ་པའི་བསྒང་ལུ་ཡང་གནང་ནི་ཡོད་ ཚེས་བཅུ་གི་བསྒང་ལུ་ཡང་ ཡར་ལས་གནང་ནི་ཡོད་ དེ་ལས་བཞེས་སྒོ་ཡང་ ཡར་ལས་གནང་འོང་ ཀྲོང་གསར་རྫོང་ནང་ལུ་ འཆམ་ལྷབ་པའི་སྐབས་ལུ་ཡང་ ཡར་ལས་གནང་འོང་ ཚེས་བཅུ་སྐབས་ལུ་ཡང་ ཡར་ལས་གནང་འོང་ མ་བཏུབ་བཏུབ་སྦེ་ ཡར་ལས་གནང་ནི་ཡོད་ བཞེས་སྒོ་གནང་ ཏེ་གསོལ་རས་འདི་ དེམ་ཅིག་རང།
- བླམ་རྡོ་རྗེ་ Lam Dorjiདེ་ལས་ ཀྲོང་གསར་རྫོང་ནང་འཛུལ་ཏེ་ དེ་སྦེ་འབད་སྡོད་དེ་ འཆམ་ལོ་༦ རྐྱབ་ཅི་ལགས་ ལོ་༦ འབདཝ་ད་ ལོ་༢ ཀྱི་ནང་འཁོད་ནང་ར་ འཆམ་ག་ར་ཤེས་ཅི་ དེ་ལས་ འཆམ་ཤེས་ཏེ་ དེ་ལས་ ལོ་༢ ནང་འཁོད་ནང་ འཆམ་ཤེསཔ་ད་ མར་འཆམ་ལྷབ་མི་ཚུ་ མང་ཤོས་རང་ འཆམ་ང་གིས་སྟོན་ཏེ་ཨིན་ཏེ་ ང་ལུ་དགའ་ འཆམ་སྟོནམ་ད་ ང་ལུ་དགའ་ང་འབད་སར་རང་འོང་ནི་ཡོད་འཆམ་ལྷབ་པར་ ཨའེ་ང་ལུ་སྟོན་བྱིན་གནང་ཨའེ་ཟེར།
- བླམ་རྡོ་རྗེ་ Lam Dorjiདེ་ལས་ག་ར་ང་འབད་སར་འོང་སྟེ་ ང་གིས་འཆམ་རྩ་འགེངས་སྟོན་བྱིན་ཏེ་ ཁོང་འདི་ཚུ་གིས་ཡང་ ཕྱི་རུ་ང་ལུ་ མར་ལས་ལྷོདཔ་ད་ ལ་ལུ་ཅིག་གིས་བཞེས་སྒོ་ ལ་ལུ་ཅིག་གིས་ཆང་འདྲཝ་འབག་འོང་སྟེ་ ང་འབད་སར་གནམ་མེད་ས་མེད་འོང་ ང་ལུ་ལེགས་ཤོམ་འབད་འོང་།
- བླམ་རྡོ་རྗེ་ Lam Dorjiདེ་སྦེ་རང་ལོ་༦ ལྷབ་ དེ་ལས་ ལོ་༧ འབདཝ་ད་ མཇུག་ལུ་ལྷོདཔ་ད་ ཁོང་ར་མར་སྤྱ་དང་ འདི་གི་སྐོར་ལས་མ་འགྲིགས་པར་ འཆམ་མཇུག་ཐོན་མི་མེད་པར་ སྤྱ་གི་སྐོར་ལས་ སྤྱ་ང་ཐོན་གེ་ ང་ཐོན་གེ་ཟེར་ ཤུལ་ལས་འཆམ་མཇུག་ཐོན་མི་མེད་པར་ འཆམ་མཇུག་ང་ཐོན་དགོཔ་ཐོན་སོ་ཡི།
- བླམ་རྡོ་རྗེ་ Lam Dorjiདེ་ལས་ འཆམ་མཇུག་ལོ་༢ ཐོན་ འཆམ་མཇུག་ལོ་༢ ཐོན་ཞིནམ་ལས་ དགོངསམ་ཞུ་ཡི་ འཆམ་མཇུག་ལོ་༢ འབད་ དགོངསམ་ཞུ་སྦེ་ དེ་ལས་ དགོངསམ་ཞུ་སྦེ་སྡོད་པའི་བར་ན་ར་ དེ་ལས་ དེའི་བར་ན་ར་ ཨ་ཞེ་ཆོས་སྐྱིད་ཀྱིས།
- བླམ་རྡོ་རྗེ་ Lam Dorji[འདི་མེན་དེ་རུང་?] ཡི་གུ་སྐྱེལ་ལེན་པ་འབད་ ལོ་༣ སྡོད་ཅི་ བྱ་དཀར་རྫོང་ནང་ལོ་༣ སྐྱེལ་ཡི་ དྲག་ཟེར་ ཡི་གུ་སྐྱེལ་ལེན་ཨིན་ དྲག་སྐྱེལ་ དེ་ལས་ ཨ་ཞེ་ཆོས་སྐྱིད་འབད་སར་མར་སྡོད་དེ་ ལོ་༣ ཨ་ཞེ་ཆོས་སྐྱིད་འབད་སར་ ཡར་ལོ་མར་ལོ་ཟེར་ ཞབས་བརྟན་ཞུ་སྡོད་པའི་བར་ན་ར་ དེ་སྦེ་ལུས་སོང་ཡི་ ཡུམ་པདྨ་བདེ་ཆེན་གྱི་སྐུ་མདུན་དུ་ཞབས་བྲོ་རྐྱབ་སྟེ་སྡོད་ ཨ་ཞེ་ཆོས་སྐྱིད་ཀྱིས་ རྨགཔ་དྲག་ཤོས་རིན་པོ་ཆེ་བཞེསཔ་ཨིན་ཟེར་བའི་སྐབས་ལུ་ ཞབས་བྲོ་རྐྱབ་མི་ང་ཨིན།
- བླམ་རྡོ་རྗེ་ Lam Dorjiདེ་བསྒང་ཤེས་ནི་འདི་མི་ཤེས་ མ་ཤེས་རུང་ རྩེད་དཔོན་ང་ཨིན་པས་དེ་བསྒང་ ང་གིས་འཁྱིད་མི་གིས་བཏུབ་པས་ཏེ་དེ་བསྒང་ དེ་བསྒང་ང་གིས་འབད་ ངེའི་འོག་ཁོང་ མི་༧ དང་༨ མེན་༩ དང་༡༠ དེ་ཅིག་ཡོད་ ཕོ་སྐྱེས་རང་དགུ་བཅུ་ཐམ་དེ་ཅིག ཏེ་ཨམ་སྲུ་ཚུ་འདི་ སོ་སོ་རང་ཨིན།
- བླམ་རྡོ་རྗེ་ Lam Dorjiདེ་སྦེ་ལྷབ་སྟེ་ རིན་པོ་ཆེ་གི་སྐུ་མདུན་ལུ་ སྐད་པ་རྐྱབ་འབད་ ཞབས་བྲོ་འཁྱིད་མི་ང་ཨིན། དེ་ལས་ རིན་པོ་ཆེ་རྟིང་བདའ་སྟེ་ རྟིང་ལས་ དེ་ལས་ རྟིང་ལས་ ལོ་གཅིག་མ་འགྱོཝ་ལས་ར་ རིན་པོ་ཆེ་དང་ ཨ་ཞེ་ཆོས་སྐྱིད་སོ་སོ་ཡར་སོ་ཡི།
- བླམ་རྡོ་རྗེ་ Lam Dorjiདེ་ལས་མེད་ཏེ་ དེ་ལས་སོ་སོ་འགྱོ་སྦེ་ ད་རུང་ང་དབང་འདུས་ཆོས་གླིང་ལུ་ ཡར་མར་འབད་ལུས་སོང་ཡི་ ད་རུང་ཨ་ཞེ་ཚུ་གི་སྐུ་མདུན་དུ་ ཡར་མར་ཟེར་སྡོད་པའི་བར་ན་ སྡོད་པའི་བར་ན་རང་ རིན་པོ་ཆེ་ ཏོག་ཀ་རིན་པོ་ཆེ་དང་ ཨ་ཞེ་གཉེན་སྦྱོར་མཛད་ཅི་ རིན་པོ་ཆེ་དང་གཉེན་རྐྱབ་ཅིག་ རིན་པོ་ཆེ་དང་དེམ་འབདཝ་ད་ ད་རུང་ང་མར་ རིན་པོ་ཆེ་གི་ དེམ་འབད་ནི་དེ་གིས་ ཀརྨ་པ་བྱོན་ཡི།
- བླམ་རྡོ་རྗེ་ Lam Dorjiཨ་ཞེ་གིས་ཀརྨ་པ་ཞུ་སྟེ་ སྤ་ཀརྨ་པ་ཞུ་ཞིནམ་ལས་འབདནི་ ཀརྨ་པ་གིས་མར་ལུ་ དོམ་མཁར་ལས་རྫོང་འདི་ཚུ་ཕུལ་ དོམ་མཁར་ལས་འབད་ནཱ་བྱོན་ དོམ་མཁར་ལུ་ ཧ་ལམ་བཞུགས་ནུག་བ་ དེ་ལས་ དོམ་མཁར་བཞུགས་ཏེ་ དོམ་མཁར་ལས་འབད་ དོམ་མཁར་ལུ་འདི་ང་མ་འགྱོ་འཆམ་ལྷབ་པར་ ངེའི་ལྟོ་ཚང་ཚུ་ དོམ་མཁར་ལུ་འཆམ་ལྷབ་པར་འཁྱིད་འགྱོ་ཡི།
- བླམ་རྡོ་རྗེ་ Lam Dorjiང་དེ་བསྒང་མ་འགྱོ་ ང་ཏེ་མར་ཨ་ཞེ་ཆོས་སྐྱིད་མོ་རའི་སྐུ་མདུན་ལུ་ ཕར་དང་ཚུར་ ཞབས་བྲོ་རེ་རྐྱབ་མི་ འདི་ཚུ་འབད་མི་ག་ར་ ཏེ་ང་འབད་ནི་དེ་གིས་ དེ་ལས་ རྟིང་ལས་ཀརྨ་པ་དབང་འདུས་ཆོས་གླིང་ཕེབས་ཞིནམ་ལས།
- བླམ་རྡོ་རྗེ་ Lam Dorjiདེ་ལས་ ཀརྨ་པའི་སྐུ་མདུན་ལུ་ ཞབས་བྲོ་རྐྱབ་མི་ཨིན་ ཞབས་བྲོ་རྐྱབ་མི་ཨིན་ ཞབས་བྲོ་དེ་ཡང་ འབྲུག་པའི་ཞབས་བྲོ་མེན་བོད་པའི་ བོད་པའི་ཞབས་བྲོ་རྐྱབ་མི་ འཆམ་རྐྱབ་མི་ ཧེ་མ་བོད་པའི་ཞྭམོ་གུ་སྐྱ་བཙུགས་ བོད་པའི་གོ་ལ་གྱོན་ བོད་པའི་ལྷམ་བཙུགས་ཏེ་ དེ་ལས་ འཆམ་རྐྱབ་མི་འབད་དེ་སྡོད་ཅི་ ཀརྨ་པ་གིས་གསུངས་མས་ཏེ་ད།
- བླམ་རྡོ་རྗེ་ Lam Dorjiད་བཏུབ་པས་དེ་འབད་བ་ཅིན་ ད་ག་དེ་སྦེ་བཟོ་ནི་ཟེར་ ཀརྨ་པ་གིས་ ག་ཅི་གསུངས་གསུངསམ་སྦེ་གོ་ཏེ་ང་ ཀརྨ་པ་ཐུགས་དགྱེས་ཏེ་ ད་རེས་ཁྱོད་བུམོ་བཟོ་ཤིག་ཟེར་གསུངསམ་མས་ དེ་ལས་ ང་བུམོ་བཟོ་སྟེ་ཨིན་ཏེ་ང་ དཀྱི་ར་གྱོན་ཏེ་ སྒོ་ར་བཟོ་སྟེ་ བུམོ་ཐང་པའི་ལུགས་སྲོལ་འབད་སྒོ་ར་བཟོ་སྟེ།
- བླམ་རྡོ་རྗེ་ Lam Dorjiདེ་ལས་ དཀྱི་ར་གྱོནམ་ད་ རིན་པོ་ཆེ་ཀརྨ་པ་ཁོ་རའི་གསེར་ཁྲི་འོག་ལས་ ཁྱི་དམ་ཁྱི་དཀརཔོ་ཅིག་ཐོན་ནི་འདུག འདི་ང་འབད་སར་རྒྱུགས་འོངམ་མས་ སོ་བཏབ་པར་ ང་ཨ་ནི་སྦེ་འབདཝ་ད་ ཁྱི་ཨ་ནཱི་ནང་ན་འཛུལ་འགྱོཝ་མས་འདྲོག་སྟེ་ དེ་ལས་ ཀརྨ་པ་ཞལ་གད་ཤོར་ཏེ་ ཁྲི་ཐོག་ཁར་ དེ་སྦེ་འབད་དེ་ ཀརྨ་པ་ཐུགས་གནམ་མེད་ས་མེད་དགྱེས་ རྟིང་ལས།
- བླམ་རྡོ་རྗེ་ Lam Dorjiད་རུང་ནངས་པར་གནངས་ཚེ་སྟག་བཟོ་སྟེ་ཤོག་ ཟེར་གསུངས་མས་ སེམས་ཅན་སྟག་བཟོ་སྟེ། དེ་ལས་ གོ་ལ་ཕྱི་ནང་ལྷོག་སྟེ་ སྨན་ཙེ་དམར་ཁྲའི་གོ་ཕྱི་ལས་འབད་ ནང་ལས་གོ་གི་ཕུ་དུང་ལས་ལགཔ་བཙུགས་སྦེ་ སྟག་བཟོ་སྟེ་ སེམས་ཅན་སྟག་བཟོ་སྟེ་ འུང་འུང་འགྱོ་དགོ་པས་ཏེ་ འུང་ཟེར་ཐོན་འོངམ་ད་ དེ་ལས་ ཡར་ཁྱི་འདི་གིས་ འོང་དོ་སྨ་རེད།
- བླམ་རྡོ་རྗེ་ Lam Dorjiང་གིས་ཡར་འུང་ཟེར་འགྱོཝ་ད་ ཁྱི་འདི་གིས་ སུར་བཏང་ནང་ན་འཛུལ་འགྱོཝ་མས་ ཁྲིའི་འོག་ལས་མར་ ཛའི་ཀརྨ་པ་ཞལ་གད་ཤོར་ཏེ་ ཨ་སྒྲིག་གེ་རེ་ ད་སྒྲིག་གེ་རེ་ཟེར་ ད་བཏུབ་པས་ལོ་དེ་ལས་ བོད་ཁ་ནང་ཀརྨ་པ་གིས་ རྐངམ་དང་ལགཔ་འ་ནི་སྦེ་འགྱོ་ནི་དེ་གིས་ ན་སྟེ་ཏེ་ རྐངམ་ལགཔ་འ་ནི་འབད་འགྱོ་ནི་དེ་གིས་ ནཝ་མས་བ་ཡུདཔ་ཅིག་ལས།
- བླམ་རྡོ་རྗེ་ Lam Dorjiནཝ་མས་ཏེ་ ན་རུང་རྩ་འགེངས་དགོ་པས་ཏེ་ ཀརྨ་པའི་བཀའ་ཨིན་ཟེར་ ད་འ་ནི་སྦེ་ དཀའཝ་སྤྱད་དེ་ ཀརྨ་པ་གིས་རྟིང་ལས་ ཨ་ཞེ་སྣང་ས་གི་ [རིགས་སྣ་པདྨའི་ཞབས་ཁྲ་?]འདི་ཚུ་རྐྱབ་སྟེ་ རྣམ་ཐར་འདི་ཚུ་ ཚིག་ག་ར་བཤད་དེ་ སྟབས་ཅིག་ཁར་མཆོང་བསྐོར་རྐྱབ་སྟེ་ བོད་པའི་གྲས་ཁར་ ང་བཅས་འབྲུགཔ་གཉིས་གསུམ་དེ་ཅིག་འཛུལ་སྦེ།
- བླམ་རྡོ་རྗེ་ Lam Dorjiམེད་བ་ཏེ་ ངོ་མ་འཆམ་རྐྱབ་མི་གཅིག་འདི་ཡོད་ ང་བཅས་འབྲུགཔ་གི་གྲས་ཁར་ ངེའི་ལྟོ་ཚང་ཅིག་ཨིན་ ཁོ་འཛུལ་ཡི་ ཁོ་འདི་ལྷབ་པར་འོང་སྟེ་ ཟླཝ་༣ ལྷབ་ཅི་ ང་ལྷབ་རང་མ་ལྷབ་ དོ་རང་སྟོནམ་ད་ ཨ་ཞེ་གིས་གསུངས་མས་ཏེ་ དབའེ་ ཁོ་ཟླཝ་༣ ལྷབ་མི་བ་འདི་ མི་ལྷབ་མི་དྲག་པས་ ཟེར་གསུངསམ་མས།
- བླམ་རྡོ་རྗེ་ Lam Dorjiམ་ལྷབ་པར་ཨིན་ཟེར་ རྔ་དང་རོལམོ་གྱི་ གྱངས་ཁ་ཤེས་ཅི་བ་སྟེ་ ང་གིས་ཧེ་མ་ལས་རང་ འ་ནི་གིས་སྦེ་འཁྲིལ་ཏེ་ཨིན་པས་ཀྲིག་ཀྲི་ ཤེས་ཅི་མཐོང་ཡི་ ང་གིས་ཧེ་མ་ལས་ ཏེ་འདི་རྐྱབ་ད་གསུངས་མས་ཀརྨ་པ་གིས་ ཨའེ་སྙིང་རྗེ་ཁྱོད་ འུ་སྡུག་ང་དང་མཉམ་ཟེར་ གསུངས་མས་ དེ་ལས་ ག་ཅི་རང་དགོ་ཁྱོད་ལུ་ ཟེར་གསུངསམ་མས་ དེ་ལས་ཞུ་ཡི་ག་ར།
- བླམ་རྡོ་རྗེ་ Lam Dorjiདེ་སྦེ་ཨིན་ཟེར་ སྙིང་རྗེ་ཁྱོད་ལེགས་ཤོམ་འོང་ཟེར་ ཕྱག་མགུ་ཏོ་ཁར་བཀལ་ཏེ་ ཐུགས་སྨོན་ལེགས་ཤོམ་གནང་ཡི་ང་ལུ་ ཨའེ་སྙིང་རྗེ་ཁྱོད་ འུ་སྡུག་ངེའི་ཞོར་ལས་འུ་སྡུག་ཅི་ ང་ཐུགས་དགྱེས་ཡི་གསུངམས་མས་ བཀའ་དྲིན་ཆེ་ཟེར་ དེ་ལས་ ཤུལ་ལས་ ཕྱག་དབང་ཞུཝ་ད་ [ཀརྨ་རིགས་སྣ་?]ཤོག་བལྟབ་བདུན་གནང་མས་ བདུན་ཚར་བདུན།
- བླམ་རྡོ་རྗེ་ Lam Dorjiཤོག་བལྟབ་ཤོག་བལྟབ་འབད་མི་ བདུན་གནང་མས་ཏེ་ ནང་ན་བདུན་བདུན་རེ་འདུག [ཀརྨ་རིགས་སྣ་?] འདི་གནང་དེས་ འདི་ཡང་ཞུ་སྦེ་ ད་སྐྱབས་སུ་མཆི་ ད་རེས་ཡིད་བཞིན་ནོར་བུ་ མཇལ་བ་ལས་ང་སྐལ་བ་བཟང་ཡི་ཟེར་ གཞན་ཡིད་བཞིན་ནོར་བུ་ག་ཏེ་མཇལ་ནི་ཏེ།
- བླམ་རྡོ་རྗེ་ Lam Dorjiབླ་མ་མཇལ་མི་ཚུགས་ཏེ་ ང་བཅས་སྐུ་མདུན་དུ་ སྣང་དག་མེད་བ་ཏེ་ བཀའ་དྲིན་ཆེ་ ད་ང་རིན་པོ་ཆེ་མཇལ་ཏེ་ སེམས་དགའ་ཡི་ཟེར་ཞུཝ་ད་ ཡ་ཡ་ཟེར་ ཐུགས་སྨོན་ལེགས་ཤོམ་གནང་སྟེ་ ཤུལ་ལས་ལེགས་ཤོམ་འོང་ཟེར་གསུངས་དེས་ ལེགས་ཤོམ་འོང་ཟེར་གསུངས་དེས་ ལགས་སོ་ ཟེར་ཞུ་སྟེ་ ཐུགས་སྨོན་གནང་སྦེ།
- བླམ་རྡོ་རྗེ་ Lam Dorjiལགས་སོ་ཟེར་ དེ་ལས་ ང་བཅས་ཕྱག་དབང་དེ་སྦེ་ཞུ་སྟེ་ དེ་ལས་ ཕྱག་དབང་ཞུ་སྟེ་ [ཀརྨ་རིགས་སྣ་?]གནངམ་ད་ མིག་ཏོ་ལོང་མི་དང་ གཟུགས་ན་མི་འདི་ཚུ་ ང་འབད་སར་ ཕྱག་ཕུལ་བར་འོང་མས་ཏེ་ ཁྱོད་[ཀརྨ་རིགས་སྣ་?]ཐོབ་ཅི་ཟེར་ ང་བཅས་གཅིག་འདི་ གསོལ་རས་ཞུ་གེ་དབའེ་ཟེར།
- བླམ་རྡོ་རྗེ་ Lam Dorjiདེ་སྦེ་མ་མཛད་སྐུ་ཆེན་གསུང་ཆེན་འབད་གེ་ཟེར་ མིག་ཏོ་ཚ་མི་ཚུ་ བླ་མ་ཀརྨ་རིགས་སྣ་ཆུ་ནང་སྦང་སྟེ་ ཀརྨ་རིགས་སྣ་དབུར་སྟེ་ཕྱགཔ་ད་ ཤོབ་སླབ་སླབ་བཟུམ་སྦེ་རང་དྲག་པས་ཏེ་ སོ་ན་མི་འདི་ཚུ་ ཤོབ་སླབ་སླབ་བཟུམ་སྦེ་ དེ་ལས་ གོ་སྟེ་ང་འབད་སར་འོང་སྦེ་ དབའེ་སྐུ་ཆེན་གསུང་ཆེན་འབད་གེ་ ཆང་འབག་མི་དང་ བཞེས་སྒོ་འབག་མི་ སྐུ་ཆེན་གསུང་ཆེན་འབད་གེ་ཟེར་ ལྷངམ་ད་ འདི་གི་བར་ན་རང་ ངེའི་ཀརྨ་རིགས་སྣ་རྫོགས་སོ་ཡི་ཧ་ལམ་ད།
- བླམ་རྡོ་རྗེ་ Lam Dorjiགཅིག་རྐྱངམ་ཅིག་ལུས་སོ་ཡི་ ཀརྨ་རིགས་སྣ་གཅིག་རྐྱངམ་ཅིག་ལུས་སོ་ཡི་ཏེ་ བྱིན་ཡི་ཏེ་ སྙིང་རྗེ་བས་ཏེ་ མིག་ཏོ་ཚཝ་ད་གནམ་མེད་ས་མེད་ན་ཟུག་འདུག་བ་ ཛའི་སྐད་སྐད་གནམ་མེད་ས་མེད་རྐྱབ་མས་ཏེ་མིག་ཏོ་ཚ་ཏེ།
- བླམ་རྡོ་རྗེ་ Lam Dorjiསྐད་རང་དི་རི་རི་རྐྱབ་མས་ཏེ་ ཨའེ་སྨོ་ཟེར་ ཡ་ཁྱད་མེད་ཁྱད་མེད་ཤོག་ཟེར་ རེ་རེ་བྱིན་ཏེ་ ཆུ་ནང་སྦང་སྟེ་ མིག་གི་ནང་ཚུ་ཕྱག་སྟེ་ མིག་གི་མཐའམ་ཚུ་ཕྱག་ ཡ་ཡ་ད་ཁྱད་མེད་ ཁྱོད་ཚུ་དྲག་ནི་ཡོད་པ་ཅིན་ཟེར་ བྱང་ཆུབ་སེམས་དཔའི་སེམས་ཨིན་ཟེར་ སེམས་ཀུན་སློང་བསྐྱེད་དེ་བྱིན་ནི་དེ་གིས་ ཕན་ཡང་ཕན་ཡི་ དྲག་ཡང་དྲག་སོང་ཡི་ མིག་ཏོ་གདོང་ཁར་ར་དྲག་ཡི་ཏེ་ དེ་སྦེ།
- བླམ་རྡོ་རྗེ་ Lam Dorjiདེ་ལས་ དེ་སྦེ་འབད་དེ་ ང་གིས་ཁོང་ལུ་བྱིན་ཞིནམ་ལས་ ཤུལ་ལས་ཤོག་བལྟབ་གཅིག་རྐྱངམ་ཅིག་ལུས་སོ་ཡི་ང་ར་ལུ་ གཅིགཔོ་ལུས་མི་དེ་ཡང་ བྱམས་པ་ལྷ་ཁང་གི་སྒྲུབ་ཀྱི་སྐབས་ ཡོད་ན་མེད་ན་བླ་མ་ཟེར་ཕོག་ཅི།
- བླམ་རྡོ་རྗེ་ Lam Dorjiབླ་མ་ཟེར་ཕོགཔ་ད་ དྲོ་པ་ཆུ་ཚོད་༡ ལུ་ ཆོ་ག་འགོ་བཙུགས་དགོ་ དྲོ་པ་ལོང་འགྱོཝ་ད་ ང་རའི་ཧང་གི་འོག་ལུ་བཙུགས་བཞག་བཞགཔ་ཨིན་དངུལ་ཁུག་ ཨརཝ་རྐུ་སྟེ་འབག་ནུག་ཏེ།
- བླམ་རྡོ་རྗེ་ Lam Dorjiདེ་ལས་ ཐ་ན་ཏེ་ ཕེབ་སྟོང་ཡང་སྡོད་ཅི་ འདི་ཡང་འབག་ནུག [ཀརྨ་རིགས་སྣ་?]ཡང་འབག་ནུག དེ་ལས་ [ཀརྨ་རིགས་སྣ་?]ག་ར་རྫོགས་སོ་ཡི་ དེ་ལས་ ངེའི་[ཀརྨ་རིགས་སྣ་?]མཇུག་འདི་ནང་བསྡུ་ཡི་ འ་ནེམ་ཅིག་ཨིན་ མར་ལས་དེམ་འབད་དེ།
- བླམ་རྡོ་རྗེ་ Lam Dorjiདེ་ལས་ འདི་གི་ཤུལ་ལུ་ ཡར་ལོ་མར་ལོ་འབདཝ་ད་ ད་རུང་བྱ་དཀར་རྫོང་ནང་ ད་རུང་བྱ་དཀར་རྫོང་ནང་ བུམ་ཐང་སྡེ་བཞི་གི་མི་འདི་ཚུ་ག་ཅི་ཨིན་ན་ཟེར་ ཞབས་བྲོ་རྐྱབ་བཅུག་ཡི་ལགས་ ཞབས་བྲོ་ལྷབ་བཅུག་ཏེ་ ད་རུང་བྱ་དཀར་རྫོང་ནང་ དེ་ལས་མདའ་འཆམ་ལྷབ་བཅུག་ ཞབས་བྲོ་ལྷབ་བཅུག་ ང་ཡར་བྱ་དཀར་རྫོང་ནང་ མདའ་འཆམ་སྟོན་མི་དང་ ཞབས་བྲོ་སྟོན་མི་ཨིན།
- བླམ་རྡོ་རྗེ་ Lam Dorjiཞབས་བྲོ་སྟོན་མི་ བུམ་ཐང་སྡེ་བཞི་གི་བུམོ་འདི་ཚུ་ཚར་ཅིག་ ང་གིས་ཞབས་བྲོ་སྟོན་ཡི་བ་ཏེ་ བྱ་དཀར་རྫོང་ནང་ང་གིས་ དེ་ལས་ བྱ་དཀར་གཟིམ་དཔོན་ཕར་བོན་སྦྱིས་ལས་ཨིན། ག་ཅི་ཨིན་ན་མིང་ཡང་ འ་ནཱི་བོན་སྦྱིས་ལས་ཁོ་འབདཝ་ད་ བྱ་དཀར་རྫོང་ནང་ མདའ་འཆམ་སྟོན་ ཞབས་བྲོ་འདི་ཚུ་སྟོན་ཏེ་འབདཝ་ད་ ད་ལྟོ་གཞུང་ནང་ ཞབས་བྲོ་ལེའུ་གཉིས་གསུམ་དེ་ཅིག་ ངེའི་ཞབས་བྲོ་འདུག་ད་ལྟོ་ཡང་ (speaker laughs) བོད་པའི་ཞབས་བྲོ་ཨིན་འདི་ཚུ་འདི།
- བླམ་རྡོ་རྗེ་ Lam Dorjiགཞུང་སྒྲ་འདི་ཧེ་མ་ལས་རང་ཤེས་ གཞུང་སྒྲ་སྟོན་མ་དགོ་ གཞུང་སྒྲ་འདི་ཤེས་ གཞུང་སྒྲ་མ་བཙུགས། དེ་ལས་ གཞུང་སྒྲ་འདི་ཤེས་ དེ་འབདཝ་ད་ གཞུང་གི་སླ་ཁར་འ་ནཱི་བོད་སྒྲ་འདི་འབད་བ་ཅིན་བཙུགས་ནུག གཞུང་སྒྲ་འདི་ཅོག་འཐདཔ་སྦེ་ཤེས་ནི་དེ་གིས་ མ་བཙུགས་པས་ བོད་པ་གསརཔ་འབད་ནི་དེ་གིས་ ཁོང་གིས་ཉན་ཏེ་བཙུགས་ནུག
- བླམ་རྡོ་རྗེ་ Lam Dorjiདེ་ལས་ འདི་ལས་ཚུར་ དེ་ལས་ གཉེན་ཅིག་ཡང་རྐྱབ་སྟེ་ གཉེན་ཅིག་ཡང་རྐྱབ་སྟེ་ ཨ་ལོ་ཡང་ཐོན་སྦེ་ ཨ་ལོ་འདི་ ནུབ་བྱང་ཐང་ལས་ཨིན་ གཉེན་ཅིག་ཕར་ལས་རྐྱབ་འབད་ཞིན་ན་ དེ་ལས་ བུམོ་ཅིག་ཡང་སྐྱེས་ཡི་ བུམོ་འདི་གི་ཨ་མ་འདི་ད་ཤི་སོ་ནུག དེ་ལས་ གཉེན་རྐྱབ་སྟེ་ གཉེན་རྐྱབ་ཚར་ཏེ་ ཟླཝ་མ་ལངསམ་ལས་ ང་བཅས་གཉིས་སོ་སོར་ཡར་སོང་ཡི།
- བླམ་རྡོ་རྗེ་ Lam Dorjiསོ་སོར་ཡར་སོང་ཡི་ མ་འགྲིགས་ཏེ་ དུམ་གྲ་ཅིག་སྟབས་མ་བདེ་ཁག་ཁ་འདུག་ཟེར་ དེ་ལས་ སོ་སོར་འགྱོ་སྦེ་ ལོག་བསྡོམ་གེ་ཟེར་ ལོག་ཅི་ལོག་ཅི་འོང་དེས་ མ་རྐྱབ་ད།
- བླམ་རྡོ་རྗེ་ Lam Dorjiད་སྟབས་མི་བདེ་ནི་མས་ཟེར་མ་རྐྱབ་ ཨ་ལོ་གཅིག་ཆགས་ཏེ་སྡོད་སྡོདཔ་མས་ བུམོ་གཅིག་སྐྱེས་ཡི། ད་བུམོ་གིས་བུམོ་འབད་ བུམོ་གིས་མི་ཐེངས་༣ དེ་ཅིག་སྐྱེས་ཡི་ད་ (speaker laughs) ཕར་ཡང་མི་འཕེལ་ཏེ་སོང་ཡི་ ཡོད་ཡོད་ནི་འདི།
- བླམ་རྡོ་རྗེ་ Lam Dorjiབུམོ་འདི་ཡོད་ འདི་གིས་འབད་ ད་རྟིང་ལས་ གཉེན་ལན་ཐེངས་གསུམ་དེ་ཅིག་འདི་སོང་ཡི་ལགས་ མ་པ་བསྡོམས་ཀྱིས་གསུམ་དེ་ཅིག་ཡར་སོང་ཡི་ གཅིགཔོ་འདི་ལུ་ཡར་ གཅིགཔོ་འདི་ལུ་ ཨ་ལོ་གཉིས་གསུམ་དེ་ཅིག་ཡོད།
- བླམ་རྡོ་རྗེ་ Lam Dorjiདེ་སྦེ་ཡར་སོང་ཡི་ ད་ལྟོའི་ཨང་རྒས་འདི་དང་གཉེན་རྐྱབ་སྟེ་ ད་ལོ་༢༨ ལུ་ཕྱད་ཕྱདཔ་ཨིན་༢༨ ལས་ཕྱད་དེ་ ད་བུཚ་༣ བུཚ་ ༤ སྐྱེས་ཡི་ དེ་འབདཝ་ད་ བུཚ་དང་པ་འདི་ཤི་སོ་ཡི་ཏེ་ ད་བུཚ་ ༣ ཡོད།
- བླམ་རྡོ་རྗེ་ Lam Dorjiདེ་ལས་ བུམོ་༦ ཡོད་ ཨ་ལོ་༩ ཡོད་ལགས་ གདོང་ཁར་དགུ་ཡོད་ལགས། ད་བུམོ་སྦོམ་ཤོས་འདི་ཡང་གྱོ་སོང་ཡི་ད་ ད་བུཚ་༣ ཡོད་ དེ་ལས་བུམོ་༥ ཡོད་ལགས་ ལྔ་ཡོད་འ་ནེམ་ཅིག་ བུམོ་འདི་ཚུ་ཡང་གཅིག་ཁྱད་ཆོད་ཅི་ལགས།། །།


text:
Video Overview
Dechen Tshomo, a village elder, described differences between the olden days and contemporary times. In her opinion, she says that compared to times past, these days are much, much better. She says she is happier now than during the olden days. In the olden days, they had to work under the king, and they used to work and suffer a lot. Today, if we work we will get money. We also eat different types of food. Vehicles have made travel easier. In the past, in order to travel from Bumthang to Thimphu they used to walk for 10 to 11 days. The Naktsang has also changed into a museum. The change of Ugyencholing into a museum has really helped villagers.
ཨང་རྒས་བདེ་ཆེན་མཚོ་མོ་གིས་ དང་ཕུ་དང་ ད་རེས་ཀྱི་བར་ན་ འགྱུར་བ་ཚུ་ ག་དེ་སྦེ་ར་སོང་ནུག་ག་གི་ སྐོར་ལས་ མོ་རའི་ བསམ་འཆར་ཚུ་ བཤད་ཅི་ཟེར་ཨིན་མས། ཨང་རྒས་ཀྱིས་ སླབ་དོ་བཟུམ་ འབད་བ་ཅིན་ ཧེ་མ་དང་ཕྱེདཔ་ད་ ད་རེས་ནངས་པ་འདི་ དགའ་བས་ཟེར་ཨིནམ་ད་ དེ་ཡང་ དང་ཕུ་བཟུམ་སྦེ་ སྒེར་གྱི་དཔོན་ཚུ་གི་འོག་ལུ་ ཕྱག་ཞུ་མ་དགོ་པའི་ཁར་ ལཱ་འབད་རུང་ གླ་ཆ་ཅིག་གནང་སྟེ་བཀོལ་ནི་མ་གཏོགས་ དེ་སྦེ་ལཱ་བཀོལ་ནི་ཡང་མེད་ཟེར་ཨིན་པས། དེ་མ་ཚད་ ད་རེས་ནངས་པ་བཟའ་བ་ཅིན་ ལྟོ་ཟ་ འགྱོ་བ་ཅིན་ སྣུམ་འཁོར་ནང་ འཛུལ་འགྱོ་ནི་ཡོདཔ་ཨིན། ཧེ་མ་འབད་བ་ཅིན་ བུམ་ཐང་ལས་ ཐིག་ཕུག་འགྱོཝ་ད་ ཞག་ ༡༠ དང་ ༡༡ དེ་ཅིག་ ལམ་ཁར་ཉལ་དགོ་ཟེར་ ཨིན་པས། ད་རུང་ ད་རེས་ནངས་པ་ ནག་ཚང་འདི་ འགྲེམས་སྟོན་ཁང་སྦེ་ བཟོ་བ་ལས་བརྟེན་ བལྟ་བཤལཔ་ཚུ་ལུ་ རང་སོའི་ཐགས་རིགས་ཚུ་ ཚོང་འབྲེལ་འཐབ་པ་ལས་བརྟེན་ཏེ་ འོང་འབབ་བཟོ་ནི་ལུ་ཡང་ ཁེ་ཕན་ཚུ་བྱུང་སྟེ་ཡོདཔ་ལས་ དགའ་ཚོར་བསྐྱེདཔ་ཨིན་པས། ད་རུང་ལམ་སྲོལ་གྱི་ཐད་ལུ་ གཡུས་སྒོའི་ལོ་བསྟར་གྱི་ དུས་སྟོན་བསྐང་གསོལ་ཟེར་མི་འདི་ སྔར་ག་ཨིནམ་སྦེ་ མ་ཉམས་པ་ བརྩི་སྲོལ་ཡོད་ཟེར་ སླབ་ཨིན་པས། ཨོ་རྒྱན་ཆོས་གླིང་གི་ ཕོ་བྲང་དེ་ འགྲེམས་སྟོན་ཁང་སྦེ་བཟོ་ཡོདཔ་ལས་ འདི་གིས་ གཡུས་ཁའི་མི་སེར་ལུ་ ཕན་ཐོགས་ཚུགསཔ་ཨིན།
- བདེ་ཆེན་མཚོ་མོ་/Dechen Tshomo: མཚན་བདེ་ཆེན་མཚོ་མོ་ལགས།
- ཡེ་ཤེས་དབང་ཕྱུག་/Yeshi Wangchuk: ལགས་སོ་ དེ་ལས་ ཁྱོད་ར་དགུང་ལོ་ག་དེམ་ཅི་བཞེས་ཡི་གོ་ལགས?
- བདེ་ཆེན་མཚོ་མོ་/Dechen Tshomo: དགུང་ལོ་ ལོ་འདི་ད་ ལོ་ཁལ་གསུམ་དང་བཅོ་ལྔ།
- ཡེ་ཤེས་དབང་ཕྱུག་/Yeshi Wangchuk: ལོ་ཁལ་གསུམ་དང་བཅོ་ལྔ་ ད་ནཱ་གི་འཁྲུངས་ས་ག་ཏེ་ལུ་སྨོ་ལགས?
- བདེ་ཆེན་མཚོ་མོ་/Dechen Tshomo: འཁྲུངས་ས་ནཱ་རང་ཨིན།
- ཡེ་ཤེས་དབང་ཕྱུག་/Yeshi Wangchuk: སྐྱེས་ས་ཡང་ནཱ།
- བདེ་ཆེན་མཚོ་མོ་/Dechen Tshomo: ནཱ་ཨིན།
- ཡེ་ཤེས་དབང་ཕྱུག་/Yeshi Wangchuk: སྦོམ་ས་ཡང་ནཱ་རང་ཨིན་ན་ལགས?
- བདེ་ཆེན་མཚོ་མོ་/Dechen Tshomo: ཨིན་ནཱ་ ཁྱིམ་ཨ་ནཱི།
- ཡེ་ཤེས་དབང་ཕྱུག་/Yeshi Wangchuk: འེང་་་ལགས་སོ།
- བདེ་ཆེན་མཚོ་མོ་/Dechen Tshomo: ཨ་ནཱ་རང་ཨིན།
- ཡེ་ཤེས་དབང་ཕྱུག་/Yeshi Wangchuk: ལགས་སོ་ད་ དགུང་ལོ་ཡང་ ཧ་ལམ་ལངས་སོང་ནུག་སྨོ?
- བདེ་ཆེན་མཚོ་མོ་/Dechen Tshomo: སོང་ཡི་ལགས་ དང་ཕུ་འདི་དཀའཝ་སྤྱད་ཡི་ ཕར་ཐིམ་ཕུག་ལུ་ལཱ་འབདཝ་ད་འདི་ ཆུམ་ཚུ་ག་ནི་ཡང་མེདཔ་ཨིན་ང་བཅས་ཚུ་ལུ་ འུ་ལག་རྒྱུག་པར་འགྱོཝ་ད་ ཞག་ ༡༠ ཉལ་ཞིནམ་ལས་ ༡༡ འབདཝ་ད་ ན་རུད་ཐང་ན་ལུ་ ཉལ་བར་ལྷོདཔ་མས།
- ཡེ་ཤེས་དབང་ཕྱུག་/Yeshi Wangchuk: འེང་་་ལགས་སོ།
- བདེ་ཆེན་མཚོ་མོ་/Dechen Tshomo: ཧེ་མ་དང་ད་རེས་ནངས་པའི་བར་ན་འདི་ ཧེ་མ་གཞུང་གིས་མ་དབང་བའི་སྐབས་ ནཱ་སྒེར་གྱི་གྲྭཔ་འབདཝ་ད་འདི་ ཧེ་མ་འདི་ནཱ་གི་ལཱ་འབད་དགོ་ཏེ་སྒེར་གྱི།
- བདེ་ཆེན་མཚོ་མོ་/Dechen Tshomo: བྱི་སི་རྐྱབ་ད་ སྤང་ན་ཐོན་ཞིནམ་ལས་ དེ་ལས་ དཔོན་གྱི་ལཱ་འབད་དེ་སྡོད་ནི་དང་ཕུ་འདི་ ད་གཞུང་གིས་སྦེ་ མི་འདི་ཚུ་སྐྱིད་ཏོང་ཏོ་ཏེ་ ད་འདི་མི་འདི་ཚུ་ འགྱོ་བ་ཅིན་ག་རི་(སྣུམ་འཁོར་)ནང་འགྱོཝ་མས་ ཟ་བ་ཅིན་ལྟོ་ཟཝ་མས།
- བདེ་ཆེན་མཚོ་མོ་/Dechen Tshomo: དང་ཕུ་འདི་ ཏེ་ ལྟོ་འདི་ག་ཏེ་ཟ་ནི་འོང་སྦ་ ཕར་ཚུར་འུ་ལག་ན་འགྱོཝ་ད་རྒྱགས་མེད་པར་ ལ་བརྒལ་ཏེ་ ཟ་ཆས་ཚུ་འཚོལ་བར་འགྱོ་དགོ་ཏེ་དང་ཕུ་འདི་ འཚོལ་ཞིནམ་ལས་འབག་དགོ་ ད་འདི་ ད་རེས་ནངས་པ་འདི་ གཞུང་བཀའ་དྲིན་ཆེ་སྟེ།
- བདེ་ཆེན་མཚོ་མོ་/Dechen Tshomo: ལྟོཝ་ཡང་མི་བཀྱེས་ ཁ་ཡང་མི་སྐོམ་པར་ཟཝ་མས་ཏེ་ ད་རེས་ཀྱི་མི་ཚུ་འདི་ རྒྱགས་སྐལ་འབག་སྟེ་ཡང་ འགྱོ་མི་དགོ་པས་ འཁོར་ལམ་ཚུ་ཐོན་ནི་དེ་གིས་ ཧེ་མ་ང་བཅས་ཆུང་སུ་ཅིག་འབདཝ་ད་འདི་ འཁོར་ལམ་བདའ་རྒྱགས་སྐལ་འབག་སྟེ་འགྱོ་དགོ་ཏེ་ ཧ་ལམ་ཅིག་ཕར་ལུ།
- བདེ་ཆེན་མཚོ་མོ་/Dechen Tshomo: དཀའཝ་སྤྱད་དེ་ ཧེ་མ་ཐིམ་ཕུག་ལུ་ ལཱ་འབད་བའི་སྐབས་འདི་ ནཱ་ལས་རྒྱགས་སྐལ་འབག་སྟེ་ ཕར་ལུ་ལཱ་སར་འགྱོ་བའི་སྐབས་འདི་ དཀའཝ་སྤྱད་དེ་འགྱོ་དགོ་ ཧེ་མ་འདི་ བྱི་སི་རྐྱབ་དནི་ ལཱ་སར་ཐོན་དགོ་ དང་ཕུ་སྒེར་གྱི་དཔོན་གྱི་འོག་ལུ་འབདཝ་ད།
- བདེ་ཆེན་མཚོ་མོ་/Dechen Tshomo: ད་གཞུང་ལུ་ཚུད་ཞིནམ་ལས་འདི་ མི་འདི་ཚུ་ ག་ཅི་འབད་རུང་སྐྱིད་བས་ཏེ་ ཧེ་མ་བཟུམ་སྦེ་ གྱོན་དགོ་པ་ཅིན་གོ་ལ་མི་དཀོན་པས་ ཟ་དགོ་པ་ཅིན་ ཟ་ནི་མི་དཀོན་པས་ དང་ཕུ་འདི་གོ་ལ་ནི་ལྷན་པ་རྐྱབ་ཞིནམ་ལས་གྱོན་དགོ
- བདེ་ཆེན་མཚོ་མོ་/Dechen Tshomo: ད་རེས་ཀྱི་མི་འདི་ཚུ་འདི་ གོ་ལ་ལྷན་པ་བཏབ་མི་དགོ་པས་ ཟ་བ་ཅིན་ལྟོ་རང་ཟཝ་མས་ འགྱོ་བ་ཅིན་སྣུམ་འཁོར་ནང་འགྱོཝ་མས་ དང་ཕུ་ང་བཅས་ཀྱི་དུས་ཚོད་ལུ་འདི་ ཐིམ་ཕུག་ལས་ཕར་འགྱོཝ་ད་འདི།
- བདེ་ཆེན་མཚོ་མོ་/Dechen Tshomo: དཀའཝ་སྤྱད་དེ་ ཐིམ་ཕུག་ལས་ མར་ཆུ་ཁ་ལས་ཡར་ ཡར་བདེ་ཆེན་ཆོས་གླིང་ལུ་ སྣུམ་འཁོར་གྱི་རྟེན་འབྲེལ་བརྩིཝ་ད་འདི་ ང་བཅས་ཚུ་ཕར་ཨིན་ཏེ་ དང་ཕུ་འདི་ ལམ་སེལ་རྐྱབ་སྟེ།
- བདེ་ཆེན་མཚོ་མོ་/Dechen Tshomo: ད་ལྟོའི་མི་ཚུ་འདི་ གཞུང་བཀའ་དྲིན་ཆེ་སྟེ་ དགའ་བས་ལགས།
- ཡེ་ཤེས་དབང་ཕྱུག་/Yeshi Wangchuk: དང་ཕུ་ནཱ་ལས་ཕར་ཚུར་ གུང་པ་ག་དེམ་ཅི་གི་རྩིས་སྡོད་ཅི་གོ་ལགས?
- བདེ་ཆེན་མཚོ་མོ་/Dechen Tshomo: དང་ཕུ་ནཱ་ལུ་ཡ?
- ཡེ་ཤེས་དབང་ཕྱུག་/Yeshi Wangchuk: འོང་།
- བདེ་ཆེན་མཚོ་མོ་/Dechen Tshomo: དང་ཕུ་ནཱ་འདི་གུང་ ང་བཅས་ནཱ་གྲྭཔ་དང་ དེ་ལས་ ལ་ལུ་ཅིག་མི་ཕུད་རྡོག་རེ་རེ་གཉིས་གཉིས་དེ་སྦེ་ དཔོན་གྱིས་རྒྱགས་སྐལ་བྱིན་ཏེ་ ལཱ་བཀོལ་ཏེ་སྡོད་སྡོདཔ་ཨིན་ཏེ་དང་ཕུ་འདི།
- ཡེ་ཤེས་དབང་ཕྱུག་/Yeshi Wangchuk: ནཱ་ཨ་མ་ཁྱོད་ར་ཡང་ ནཱ་གི་ཕྱག་ཞུ་སྟེ་སྡོད་ཅི་ག་ལགས་ནཱ་ལུ།
- བདེ་ཆེན་མཚོ་མོ་/Dechen Tshomo: ནཱ་གི་ཕྱག་ཞུ་སྟེ་རང་།
- ཡེ་ཤེས་དབང་ཕྱུག་/Yeshi Wangchuk: ལགས་སོ།
- བདེ་ཆེན་མཚོ་མོ་/Dechen Tshomo: དཔོན་གྱི་འོག་ལུ་ལཱ་འབད་དེ་རང་།
- ཡེ་ཤེས་དབང་ཕྱུག་/Yeshi Wangchuk: ཨ་མ་གིས་ག་དེམ་ཅི་གི་བརྩིས་ཕྱག་ཞུ་ཞུཝ་འོང་ག་ལགས་ ནཱ་ལུ་ནཱ་ཆོས་རྗེ་གི?
- བདེ་ཆེན་མཚོ་མོ་/Dechen Tshomo: ནཱ་གི་འདི་ཏེ་ ལཱ་འབད་དེ་འདི་ ད་ཆུང་ཀུ་ལས་ ལཱ་འབད་ཚུགས་མ་ཚུགསཔ་ཅིག་ལས་རང་ ལོ་དེམ་ཅིག་ཟེར་འོང་ག་ལགས་ འགྱུར་བཅོས་མ་འགྱོ་ཚུན་ཚོད་ཤ་ར་ར་ནཱ་གི་ཕྱག་ཞུ་སྟེ་རང་ཏེ།
- ཡེ་ཤེས་དབང་ཕྱུག་/Yeshi Wangchuk: ལགས་སོ།
- ཡེ་ཤེས་དབང་ཕྱུག་/Yeshi Wangchuk: ད་ལྟོ་དེ་སྦེ་འབདཝ་ད་ ནཱ་གི་དང་ཕུའི་ལམ་སྲོལ་ཉམས་དོ་བཟུམ་ཅིག་མི་ཚོར་བས་ག་ལགས? ནཱ་ལུ་ད་གྲྭཔ་ཟེར་ཡང་བཀོལ་ནི་མིན་འདུག་ དེ་སྦེ་འབདཝ་ད་ ག་དེ་སྦེ་ཚོརཝ་མས་གོ་ཁྱད་པར་དང་ཕུ་དང་ད་རེས་ནངས་པ?
- བདེ་ཆེན་མཚོ་མོ་/Dechen Tshomo: དང་ཕུ་འདི་དཔོན་གྱི་རྟ་ལུ་ རྩྭ་ཁྲལ་ཟེར་ ཕུལ་དགོ་ ཉི་མ་ནི་དཔོན་གྱི་ལཱ་སར་ཟེར་ཐོན་དགོ་ ཏེ་ད་ དེ་སྦེ་བཀོལ་ནི་མེདཔ་ད་ ཁོང་ར་ཡང་ ཁོང་ར་གིས་སྦེ་འབད་དེ་ བཞུགས་མས་ལགས།
- བདེ་ཆེན་མཚོ་མོ་/Dechen Tshomo: ད་བཀོལ་རུང་གླ་ཆ་ཅིག་གནང་སྟེ་ བཀོལ་ནི་མ་གཏོགས་ བཀོལ་ནི་མིན་འདུག་ ད་འགྱུར་བཅོས་སོང་སྟེ་ དང་ཕུ་དང་ཕྱེདཔ་ད་འདི་ དང་གླ་ཆ་དང་ཁ་འཐབ་སྟེ་ གླ་ཅིག་གནང་སྟེ་མ་གཏོགས་བཀོལ་ནི་མི་འོང་པས་ དང་ཕུ་འདི་ དབང་ཚད་ཡོད་པའི་ཟེར་ ཤ་ར་ར་ག་ཅི་འབད་ནི་ཡོད་རུང་ ཕྱག་ཞུ་དགོཔ་ཨིན་ཏེ་ལགས་ དང་ཕུ་འདི།
- ཡེ་ཤེས་དབང་ཕྱུག་/Yeshi Wangchuk: ད་ལྟོ་ནཱ་ལུ་ འགྲེམས་སྟོན་ཁང་ཅིག་ཡང་བཙུགས་ཏེ་འདུག་སྦ་ལགས་ དེ་སྦེ་འབདཝ་ད་ ནཱ་གི་ད་ ཐུགས་བཞེད་ག་དེ་སྦེ་ཡོད་གོ་ལགས་ ནཱ་གི་བསམ་འཆར་ འགྲེམས་སྟོན་ཁང་བཙུགས་མི་ལུ་ དགའ་ཚོར་འདྲཝ་ཡོད་ག་ལགས? ག་དེ་སྦེ་མཐོང་མས་ཨ་མ་ཁྱོད་ར་གིས?
- བདེ་ཆེན་མཚོ་མོ་/Dechen Tshomo: འདི་དེ་ང་གིས་འདི་ ཞུ་མ་ཤེས་པའི་ལགས་ འདི་དེ་ད་ ཨིན་རྒྱུ་འདི་ རོགས་དཔོན་གྱིས་འདི་བཙུགས་ཏེ་ ཐགས་ཤེས་མི་ཚུ་འདི་ འགྱུར་བཅོས་སོང་སྟེ་ཏེ་ ཐགས་རེ་བཙོང་སྟེ་ཟཝ་མས་ ང་བཅས་འདི་ ད་ཕར་བཙོང་ནི་ཡང་མེད་ ཚུར་ཉོ་ནི་ཡང་མེད་ལགས།
- ཡེ་ཤེས་དབང་ཕྱུག་/Yeshi Wangchuk: མ་པ་ཁྱད་འདུག་ག་ལགས་འདི་གི་གཡུས་ཁར་ལུ?
- བདེ་ཆེན་མཚོ་མོ་/Dechen Tshomo: ཁྱད་ཕན་འདི་ཡོད་ལགས་ ཏེ་དང་ཕུ་དང་ཕྱེདཔ་ད་འདི་ དང་ཕུ་དང་ཕྱེདཔ་ད་འདི་ དང་ཕུ་དང་ཕྱེདཔ་ད་འདི་ ད་ལྟོ་འདི་ཁོང་ར་བུམོ་ཆ་ཁྱབ་ཤེས་མི་ཚུ་གིས་ ཐགས་རེ་འཐག་སྟེ་ ཨོལ་ལྐོག་གུ་དཀྱི་ནིའི་རས་རེ་འཐག་སྟེ་བཙོང་ ག་ཅི་བཙོང་ནི་འདུག་ དང་ཕུ་འདི་ལཱ་ག་ཅི་བཟུམ་ཅིག་འབད་རུང་ གླ་ཆ་ཏི་རུ་ཐོབ་ནི་ཟེརཝ་མེད་ ད་ད་རེས་ནངས་པ་འདི་ ཕོ་སྐྱེས་གཞོནམ་དང་ བུམོ་ཚུ་གིས་ ལཱ་རྡོ་ཅིག་སྤོག་པ་ཅིན་ རྡོ་ལུ་ཡང་ཏི་རུ་ཨིན་པས་ དང་ཕུ་དེ་སྦེ་ཡང་མེད།
- བདེ་ཆེན་མཚོ་མོ་/Dechen Tshomo: ག་ཅི་རང་འབད་རུང་ད་ ཏི་རུ་དང་ཁ་འཐབ་སྟེ་ཨིན་པས་ དང་ཕུ་འབད་བ་ཅིན་ རྡོ་དང་ས་དེ་ལས་ བྱེམ་ཚུ་ལས་ཡང་ དེ་སྦེ་ཏི་རུ་ག་ནི་ཡང་ཐོན་ནི་མེད་པར་སྣང་དག་མེད་ ད་རྡོ་ལུ་ཡང་ཏི་རུ་ཨིན་པས་ བྱེམ་ཚུ་ཏེ་ ལཱ་ག་ཅི་ཅིག་འབད་རུང་ ཏི་རུ་དང་ཁ་འཐབ་ད་ དང་ཕུའི་མི་དང་ ད་རེས་ཀྱི་འབདཝ་ད་འདི་ ད་རེས་ཀྱི་འདི་ཚུ་རང་དྲག་པས་ལགས་ ག་ཅི་ཅིག་འབད་རུང་ གླ་ལེན་ནི་ཅིག་འདུག
- བདེ་ཆེན་མཚོ་མོ་/Dechen Tshomo: དང་ཕུ་འདི་ ང་བཅས་ཀྱིས་ ལཱ་འབད་དེ་ བྱཱོ་གི་ལཱ་རེ་འབད་དེ་ཟ་ན་མ་གཏོགས་ཏེ་ དེ་སྦེ་ཏི་རུའི་ལཱ་དང་ཁ་འཐབ་ནི་ལོ་ ལཱ་འབད་ནི་ལོ་ ག་ནི་ཡང་མི་འོང་ འགྱུར་བཅོས་འདི་སོང་ཡི་ ད་རེས་ནངས་པ་འདི་ ཁག་འབག་གི་ལཱ་ཚུ་ཡང་འབད་དེ།
- ཡེ་ཤེས་དབང་ཕྱུག་/Yeshi Wangchuk: ད་ ཡར་རྒྱས་འདི་ སོང་བའི་དབང་དུ་ཨིན་པས་སྨོ་ལགས? དེ་སྦེ་འབདཝ་ད་ ལམ་སྲོལ་འབད་བ་ཅིན་ ག་དེ་སྦེ་མཐོང་མས་གོ་ ང་བཅས་རའི་ལམ་ལུགས་སྲོལ་འདི་ཚུ་ དཔེར་ན་འབད་བ་ཅིན་ནཱ་ད་ ལྷ་ཁང་ནང་ལུ་ ཚེས་བཅུ་དུས་མཆོད་བཟུང་ས་ཚུ་ ཉམས་འགྱོ་དོ་བཟུམ་ཅིག་མཐོང་མས་གོ་ ག་དེ་སྦེ་ ཡར་རྒྱས་འགྱོ་དོ་བཟུམ་མཐོང་མས་གོ་ དང་ཕུ་བསྐང་གསོལ་འདྲཝ་འདུག་སྦ་ནཱ་ལུ་འདི་ཚུ་གསོལ་ནི་འདུག་སྦ་ཧེ་མ་འདི་ཚུ་ག་དེ་སྦེ་མཐོང་མས?
- བདེ་ཆེན་མཚོ་མོ་/Dechen Tshomo: འདི་ཚུ་འདི་ འགྱུར་བཅོས་ཟེར་རུང་ དང་ཕུ་དང་ཕྱེདཔ་ད་ ད་རེས་ཡང་ དེ་སྦེ་རང་གནང་མས་ལགས།
- ཡེ་ཤེས་དབང་ཕྱུག་/Yeshi Wangchuk: ལགས་སོ།
- བདེ་ཆེན་མཚོ་མོ་/Dechen Tshomo: ཏེ་དང་ཕུ་རོགས་རིན་པོ་ཆེ་ཟེར་ རྫོང་ནང་བཞུགསཔ་ད་ ཚེས་བཅུ་ཡར་ངོ་མར་ངོ་དེམ་འབདཝ་མས་ ད་ རིན་པོ་ཞིང་ལུ་བྱོན་ཏེ་ ད་བསྐང་གསོལ་ཅིག་གསོལ་ན་མ་གཏོགས་ དང་ཕུ་རིན་པོ་ཆེ་བཞུགས་དོ་བཟུམ་སྦེ་ གནང་མི་ཚུགས་པས་ལགས།
- བདེ་ཆེན་མཚོ་མོ་/Dechen Tshomo: དང་ཕུ་རིན་པོ་ཆེ་ཁོ་ར་སྐུ་ངོ་བཞུགསཔ་ད་ ཁོ་ར་རིན་པོ་ཆེ་གིས་གནང་ནི་ཡོད་ལགས།
- ཡེ་ཤེས་དབང་ཕྱུག་/Yeshi Wangchuk: ནཱ་ལུ་བསྐང་གསོལ་འདྲཝ་གནང་པའི་སྐབས་ལུ་ གཡུས་མི་ཚུ་ལུ་འགན་ཁུར་ག་ཅི་ཡོདཔ་སྨོ་ལགས་ ནཱ་ལས་ གཉེར་ཚང་འདི་ཚུ་ ད་ ཕར་བསྡུ་བསླང་འབད་ནི་ཚུ་ཡོདཔ་ཨིན་ན་ལགས?
- བདེ་ཆེན་མཚོ་མོ་/Dechen Tshomo: བསྡུ་བསླང་འབད་ནི་ཡོད་ལགས་ འདི་དེ་དང་ཕུ་དང་ཕྱདཔ་ད་ འ་ནཱི་འགྱུར་བ་མེད་པར་གནང་དོ་ལགས་ དེ་ལས་ ཉིནམ་གསུམ་འབདཝ་ད་ ཚེས་ ༡༠ ལུ་ ཕར་དཔོན་གྱིས་ ༩ ལུ་ ནཱ་གྲྭཔ་ཚུ་གིས་ བསྡུ་བསླང་འབད་དེ་ ཆོསཔ་འདི་ཚུ་ག་ར་ལུ་ལྟོ་གྲྭ་པ་ཚུ་གིས་དྲང་ནི་ཡོད།
- བདེ་ཆེན་མཚོ་མོ་/Dechen Tshomo: དེ་ལས་ ལོག་སྟེ་ ༨ དང་ ༧ དང་ ༡༠ ལུ་ དཔོན་གྱིས་ ༩ ལུ་ གྲྭཔ་ཚུ་གིས་ ཉིནམ་གཅིག་རྩ་བོ་བཟུང་སྟེ་ཨིན་ལགས་ དང་ཕུ་གི་རང་དེ་སྦེ་ཨིན་ ད་ལྟོ་འགྱུར་བཅོས་ག་ནི་མ་འགྱོ་བར་ གྲྭཔ་ཚུ་གིས་རང་བཟུང་མས་ཉིནམ་གཅིག་འདི་རྩ་བོ།
- ཡེ་ཤེས་དབང་ཕྱུག་/Yeshi Wangchuk: ལགས་སོ་ ད་རུང་ད་ ཁྱོད་ར་གི་ད་གཞན་ད་རུང་གསུང་ནི་ཡོད་ག་ལགས?
- བདེ་ཆེན་མཚོ་མོ་/Dechen Tshomo: ང་གིས་གཞན་ག་ནི་ཡང་ཞུ་མི་ཤེས་ལགས་ ང་གིས་འདི་ རོགས་བཟུམ་སྦེ་ཞུ་མི་ཤེས་གོ་ལགས་ ང་གིས་འདི།


text:
བརྡ་དོན་དང་འཕྲུལ་རིག་ལས་ཚན།
ཐོ་གཞུང་བཀོད་ནི།
བརྡ་དོན་འཕྲུལ་རིག་ལས་ཚན་གྱི་འགན་ཁུར་འདི་ རྒྱལ་ཡོངས་དཔེ་མཛོད་ནང་ཡོད་པའི་ཕྱག་དཔེ་ ཆ་མཉམ་ཨང་གནས་ཅན་བཟོ་ནི་དང་ ཐོ་གཞུང་ནང་ཁ་གསལ་འབད་བཀོད་ནི་དི་ཨིནམ་ལས་ ཐོ་གཞུང་བཀོད་ནིའི་བྱ་རིམ་འདི་གནམ་ལོ་ ༡༩༩༦ ལས་གཞི་བཙུགས་འབད་དེ་ཡོད༎
རྒྱལ་ཡོངས་གསུང་རབ་ཀྱི་བརྟག་ཞིབ།
འབྲུག་རྒྱལ་ཁབ་ནང་ལུ་དཀོན་དྲག་པའི་རིག་གཞུང་བཟང་པོ་ཚུ་ འཚོལ་འཐོབ་ནི་དང་ མི་ཉམས་རྒྱུན་སྐྱོང་འཐབ་ནིའི་དོན་ལུ་ ཞིབ་འཚོལ་ལས་ཚན་ དང་བརྡ་དོན་དང་འཕྲུལ་རིག་ལས་ཚན་མཉམ་རུབ་འབད་དེ་ ཌེ་ནི་ཌ་ ལས་འགུལ་གྱི་མ་དངུལ་ཐོག་ལས་ དཀོན་དྲག་ཅན་གྱི་གསུང་རྟེན་ཞིབ་འཚོལ་དང་བརྟག་ཞིབ་གྱི་ལཱ་ཚུ་འབད་བའི་བསྒང་ཡོདཔ་ད་ གསུང་རྟེན་བརྟག་ཞིབ་ནང་ དཀོན་དྲག་པའི་དཔར་མ་དང་ བྲིས་མའི་ཕྱག་དཔེ་ཚུ་ ཐོ་གཞུང་ནང་བཀོད་ནི། ས་གནས་ཀྱི་ཁ་བྱང་ལྟར་ཨང་གནས་ཅན་བཟོ་ནི། དེ་ལས་ཕྱག་དཔེ་དེ་ཚུ་ ཆུང་བཟོ་འཕྲུལ་ཆ་ (Microfilm) བཏབ་ནིའི་དོན་ལུ་འབག་འོང་ནི་ཚུ་ག་ར་ མ་འོངས་རྒྱབ་རྟེན་ཕྱག་དཔེའི་དོན་ལུ་ བཞག་ནི་ཨིན༎
མང་སུ་་་
ཨང་གནས་ཅན་བཟོ་ནི།
བརྡ་དོན་འཕྲུལ་རིག་ལས་ཚན་གྱི་འགན་ཁུར་གཞན་ཡང་ རྒྱལ་ཡོངས་དཔེ་མཛོད་དང་ཡིག་རིགས་གཏན་འཇོག་ཁང་གི་ གལ་གནད་ཅན་གྱི་ལཱ་ཚུ་ཨང་གནས་ཅན་འབད་བཟོ་ནི། དཔར་ལོག་བརྐྱབ་ནི། འདྲ་དཔར་ཚུ་བཏབ་སྟེ་ཡོདཔ་མ་ཚད་ མ་འོངས་པ་ལུ་གལ་གནད་ཅན་གྱི་ལཱ་གི་གནད་བསྡུས་ཚུ་ གློག་རིག་ནང་གྱུར་ཨང་བཀོད་དེ་ དེ་ནང་ལས་འཚོལ་འཐོབ་ཚུགས་ནིའི་ སྒྲིག་བཀོད་ཀྱི་ལཱ་འབད་བའི་བསྒང་ཡོདཔ་ཨིན།།
དབྱིན་ལོ་ ༡༩༩༩ ལོར་འབྲུག་རྒྱལ་ཡོངས་དཔེ་མཛོད་ལུ་ ཆོས་སྐད་ནང་བྲིས་ཏེ་ཡོད་པའི་ཕྱག་དཔེ་དཔར་ལོག་བརྐྱབ་ཡོད་པའི་ པོ་ཏི་ སྟོང་ཕྲག་བཞི་ལས་ལྷགཔ་ཡོད་མི་ དེ་དང་མཉམ་ཅིག་འཕྲུལ་གཅིག་ཡང་(TBRC) གིས་ཞལ་འདེབས་སུ་གནང་ཡོད། དེ་སྦེ་གནང་མི་འདི་གཙོ་བོ་ར་ དགོན་སྡེ་དང་ བཤད་གྲྭ། སྒྲུབ་གྲྭདང་ མཁས་མཆོག་ཚུ་ལུ་ ཕྱག་དཔེ་ཚུ་དཀའ་ངལ་མེད་པར་འཐོབ་ཚུགས་ནིའི་དོན་ལུ་གནང་ཡོད༎
ལས་དོན་གཞན།
ཡོངས་འབྲེལ།
ཡོངས་འབྲེལ་འདི་གོང་འཕེལ་གཏང་ནི་དང་ བདག་འཛིན་འཐབ་ནི་འདི་ བརྡ་དོན་དང་འཕྲུལ་རིག་ལས་ཚན་གྱིས་འབདཝ་ཨིན། རྫོང་ཁའི་དོན་ལུ་ ཡི་གུའི་ཨང་རྟགས་ལྡན་པའི་ཡུ་ནི་ཀོཌ་ ལག་ལེན་འཐབ་སྟེ་ཡོད་པའི་ ཡོངས་འབྲེལ་འདི་འབྲུག་རྒྱལ་ཁབ་ནང་འགོ་དང་པ་ཨིནམ་མ་ཚད་ ཡོངས་འབྲེལ་འདིའི་ཤོག་གྲངས་མང་ཤོས་རང་ རྫོང་ཁ་དང་དབྱིན་སྐད་ཟུང་འབྲེལ་འབད་གཟིགས་ཚུགསཔ་ཨིན༎
གློག་འབྲེལ་ལྷོད་ལམ།
བརྡ་དོན་དང་འཕྲུལ་རིག་ལས་ཚན་གྱིས་ རྒྱལ་ཡོངས་དཔེ་མཛོད་དང་ཡིག་རིགས་གཏན་འཇོག་ཁང་ནང་ མཁོ་བསྒྲུབས་འབད་དེ་ཡོད་པའི་ཌི་ཇི་ཊལ་གྱི་དཔར་རིགས་ཚུ་ གློག་འབྲེལ་ གྱི་ཐོག་ལས་འཐོབ་ཚུགས་ནིའི་བྱ་རིམ་ཡང་བརྩམ་པའི་བསྒང་ཡོདཔ་མ་ཚད་ ཤུལ་ལས་འབྲུག་རྒྱལ་ཡོངས་ཌི་ཇི་ཊལ་དཔེ་མཛོད་ཀྱི་ལས་འགུལ་ལས་ འཐོབ་ཚུགསཔ་བཟོ་ནི་ཨིན༎
བརྡ་དོན་འཕྲུལ་རིག་གི་རྒྱབ་སྐྱོར་དང་གོང་འཕེལ།
རྒྱལ་ཡོངས་དཔེ་མཛོད་ཀྱིས་བརྡ་དོན་འཕྲུལ་རིག་གི་རྒྱབ་སྐྱོར་དང་ དཔེ་མཛོད་ཀྱི་ལས་ཚན་ཁག་ཚུ་ནང་ལུ་འབྲེལ་ཡོད་ཀྱི་སྦྱོང་བརྡར་ཚུ་བྱིནམ་ཨིན། དེ་གིས་མ་ཚད་པར་བརྡ་དོན་དང་འཕྲུལ་རིག་ལས་ཚན་གྱིས་ མཁོ་གལ་ཆེ་བའི་སྦྱོང་བརྡར་གྱི་ཅ་དངོས་ཚུ་གོང་འཕེལ་གཏང་སྟེ་ ཡོངས་འབྲེལ་འདི་ལག་ལེན་འཐབ་མི་ཡོངས་ཀྱི་ཕན་ཐབས་ལུ་དམིགས་ཏེ་ འཐོབ་ཚུགསཔ་བཟོ་ནི་ཨིན༎
རྫོང་ཁའི་ཡི་གུ
ཝེབ་ (web) བརྡ་འཚོལ་གྱི་ནང་ལུ་ རྫོང་ཁའི་ཡི་གུ་ལེགས་ཤོམ་འབད་གསལ་སྟོན་འབད་ཐབས་ལུ་ ཡི་གུ་ འདི་ཁག་ཆེཝ་ལས་བརྟེན་ ཡོངས་འབྲེལ་འདི་ནང་ལས་རྫོང་ཁའི་ཡི་གུ་དང་ དེ་དང་མཉམ་གཅིག་གློག་རིག་ནང་ལུ་རྫོང་ཁའི་ཝེབ་ (web) ཤོག་གྲངས་ཚུ་ གསལ་སྟོན་འབད་ཐབས་ཀྱི་བྱ་རིམ་ཚུ་ཡང་རིན་མེད་སྟོང་པར་འབད་འཐོབ་ཚུགསཔ་ཨིན༎


text:
གནས་ཚུལ་དང་དུས་སྟོན།
རྒྱལ་ཡོངས་དཔེ་མཛོད་ཀྱི་གནས་ཚུལ། ༢༠༡༢
༢༠༡༢ བྱིན་ཟླ་ ༠༥
ཨ་ལག་གཟན་དཀར་རིན་པོ་ཆེ་ གཟིགས་བསྐོར་ལུ་བྱོན་ཡོདཔ།
གཡོན་ཁ་ཐུག་ལས་ མཁས་དབང་ཀརྨ་ཕུན་ཚོགས། ཨ་ལག་གཟན་དཀར་རིན་པོ་ཆེ།
དཔེ་མཛོད་མདོ་ཆེན་ ཧར་ཀ་བྷི་གུ་རུང་།
ཏུ་སྡིངས་ཉི་མ་རིན་པོ་ཆེའམ་ ཨ་ལག་གཟན་དཀར་རིན་པོ་ཆེ་མཆོག་ དབྱིན་ལོ་ ༡༩༤༣ ལུ་ རྒྱ་ནག་གི་རྒྱལ་ཁབ་ སི་ཅུའན་མངའ་སྡེ་ཀྱི་ དཔལ་ལྷ་སྒང་ལུ་སྐུ་འཁྲུངས་ཡོདཔ་ད་ མདོ་མཁྱེན་བརྩེ་ཡེ་ཤེས་རྡོ་རྗེ་སྐུ་ཕྲེང་གཉིས་པ་མཆོག་གིས་ གཟན་དཀར་རིན་པོ་གི་སྐུ་སྐྱེ་འཁྲུལ་མེད་ཨིནམ་སྦེ་ངོས་འཛིན་གནང་ནུག། རིན་པོ་ཆེ་མཆོག་གི་སྐུ་ཡོན་ཡང་ རྫོགས་ཆེན་བཤད་གྲྭ་དང་ མདོ་སྒྲུབ་ཆེན་བཤད་གྲྭ་ནི་ལུ་བྱོན་ཏེ་ རྙིང་མའི་ཆོས་སྐོར་ཡོངས་རྫོགས་སྦྱང་བརྩོན་འབད་ཡོདཔ་མ་ཚད་ རྫོང་གསར་བཤད་གྲྭ་ནང་ལུ་བྱོན་ཏེ་ ས་སྐྱའི་ཆོས་ལུགས་ཚུ་གསན་ཏེ་ ད་ལྟོ་ ཆོས་ལུགས་ཁག་གི་བརྒྱུད་པ་འཛིན་མི་ཅིག་ཨིན་པས།།
རིན་པོ་ཆེ་མཆོག་ ད་ལྟོ་འཛམ་གླིང་ནང་ལུ་ བོད་གངས་ཅན་ལྗོངས་ཀྱི་བླ་ཆེན་དང་ མཁས་དབང་ཚུ་གི་གྲལ་ལས་ གཏམ་སྙན་ཆེ་ཤོས་ཅིག་ཨིན་མས། རིན་པོ་ཆེ་མཆོག་གིས་ཕྱག་ལཱ་གཙོ་བོ་ར་ བོད་གྱི་ཕྱག་དཔེ་དང་རིག་གཞུང་གི་གསུང་རབས་ཚུ་ གསོག་འཇོག་དང་བསྡུ་བསྒྲིགས། དཔེ་སྐྲུན་དང་སྐད་སྒྱུར། དེ་ལས་ ལུགས་ཕྱོགས་སོ་སོ་ཚུ་ནང་ལུ་བཀྲམ་སྤེལ་འབད་དེ་ སངས་རྒྱས་ཀྱི་བསྟན་པ་ཉམས་སྲུང་མཛད་དེ་བཞུགས་མི་ཅིག་ཨིནམ་ལས་ དཔལ་བརྩེགས་བོད་ལྗོངས་ཕྱག་དཔེ་འགངས་ཅན་ཞིབ་འཚོལ་ལྟེ་བའི་ མདོ་ཆེན་ཨིནམ་ད་ ཀྲི་བི་ཨར་སི་གི་བཀོད་ཁྱབ་འཐུས་མི་དང་ བར་ཇི་ནི་ཡ་གཙུག་ལག་སློབ་སྡེ་ལུ་འཕྲལ་འཕྲལ་རང་བྱོན་པའི་མཁས་མཆོག དེ་མ་ཚད་ བོད་ལྗོངས་སྲོལ་ཁྱུན་གོང་འཕེལ་དང་ཉམས་སྲུང་གི་དོན་ལུ་ རྒྱ་ནག་གཞི་ཚོགས་ཀྱི་བཀོད་ཁྱབ་འཐུས་མི་སྦེ་ ཕྱག་ཞུ་དོ་ཡོདཔ་ཨིན་པས།།
རིན་པོ་ཆེ་མཆོག་གིས་ ཕྱག་དཔེ་སྣ་ཚོགས་བསྡུ་བསྒྲིགས་པ་དང་དཔེ་མཛོད་མཁས་མཆོག དེ་ལས་ ཞུན་དག་པ་མཁས་མཆོག་ཅིག་ཨིན་ནི་དེ་གིས་ ཆོས་ལུགས་ཁག་གི་བོད་ཀྱི་འགངས་ཅན་གྱི་ཕྱག་དཔེ་ཚུ་ ཉམས་སྲུང་འབད་ནིའི་ཕྱག་ལཱ་རྒྱ་སྦོམ་སྦེ་མཛད་དེ་ ཕྱག་དཔེ་གྲངས་ཁྲི་བཞི་ལྷག་ཙམ་ཅིག་བསྡུ་བསྒྲུབས། ཐོ་བཀོད། དཔར་བཤུས། གློག་རིག་ནང་ལུ་བཙུགས་ཏེ་དཔེ་སྐྲུན་འབད་ཡོདཔ་ཨིན་པས། ལོ་བསྟར་བཞིན་དུ་ རིན་པོ་ཆེ་གིས་དཔེ་ཆ་གྲངས་ ༡༠༠ ཙམ་རེ་དཔེ་སྐྲུན་འབད་དོ་ཡོདཔ་ཨིན་པ།།
དེ་ཚེས་ དབྱིན་ལོ་ ༢༠༡༢ དབྱིན་ཟླ་ ༠༥ པའི་ཚེས་ ༩ ལུ་ འབྲུག་རྒྱལ་ཡོངས་དཔེ་མཛོད་ནང་ལུ་ཞབས་ཀྱིས་བཅགས་ཏེ་ སྲུལ་ཁྱུན་དང་རིགས་གཞུང་བཟང་པོ་ཚུ་ ཉམས་སྲུང་དང་གོང་འཕེལ་གཏང་ཐངས་དང་ དཔེ་མཛོད་འཛིན་སྐྱོང་འབད་ཐངས་ཀྱི་སྐོར་ལས་ ཕན་རླབས་ཅན་གྱི་ཐུགས་འཆར་དང་ བཀའ་སློབ་བཟང་པོ་གནང་སྟེ་ འབྲུག་རྒྱལ་ཡོངས་དཔེ་མཛོད་ལུ་ ཆོས་མངོན་པ་བྱེ་བྲག་ཏུ་བཤད་པ་ཆེན་པོའི་སྐོར་ དཔེ་དེབ་གྲངས་ ༡༠ དེ་ཅིག་ མི་དམང་གི་ཕན་ཐབས་ལུ་དམིགས་ཏེ་ ཞལ་འདེབས་སྦེ་གནང་ཡོདཔ་ཨིན། དེ་མ་ཚད་ མ་འོངས་པར་ འབྲུག་རྒྱལ་ཡོངས་དཔེ་མཛོད་དང་ཡིག་རིགས་གཏན་འཇོག་ཁང་ལུ་ རིན་པོ་ཆེ་གིས་ཁོ་རའི་གཞི་ཚོགས་ཀྱིས་དཔེ་སྐྲུན་འབད་མི་ དཔེ་དེབ་ཆ་མཉམ་ཞལ་འདེབས་སྦེ་ཕུལ་ནི་ཨིན་ཟེར་གསུངས་ཡོདཔ་ཨིན།།
དབྱིན་ལོ་ ༢༠༡༢ དབྱིན་ཟླ་ ༠༣ པ།
“ལྷག་ནི།” ཟེར་བའི་བརྗོད་དོན་ཐོག་ལུ་ཞལ་འཛོམས་ཚོགས་ཡོདཔ།
“ལྷག་ནི།” ཟེར་བའི་བརྗོད་དོན་ཐོག་ལུ་ ཉིམ་གཅིག་གི་ཞལ་འཛོམས་དེ་དབྱིན་ལོ་ ༢༠༡༢ དབྱིན་ཟླ ༠༣ པའི་ཚེས་ ༡༣ ལུ་ འབྲུག་རྒྱལ་ཡོངས་དཔེ་མཛོད་དང་ཡིག་རིགས་གཏན་འཇོག་ཁང་ནང་ལུ་སྦེ་ཚོགས་ཡོདཔ་ཨིན། ཞལ་འཛོམས་ནང་ལུ་ སིང་ག་པོར་འབྲུག་གི་གཞི་ཚོགས་ཀྱི་འཐུས་མི་ཅིག་ཨིན་མི་ དྲག་ཀྲོར་ བྷ་ར་པར་སཏ་དང་ ཨམ་ཅཱན་ཅོའི་པིང་གཉིས་ཀྱིས་ “ལྷག་ནི་གོང་འཕེལ་དང་དེའི་ཁེ་ཕན།” དང་ “རྒྱལ་ཡོངས་ནང་ལུ་ལྷག་ནི་རིགས་རྩལ་འདི་ག་དེ་སྦེ་ཡར་རྒྱས་གཏང་ནི།” ཟེར་བའི་བརྗོད་དོན་ཐོག་ལུ་གསལ་ཞུ་ཕུལ་ཡོདཔ་ད་ དེ་བཟུམ་སྦེ་བརྗོད་དོན་དེའི་ཐོག་ལུ་ར་ ཁོང་མཁས་མཆོག་གཉིས་ཀྱིས་ལས་རིམ་ཁག་ཚུ་གི་ནང་ལུ་ གསལ་ཞུ་ཕུལ་ནི་ཨིན་པས། ཁོང་གཉིས་ ཉིན་གྲངས་བརྒྱད་ཀྱི་རིང་འབྲུག་རྒྱལ་ཁབ་ནང་ལུ་འོང་ནི་ཨིན་པས།།
ཞལ་འཛོམས་ནང་ལུ་ ཉེ་འདབས་ཀྱི་གཙུག་སྡེ་ཁག་ཚུ་ནང་ལས་ སློབ་དཔོན་དང་དཔེ་མཛོད་འགོ་དཔོན། དེ་ལས་ ཤེས་རིག་མཁས་མཆོག་ཚུ་བརྩིས་ཏེ་ མི་གྲངས་ ༡༥ དེས་ཅིག་གིས་བཅའ་མར་གཏོགས་ཅི། དྲག་ཀྲོར་ བྷ་ར་པར་སཏ་གིས་ ལྷག་ནིའི་རིག་རྩལ་འདི་གིས་ན་ཆུང་ཨ་ལུ་ཚུ་གི་སྐད་ཡིག་ཡར་དྲག་གཏང་ནི། དེ་ལས་ མནོ་བསམ་རྒྱ་སྦེ་སྦོམ་གཏང་ནི་དང་ རིག་པ་གོང་འཕེལ་གཏང་ནི་ལུ་ཁེ་ཕན་ཡོད་ཟེར་གསུངསམ་མ་ཚད་ མི་སྡེ་དང་རྒྱལ་ཡོངས་ཀྱི་གནས་ཚད་གཉིས་ཆ་རའི་ནང་ལུ་ ལྷག་ནིའི་རིག་རྩལ་ གོང་འཕེལ་ག་དེ་སྦེ་གཏང་ནི་ཨིན་ནའི་ཐབས་ལམ་ཚུ་ཡང་སྟོན་བྱིན་ཡོདཔ་ཨིན།།
ཞལ་འཛོམས་ནང་ལུ་བཅའ་མར་གཏོགས་མི་ཚུ་གིས་ ན་ཆུང་ཨ་ལུ་ཚུ་གིས་ལྷག་ནི་ལུ་སྤྲོ་བ་དང་འདོད་བསྐྱེད་བཅུག་ནིའི་དོན་ལུ་ རྒྱལ་ཡོངས་ཀྱི་ལྷག་ནིའི་ཉིམ་ཟེར་ བདུན་ཕྲག་དང་ཟླཝ་གང་རུང་བརྩམ་ནི། སློབ་གྲྭ་ཁག་ལས་ཕར་ལྷག་ནིའི་ཐུན་ཚན་བཟོ་ནི། ལྷག་ནིའི་འགྲན་བསྡུར། ལྷག་ནིའི་ལས་རིམ་འགོ་འདྲེན་འཐབ་ནི། དཔེ་དེབ་ཚུ་གོང་ཚད་མར་ཕབས་ཀྱི་ཐོག་ལས་བགོ་བཀྲམ་འབད་ནི། སྲུང་གཏང་ནིའི་ལས་རིམ་བཟོ་ནི་ལ་སོགས་པ་ཚུ་ ལྷག་ནིའི་རིག་རྩལ་གོང་འཕེལ་གཏང་ནིའི་ཐབས་ལམ་ཅིག་ཨིན་ཟེར་བསམ་འཆར་བཀོད་ཡོད་ཨིན།།
ཞལ་འཛོམས་དེ་ཡང་ བཅའ་མར་གཏོགས་མི་ཚུ་གི་ནང་འདོགས་གྲོས་བསྡུར་འབད་དེ་ ན་ཆུང་ཚུ་ལྷག་ནི་ལུ་སྤྲོ་བ་ག་དེ་སྦེ་བསྐྱེད་བཅུག་ནི་ཨིན་ན་དང་ རང་སོའི་སློབ་གྲྭ་ནང་ལུ་ ག་ཅི་འབད་ཚུགས་ནི་ཨིན་ནའི་གསལ་ཞུ་ཚུ་ཕུལ་ཐོག་ལས་མཇུག་བསྡུ་ཡོདཔ་ཨིན།།